Nasheed Athun MDP Athulan Eba Masahkkai Kurey : Musthafa ނަޝީދު އަތުން އެމްޑީޕީ އަތުލަން އެބަ މަސައްކަތް ކުރޭ: މުސްތަފާ – Huvadhoo News Nasheed Athun MDP Athulan Eba Masahkkai Kurey : Musthafa Huvadhoo News\nނަޝީދު އަތުން އެމްޑީޕީ އަތުލަން އެބަ މަސައްކަތް ކުރޭ: މުސްތަފާ\nތިމަރަފުށީގެ ދާއިރާގެ ކުރީގެ މެމްބަރު މުހައްމަދު މުސްތަފާ\nއެމްޑީޕީ އެޕާޓީގެ ރައީސް، އަދި މިހާރުގެ ރައްޔިތުންގެ މަޖިލިހުގެ ރައީސް މުހައްމަދު ނަޝީދުގެ އަތުން އަތުލަން މަސައްކަތް ކުރަމުންދާ ކަމުގައި، ތިމަރަފުށީގެ ދާއިރާގެ ކުރީގެ މެމްބަރު މުހައްމަދު މުސްތަފާ ވިދާޅުވެއްޖެއެވެ.\nމުސްތަފާ ވިދާޅުވީ މި ސަރުކާރު ގެންނަން މަސައްކަތްކުރި ފަރާތްތަކަށްވެސް ލިބުނީ ލަގާއެއް ކަމަށާއި އޭނާގެ ހަޔާތުގެ މިވަރުގެ ވެރިކަމެއް ނުދެކޭކަމަށެވެ.\nމުސްތަފާ ސަރުކާރަށް ވަރަށް ބޮޑަށް ފާޑު ވިދާޅުވެފައިވާއިރު، ދާދިފަހުން އޭނާވަނީ، އެމްޑީޕީގެ ރައީސް ނަޝީދު އިސްވެ ހުންނަވާ މިހާރު އާންމުންގެ ސޮއި ހޯދަމުންދާ ބަރުލަމާ ޕެޓިޝަންގައި ސޮއި ކުރައްވާފައެވެ. އަދި މުސްތަފާ ގެންދަވަނީ ބަރުލަމާނީ ނިޒާމަށް ވަރަށް ބޮޑަށް ތާއީދު ކުރައްވާ ވާހަކަ ދައްކަވަމުންނެވެ.\nމުސްތަފާ ސަރުކާރަށް ފާޑު ވިދާޅުވަމުން ދާއިރު، ރޭގައި ބޭއްވި އެ ޕާޓީގެ ފަނޑިޔާރުންގެ މަޖިލިސް ހޮވުމަށް ބޭއްވުނު ސިއްރު ވޯޓު، ރައީސް ޞާލިޙަށް ތާއީދުކުރާ ފެކްޝަނުން ކާމިޔާބު ކޮށްފައި ވާކަން ފާހަގަ ކޮށްލެވެއެވެ.\nތިމަރަފުށީ ދާއިރާގެ ކުރީ މެމްބަރު މުހައްމަދު މުސްތަފާއަކީ، ރައީސް ޔާމިންގެ ސަރުކާރާ ދެކޮޅަށް މަޖިލިހުގެ ތެރޭގައި އޭރު މަސައްކަތް ކުރި 12 މެމްބަރުންގެ ތެރޭގައި ހިމެނޭ ބޭފުޅެކެވެ. އަދި މި ސަރުކާރު ވެރިކަމަށް އައުމަށް ކުރި ކެމްޕޭނުގައިވެސް ބައިވެރިވެ ވަޑައިގެންނެވި މުސްތަފާ މިހާރު މަސައްކަތް ކުރައްވަމުން ގެންދަވަނީ މިސަރުކާރާ ދެކޮޅަށެވެ.\nއެމްޑީޕީ މުހައްމަދު މުސްތަފާ\nކަލޯ.. އެއްވެސް އިރެއްގަ އެމްޑީޕީ އަކީ އަންނިގެ އެއްޗެއް ނޫން.. އަންނި އުޅެނީ އެމްޑީޕީ އަކީ ތިމާގެ އެއްޗަކަށް ހަދައިގެން


ދިންނެވުން ލިބުމާ ރަސޫލް (ޞޢވ) ގެ ސުންނަތަށް ތަބަޢަވުން ގުޅިފައިވަނީ ކިހައިވަރަކަށްކަން ކޮންމެ މީހަކަށްވެސް އެނގެން ޖެހޭނެ!\nކީރިތި ޤުރުއާނާއި ރަސޫލް (ޞޢވ) ގެ ސުންނަތަކީ ވަކި ނުކުރެވޭނެ ދެއެއްޗެއްކަން ޔަޤީންކުރަން ބޭނުން މީހާ ފުރަތަމަ މިއާޔަތަށް ވިސްނައިލާށެވެ!\nއެއުރެންނީ، އުއްމިއްޔަ ނަބިއްޔާ ކަމުގައިވާ ރަސޫލާއަށް ތަބަޢާވާ މީހުންނެވެ. އެ ރަސޫލްއާއި، އެއުރެންގެ ގާތުގައިވާ ތައުރާތާއި އިންޖީލުގައި (ރަސުލާގެ ސިފަފުޅުތައް) ލިޔެވިގެންވާތީ، އެއުރެންދެކޭ ރަސޫލްއެވެ. އެކަލޭގެފާނު، އެއުރެންނަށް ހެޔޮކަންތަކަށް އަމުރުކުރައްވަތެވެ. އަދި ނުބައިކަންތައް އެއުރެންނަށް ނަހީކުރައްވަތެވެ. އަދި ރަނގަޅު ތަކެތި އެއުރެންނަށް ޙަލާލް ކުރައްވަތެވެ. އަދި ނުބައިވެގެންވާ ތަކެތި އެއުރެންނަށް ޙަރާމްކުރައްވަތެވެ. އަދި އެއުރެންގެ މައްޗަށްހުރި ބުރަތަކާއި، އެއުރެންގައި އެޅިފައިވާ ކަސްތޮޅުތައް ނެތިކުރައްވައި، ލުއިކުރައްވަތެވެ. ފަހެ، އެކަލޭގެފާނަށް އީމާންވެ ، އެކަލޭގެފާނަށް ވާގިވެރިވެ، ނަޞްރު ވެރިވެ، އެކަލޭގެފާނާއެކުގައި ބާވައިލެއްވި ނޫރަށް ތަބަޢަވީ މީހުން (ދަންނާށެވެ!) ދިންނަވާނޭ މީހުންނަކީ، ހަމަ އެއުރެންނެވެ. (އަލްއަޢްރާފް: 157)\n(މިއާޔަތުގައި އެކަލޭގެފާނަށް އީމާންވުމުގެ މާނައަކީ ރަސޫލް (ޞޢވ)ގެ ބަސްފުޅުތައް ޤަބޫލުކުރުމެވެ.)\nރަސޫލް (ޞޢވ) ކުރެއްވެވީ ކޮން ކަމެއް؟ އިތުރު އެކަލޭގެފާނު (ޞޢވ) ކުރެއްވެވި ކަމަކީ: "އެކަލޭގެފާނު، އެއުރެންނަށް ހެޔޮކަންތަކަށް އަމުރުކުރައްވަތެވެ. އަދި ނުބައިކަންތައް އެއުރެންނަށް ނަހީކުރައްވަތެވެ. އަދި ރަނގަޅު ތަކެތި އެއުރެންނަށް ޙަލާލް ކުރައްވަތެވެ. އަދި ނުބައިވެގެންވާ ތަކެތި އެއުރެންނަށް ޙަރާމްކުރައްވަތެވެ. އަދި އެއުރެންގެ މައްޗަށްހުރި ބުރަތަކާއި، އެއުރެންގައި އެޅިފައިވާ ކަސްތޮޅުތައް ނެތިކުރައްވައި، ލުއިކުރައްވަތެވެ."\nދެން ނިކަން ބުނެބަލާށެވެ! ސުންނަތުން އެއްވެސް ކަމެއް ދޫކޮށްލެވެން އެބަ އޮތް ހެއްޔެވެ؟ ޙަދީޘްފުޅުތަކުން އެންމެ ޙަދީޘްފުޅަކަށްވެސް ޢަމަލު ނުކޮށްވާން އެބަ އޮތް ހެއްޔެވެ؟ އިންކާރު ކުރެވޭނެ ކަމެއް އެބަ އޮތް ހެއްޔެވެ؟\nދިންނަވާނީ ކޮން ބައެއް؟ "އެކަލޭގެފާނަށް އީމާންވެ ، އެކަލޭގެފާނަށް ވާގިވެރިވެ، ނަޞްރު ވެރިވެ، އެކަލޭގެފާނާއެކުގައި ބާވައިލެއްވި ނޫރަށް ތަބަޢަވީ މީހުން (ދަންނާށެވެ!) ދިންނަވާނޭ މީހުންނަކީ، ހަމަ އެއުރެންނެވެ."\n"އެކަލޭގެފާނާއެކުގައި ބާވައިލެއްވި ނޫރަށް ތަބަޢަވުމަކީ" ކީރިތި ޤުރްއާނަށް އަމަލުކުރުމެވެ.\nމިފަދައިން ބަޔާން ކުރައްވަވާފައިވާ އެތައް އާޔަތްތްކެއް ކީރިތި ޤުރުއާނުގައި އެބަހުއްޓެވެ. ކިޔަވާށެވެ! މާނައަށް ވިސްނާށެވެ! ސުންނަތާއި އިސްލާމް ދީނާއި ވަކިކުރަން ކުރަމުން އެގެންދާ ޖާހިލު މަސައްކަތްތަކުން ސަލާމަތްވެ ތިބެވޭނީ އެއިރުންނެވެ.


މައި ކަޕް 2015: އަރާދުވާ - މާރަންދޫ ޔޫތު ކޯޕަރޭޝަން، މޮޅުވާނީ ކޮންބައެއް؟ — Ihavandhoo.com\nމައި ކަޕް 2015: އަރާދުވާ - މާރަންދޫ ޔޫތު ކޯޕަރޭޝަން، މޮޅުވާނީ ކޮންބައެއް؟\n21 ޑިސެމްބަރު 20150ޢަބުދުﷲ ޙަމީދު\nމައި ކަޕް9ވަނަ ފުޓްބޯޅަ މުބާރާތުގެ ކުއާޓަރ ފައިނަލްގެ ދެވަނަ މެޗުގައި މިރޭ އަރާދުވާ އަދި މާރަންދޫ ޔޫތު ކޯޕަރޭޝަން ބައްދަލްކުރާއިރު މެޗު ކާމިޔާބުކޮށް މުބާރާތުގެ ސެމީގެ ދެވަނަ ޖާގަ ކަށަވަރުކުރާނީ ކޮންޓީމެއްތޯ، އެއީ އަހަރެމެންގެ ކުރިމަތީގައި މިހާރުއޮތް ބޮޑު ސުވާލެވެ.\nމި އަހަރު މައި ކަޕް ފުޓްބޯޅަ މުބާރާތުގެ ތައްޓަކީ ހާއްސަ ތައްޓެކެވެ. އެއީ މުބާރާތަށް ހާއްސަކޮށް ތައްޔާރުކޮށްފައިވާ ތައްޓެކެވެ. ހއ އަތޮޅަށް ހުޅުވާލައިގެން ކުރިޔަށްގެންދާ މައި ކަޕް ފުޓްބޯޅަ މުބާރާތުގެ ތަށި މިއަހަރު އުފުލާލާ ޓީމެއް މައި ކަޕްގެ ތާރީޚްގެ ތެރެއަށް ވަދެގެންދާއިރު އެޓީމަކީ އިހަވަންދޫއަށް ނިސްބަތްވާ އިހަވަންދޫގެ ޓީމަކަށް ވުމަކީ ފުޓްބޯޅައަށް ލޯބިކުރާ އިހަވަންދޫގެ ކޮންމެ ރައްޔިތަކުވެސް އުއްމީދު ކުރާނެގޮތްކަން ޔަޤީނެވެ.\nއެ އުއްމީދު ހަގީގަތަކަށް ހަދައިދެވޭނީ ހަމަޔަޤީނުންވެސް މުބާރާތުގައި ސަލާމަތުގެ އައްސޭރިއަކަށް މިވަގުތު ދަތުރު ކުރެވިފައިވާ އިހަވަންދޫގެ ހަތަރު ޓީމުގެ ތެރެއިން ޓީމަކަށެވެ. ކުއާޓަރ ފައިނަލްގެ ފުރަތަމަ މެޗުގައި މިއަދު ހަވީރު ހޯރަފުށި އެޑްވާންސްމެންޓް ސޮސައިޓީ އަތުން 2-1 އައި.ކުލަބު ބަލިވުމުން މުބާރާތުގައި ދެން ކުރިޔަށް ދެވުމުގެ ފުރުސަތު، އިހަވަންދޫގެ ޓީމުތަކުގެ ތެރެއިންއޮތީ ނިކަ ޗެއިނާއި ޔުނައިޓެޑް ޔޫތު އަދި ސެން ސިޓީ ފޭނސްގެ އިތުރުން އަރާދުވާ ޓީމަށެވެ.\nމައި ކަޕް ފުޓްބޯޅަ މުބާރާތުގައި ޖެހިޖެހިގެން ދެއަހަރު ވާދަކުރުމަށްފަހު އެއިން ކޮންމެފަހަރަކުވެސް ކުއާޓަރ ފައިނަލާ ހަމައިން މުބާރާތާ ވަކިވި އަރާދުވާ ޓީމުގެ މިއަހަރުގެ އަމާޒަކީ ސީދާ މުބާރާތުގެ ތަށި ނޫން ދެވަނަ އެހެން އެއްޗެއް ނޫނެވެ. މުބާރާތް ފެށުމުގެ އެތަކެއް މަހެއް ކުރިން އެޓީމުވަނީ މުބާރާތަށް ތައްޔާރުވާން ފަށައިފައެވެ. ޓީމު ވަރުގަދަ ކުރުމަށް ރަށުން ބޭރުން ދެކުޅުންތެރިޔަކުވަނީ ގެނެހެވެ. އަދި ކުއާޓަރ ފައިނަލާ ހަމައަށް ދަތުރުކުރި އިރު އެޓީމުގެ ބައިކޮޅަށް ގޯލެއް ވަދެފަނުވާއިރު އެޓީމުންވަނީ 14 ގޯލް ޖަހައިފައެވެ. މިއަހަރުގެ މުބާރާތުގައި ގްރޫޕް ސްޓޭޖްގައި ކުޅުނު3މެޗު ކާމިޔާބުކޮށް9ޕޮއިންޓާއެކު މުބާރާތުގެ ކުއާޓަރއިން ޖާގައެއް ހޯދުނު ހަމައެކަނި ޓީމަކީ އަރާދުވާ ޓީމެވެ. ޓީމުގެ ފަރާތުން ފެންނަންހުރި މިފަދަ ރަނގަޅު އެތައްކަމަކާއެކު މިރޭގެ މެޗު އަރާދުވާ ޓީމުން ކާމިޔާބު ކުރާނެކަމަށް ސަޕޯޓަރުން ޤަބޫލްކުރެއެވެ.\nނަމަވެސް މުބާރާތުގައި މުޅިން އަލަށް ވާދަކުރާ މާރަންދޫ ޔޫތު ކޯޕަރޭޝަނުން މިރޭގެ މެޗު ކާމިޔާބުކުރާނެކަމަށް ބުނާ މީހުން މަދެއްނޫނެވެ. މާރަންދޫ ޔޫތު ކޯޕަރޭޝަނުގެ ނަން މުބާރާތަށް އައު ނަމަވެސް އެޓީމުގެ ގިނަ ކުޅުންތެރިންނަކީ މިދިޔަ އަހަރު މާރަންދޫ ޒުވާނުންގެ ޖަމިއްޔާގެ ނަމުގައި މުބާރާތުގައި ބައިވެރެވެ، މުބާރާތުގެ ތަށި އުފުލާލި ކުޅުންތެރިންނެވެ. ކުއާޓަރއަށް ޓީމު ދަތުރުކުރިއިރު އެޓީމުގެ ކޮޅަށް ގޯލެއް ވަދެފައި ނުވުމުން ވަކި އަރާދުވާ ޓީމަށް މާރަންދޫ ޔޫތު ކޯޕަރޭޝަނުގެ ޑިފެންސް ފޫއަޅުވާލަން އުނދަގުވާނެކަން ދޭހަކޮށްދެއެވެ.\nފުޓްބޯޅަ ކޮންމެވެސް ވަރަކަށް ދަންނަ މީހުންގާތު މިރޭގެ މެޗާބެހޭ ގޮތުން ސުވާލުކޮށްލުމުން އެމީހުން ބުރަވަނީ މާރަންދޫ ޔޫތު ކޯޕަރޭޝަނުގެ ކޮޅަށެވެ. އެމީހުންގެ މައިގަނޑު ޕޮއިންޓަކީ ގްރޫޕް ސްޓޭޖްގައި އަރާދުވާ އަށް ވާދަވެރި ވަރުގަދަ މެޗުތަކެއް ކުޅެލަން ނުލިބުމެވެ. ފަސޭހަ ގްރޫޕެއްގައި ހިމެނި، މުބާރާތުގެ ކުއާޓަރ ފައިނަލްގެ ޖާގައެއް އެންމެ ފުރަތަމަ ހޯދީ އަރާދުވާއެވެ. އެއާ ހިލާފަށް މާރަންދޫ ޔޫތު ކޯޕަރޭޝަން ކުއާޓަރ ފައިނަލާ ހަމައަށް އައީ ގަނދަ ކަނޑެއްގައި ދަތުރު ކުރުމަށްފަހުއެވެ. އެހެންކަމުން އެޓީމުގެ އުފެއްދުންތެރިކަން އަރާދުވާ ޓީމަށްވުރެއް މާބޮޑަށެވެސް ރަނގަޅުވުމުގެ ފުރުޞަތު އެބައޮތްކަމަށް މިމީހުން އެއްބަސްވެއެވެ.\nކޮންމެއަކަސް ވާގޮތެއް އިނގޭނީ މެޗު ނިމުނީމައެވެ. މިސައިޓުގެ ފަރާތުން ދެޓީމަށްވެސް އެދެނީ ކާމިޔާބީއެވެ. އެހެން ނަމަވެސް މިއީ ކޮންމެހެންވެސް ނަތީޖާ ނެރެންޖެހޭ މެޗެއްކަމުން މިމެޗުގައި ކާމިޔާބު ލިބޭނީ ކޮންމެވެސް އެއްޓީމަށެވެ. ކާމިޔާބުހޯދާ ޓީމަށް މިސައިޓުގެ ފަރާތުން ވަރަށް ހޫނު މަރުޙަބާއެއް ކިޔަމެވެ.\nމައިކަޕް 2015: ހޭސް އަދި އައިކުލަބު ކުއާރޓަރ ފައިނަލުގައި ބައްދަލުކުރި މެޗުގެ ތެރެއިން\n21 ޑިސެމްބަރު 2015


Ga. Villingili | Latest information about Villingili\nLatest information about Villingili\nThaufeeq belong to MDP or DRP?\nPosted by viligilla under Politics | Tags: drp, mdp, thaufeeg |\nތައުފީގު އަކީ އެމްޑީޕީ ނުވަތަ ޑީއާރުޕީ މީހެއްތަ\n( ރިޕޯރޓް؛ އިކްލީލު – 25 މެއި 2009 )\nރައީސުލް ޖުމްހޫރިއްޔާ މުހައްމަދު ނަޝީދު ރައީސް ކަމާއި ހަވާލުވެ ވަޑައިގެންނެވި ފަހުން ފުރަތަމަ ފަހަރަށް ގއ. އަތޮޅަށް ކުރެއްވި ދަތުރުގެ ތިރީހަކަށް ގަޑިއިރު ކުރިން އަތޮޅާއި ހަވާލުވެ ވަޑައިގެން ތައުފީގު އަބްދުﷲ މިހާރު ނިސްބަތް ވަނީ ކޮން ޕާރޓީއަކަށް ކަމާއި މެދު ސުވާލު އުފެދެއެވެ. އެމްޑީޕީއަށް ނިސްބަތްވާ ވަރުގަދަ މީހުންނާއި އޮންނަ ވަރުގެ ގުޅުމެއް ޑީއާރުޕީއަށް ނިސްބަތްވާ ފަރާތްތަކާއި އެކު ބާއްވާކަން ވަނީ ފާހަގަ ކުރެވިފައެވެ.\nމިސުވާލު އިތުރަށް އުނދަގޫ ކުރުވި ކަމަކީ އިއްޔެ ( 24 މެއި 2009 ) ދުވަހު ތައުފީގު އަބްދުﷲ ވިލިނގިއްޔަށް ވަޑައިގަތުމުން އެމަނިކުފާނު ވިލިނގިއްޔަށް އެރުމަށް އެމްޑީޕީއަށް ނިސްބަތްވާ ހައެއްކަ ފަރާތުން ވަނީ ވަރަށް އަޑު ގަދަ ކޮށްފައެވެ. އެންމެ ބޮޑު އެއް ސަބަބަކީ ނިމިގެން ދިޔަ ރިޔާސީ އިންތިޚާބުގައި އެމްޑީޕީގެ ޓިކެޓްގައި ވާދަކުރެއްވި އަދުނާން ހަލީމަށް ތާއީދު ކުރުމުގެ ބަދަލުގައި އަމިއްލަ ކެނޑީޑޭޓް އަބްދުﷲ ތަސްމީނު އަބްދުލް ހަކީމަށް ތާއީދުކުރައްވަމުން ވަޑައިގެންނެވިކަމެވެ. އެމްޑީޕީއަށް ކާމިޔާބު ނުވީ މިކަމުން ކަމަށް އެފަރާތްތަކުން ތުހުމަތު ކުރެއްވިއެވެ. އަދި އެފަދަ ވެރިއަކު ރަށަށް ނޭރުވުމަށް ރައީސް ނަޝީދު އަންގަވާފައިވާ ކަމަށްވެސް އެފަރާތްތަކުން ގޮވަމުން ދިޔައެވެ.\nމިގޮތުގައި ހިނދުކޮޅެއް ހޭދަވީ ތަނާ ޑީއާރޕީއަށް ނިސްބަތްވާ ފަރާތްތަކަކުން އައިސް ތައުފީގު ރަށަށް އަރުވަން ޖެހޭނެ ކަމަށާއި އެޕާރޓީން ބޭނުން ވަނީ އެވަގުތަކު އޮންނަ ސަރުކާރަކާއި ގުޅިގެން މަސައްކަތްކުރަން ކަމުގައި ބުނެ ނޭރުވުމަށް މަސައްކަތް ކުރި މީހުންގެ މައްޗަށޤ ކުރިހޯދައި ތައުފީގު ވަނީ ރަށަށް އަރުވައިފައެވެ. މީގެއިން އެގުނު ގޮތުގައި އެމްޑީޕީގެ މީހުންނަށް ދަސްވެފައި ހުރީ ރުޅިގަދަކަމާއި ދެކޮޅު ހެދުންކަން ވަނީ އެނގިފައެވެ.\nޒަމާނުއްސުރެ ވިލިގިއްޔަކީ މެހެމާނުންނަށް މެހެމާންދާރީ އަދާކުރާ ރަށަކަށް ވެފައި ހާއްސަކޮށް ސަރުކާރުވެ ވެރިން އިޚުތިރާމާއި އެކީ ބަލައިގަންނަ ބަޔަކަށް ވާތީ ތައުފީގު ބަލައިގެންފައި ވަނީ އެރޫހުގައެވެ.\nUnauthorised speed breaker made rider’s crazy\nPosted by viligilla under News\nގަވާއިދާއި ޚިލާފަށް އަޅާފައިވާ ދުވެލިމަތަ ޒުވާނުން ރުޅިއަރުވައިފި\n(އަވަސް ހަބަރު؛ އީސަ – 22 މެއި 2009 )\nގއ.ވިލިނގިލީގެ ބައެއް މަގުތަކުގައި ގަވާއިދާއި ޚިލާފަށް ބަޔަކު ސްޕީޑް ބްރޭކަރުތަކެއް ހެދުމުގެ ސަބަބުން ވިލިނގިލީ އިރުމަތީއާގެ އާއިލާގެ މީހުންނާއި ވިލިނގިލީ ޕޮލިސް ސްޓޭޝަންގައި މަސައްކަތް ކުރައްވާ ފުލުހުންނާއި ދޭތެރޭ ކުރިމަތިލުންތަކެއް މިއަދު 22 މެއި 2009 ދުވަހު ) ހިނގައިފިއެވެ. މިކަން ހިނގައިދިޔައީ ގއ.ވިލިނގިލީ އިރުމަތީއާގޭ (ކާމިލު ގޯތި) މަގުގައި ސްޕީޑް ބްރޭކަރުތަކެއް (ރުއްގުޅިތަކެއް) ހެދުމާއި ގުޅިގެން ވެހިކަލްތަކަށް އެމަގުން ދަތުރުކުުރުމަށް އުދަގޫވާތީއެވެ. ރަށުގެ ޒުވާނުންވަނީ އެކިފަހަރު މަތީން ވިލިނގިލީ އޮފީހަށްގޮސް މިކަންތައް ރަގަޅު ކުރުމަށް އޮފީހުގައި އެދިފައެވެ. ނަމަވެސް އޮފީހުން އިރުމަތީއާގޭ އާއިލާއަށް ތަކުރާރުކޮށް އެންގުމުން އެ އެންގުމާއި ޚިލާފުވެ އިތުރު ސްޕީޑްބްރޭކަރުތައް އެމަގުގައި ހަދަމުންދާތީ، ރަށުގެ ޒުވާނުންވަނީ އިރުމަތީއާގޭ މަގުގައި ގަވާއިދާއި ޚިލާފަށް އަޅާފައިވާ ސްޕީޑްބްރޭކަރުތައް ނުނަގައިފިނަމަ ރަށުގެ ތަފާތު އެކިމަގުތަކުގައި ސްޕީޑްބްރޭކަރުތަކެއް އަޅާނެކަން އަންގާ (ރުއްގުޅިތަކާއި އެޅިގާތައް އަތުރައިގެން ހަދާފައިވާ) މިގޮތަށް އަމަލުކޮށްފައެވެ. ހުކުރުވަގުތުން ފެށިގެން ހަވީރު ވަގުތާއި ޖެހެންދެން ކުރި މަސައްކަތުން ރަށުގެ ބައެއް ޒުވާނުންވަނީ ހުރިހައި މަގެއްގައިހެން ގަވާއިދާއި ޚިލާފަށް ދުވެލިމަތަ އަޅައިފައެވެ. މިކަމާއި ގުޅިގެން މަގުގައި އަޅާފައިވާ ރުއްގުޅިތައް ނެގުމަށް ފުލުހުންގެ ބޭފުޅުން ދުރުވެ ނަސޭހަތްދެއްވުމުން އެކަން ގަބޫލުނުކޮށް އެބޭފުޅުންނާއި ދިމާކޮށް ތަޅައިގަތުމަށް ތައްޔާރުވެ ހިނގިކުރިމަތިލުން ތަކުގައި ބައެއް ފުލުހުންގެ ބޭފުޅުންނާއި މި ހާދިސާ ކަވަރކުރުމަށް ހަރަކާތްތެރިވި ޓީވީއެމްގެ ނިއުސްކާސްޓަރ އަށް ކޮންމެވެސް ވަރަކަށްއަނިޔާވެފައިވއެވެެ.\nމިކަން މިހާ ނުރައްކާތެރި ކުރިމަތިލުމަކަށް ބަދަލުވެގެން ދިޔުމާއި ގުޅިގެން ވިލިނގިލީ ޕްލިސްސްޓޭޝަނުންވަނީ ގދ.ތިނަދޫގައިވާ ފުލުހުންގެ އެހީތެރިކަމަށް އެދިފައެވެ. ތިނަދޫ ފުލުހުންގެ މަރުކަޒުގެ ބޭފުޅުންނާއި ވިލިނގިލީ ފުލުހުންގެ މަރުކަޒުގެ ބޭފުޅުން ގުޅިގެން މިއަދު ހަވީރު5ޖަހަން އުޅެނިކޮށް ހިންގި ހާއްސަ އޮޕަރޭޝަނެއްގައި މިދެންނެވި ރުއްގުޅިތައް ވަނީ ނަގައިފައެވެ. ސްޕީޑު ބްރޭކަރ (ވަޅުލާފައިވާ ރުއްބުރިތަކާއި، މަގު ހުރަސްކޮށް އަޅާފައިވާ ރުއްބުރިތަކާއި، މަގު ހުރަހަށް ކޮނެފައިވާ ކަންޒުތަކާއި، މަގު ހުރަހަށް ހަދާފައިވާ އުސްގަނޑުތައް) ނެގުމުގެ މަސައްކަތް ފުލުހުން ފުރަތަމަ ފައްޓަވާފައި ވަނ އިރުމަތީއާގެ އާއި ދިމާލުން މަގުގައި އަޅާފައިވާ ސްޕީޑް ބްރޭކަރުންނެވެ. (ރަށުގެ އެކި ދިމަދިމާގައި ރުއްބުރިތައް އަޅައި މަގުތައް ބައްދުވާން ދިމާވި ސަބަބަކީ މިރުއްބުރިތައް ނެގުމަށް އެތައް ފަހަރެއްގެ މަތިން އެފަރާތަށް ނަސޭހަތްތެރިވެ ނުނެގުމުންނެވެ.)\nފުލުހުންގެ މަސައްކަތުން މިރުއްބުރިތައް ވަނީ ނަގާފައެވެ. ފުލުހުން މަސައްކަތް ކުރައްވަމުން ދިޔަ އިރު އެގޭގެ ވެރިފަރާތުން އެކަމަށް ހުރަސްއަޅަން ވަނީ މަސައްކަތް ކޮށްފައެވެ. ނަމަވެސް އެރުއްބުރިތައް ނެގުމަށް ފަހު އެހެން ރުއްބުރިތައް ވެސް ފުލުހުން ވަނީ ނަގާފައެވެ.\nމިފަދަ ކަންތައްތަކަކީ ސައިކަލާއި އެހެނިހެން ވެހިކަލްގައި އުޅޭ ފަރާތްތަކަށް ދަތި އުނދަގޫތަކެއް ކުރިމަތިވަމުން އަންނަ ކަމަކަށް ވާތީ މިފަދަ ކަންކަމުން އެތަކެއް ގެއްލުމެއް ލިބިގެންދާނެ ކަމެކެވެ. ހަމަ މިއާއި ވިދިގެން ދަންނަވަން އޮތީ ތިމަންނާއީ މާވަރުގަދަ މީހެކޭ ހިތައި ކަމާއި ބެހޭ ފަރާތްތަކުން އަންގާ އެންގުންތަކަށް ހުރިމަތްތެރިކޮށް ނުހިތައި އުޅެންވެއްޖެ ނަމަ މިއަށްވުރެ ލަދުވެތި ގޮތަކަށް ނިމިގެން ހިގައިދާނެ ކަމެވެ. އަދި މިއީ ތިމަންނަމެން ހޮވާފަ އޮތް ސަރުކާރެކޭ ބުނެ އަޑު ހަރުކުރިއަސް ސަލާމަތީ ބާރުތަކާއި ހަމަޔަށް ދިއުމުން ސަރުކާރެއް އެހެން އެއްޗެއް ނޯންނާނެއެވެ. އެއިރުން އޮންނާއި ރައްޔިތުންގެ ސަލާމަތާއި ރައްކާތެރިކަމެވެ.\nPregnant woman’s plea\nPosted by viligilla under people | Tags: ga. atoll hosptal |\nމާބަނޑު އަންހެނުންގެ އުދާސް\n( ރިޕޯރޓް؛ އިދުރީސް – 19 މެއި 2009 )\nގއ. އަތޮޅު ހޮސްޕިޓަލަކީ ބާރަ ހާހަށް ވުރެ ގިނަ މީހުންގެ އާބާދީއެއް ހިމެނޭ ހުވަދު އަތޮޅު އުތުރުބުރިއަށް މަރުކަޒީ ސިއްޙީ ޚިދުމަތް ދިނުމަށް ހަމަޖެހިފައިވާ އިދާރާއެވެ. މިތަނުގެ ޒިންމާ ނުވަތަ މެންޑޭޓްގެ ތެރޭގައި މުޅި އަތޮޅުގެ ސިއްހީ ހިދުމަތް މޮނިޓަރކޮށް ބެލެހެއްޓުމާއި ފުރިހަމަ ގޮތެއްގައި ސިއްޙީ ޚިދުމަތް ވިލަރެސްކޮށް ބެލެހެއްޓުން ހިމެނެއެވެ.\nއަތޮޅު ހޮސްޕިޓަލާއި މީގެ ކުޑަ ދުވަސްކޮޅެއް ކުރިން އަސްމާ އަބްދުﷲ ހަވާލުވެލެއްވުމުން އަޅުގަނޑުމެން ވަރަށް ބޮޑު އުންމީދުތަކެއް ކުރީމެވެ. އެއީ އެތާނގައި ގިނަ ދުވަސްތަކަކު އުޅެއްވުމަށް ފަހު، އެތާނގެ ހާލަތާއި، ވިންދު އަދި އިހްސާސް ރަގަޅަށް އެނގޭނެ މީހަކު އެތަނަށް އައުމުން އެތާނގެ ހިދުމަތްތައް ރަނގަޅުވެގެންދާނެ ކަމުގެ އުންމީދެވެ. އިސްލާޙުކުރަންވީ ކަންތަކާއި ބޮއްސުންލާފައި ހުރި ކަންތައް ހަމަ މަގުން އަޅުވާނެ ކަމުގައެވެ.\nމީގެ ދުވަސްކޮޅެއް ކުރިން އަޑު އިވިގެން ދިޔައީ އަތޮޅު ހޮސްޕިޓަލަށް ގައިނީ ދެ ޑޮކްޓަރުން ގެންނަވައި އެތާނގެ ހިދުމަތް ފުޅާކުރެއްވި ކަމަށެވެ. މިބޭފުޅާ މިތަނާ ހަވާލުވެ ހުންނަވައި ފުރަތަމަ ފަހަރަށް2ގައިނީ ޑޮކްޓަރުން ހޮސްޕިޓަލުގައި ހިދުމަތް ދޭން ފެށިފައިވާ ކަމުގެ ތަސައްލީ އާންމުނަށް ދެއްވަމުން ގެންދެވިތަން ފެނިގެން ދިޔައެވެ. އޭގެ ހަފްތާއެއްހާ ދުވަސް ފަހުން އެނގުނު ގޮތުގައި މިގެނެވުނު ޑޮކްޓަރަކީ މިތާނގަ ހުންނެވި ގައިނީ ޑޮކްޓަރ ބޭސްފަރުވާއަކަށް މާލެ ދިއުމަށް ޗުއްޓީއަށް ފޮނުވުމަށް މިތަނަށް ވަގުތީ ގޮތުން ގެނެވުނު ޑޮކްޓަރެއް ކަމެވެ.\nމިހާ ހިސާބުން އަލަށް ލިބުނު ޑޮކްޓަރުގެ ވަނަވަރަށް ބަލައިލާނަމެވެ. މިޑޮކްޓަރަކީ މީގެ ކުރިން ލ. އަތޮޅުގައި މަސައްކަތް ކުރެއްވި ޑޮކްޓަރެކެވެ. އެތާނގެ ބަލިމީހުންނަށް މީނައަށް ކެތް ނުކުރެވިގެން މީނަ ފައްސާލީމަ މިތަނަށް ފޮނުވީ ކަމަށް މިސައިޓަށް މައުލޫމާތު ލިބިފައިވެއެވެ. މިދެންނެވި ގައިނީ ޑޮކްޓަރ (ޑރ. ލަކްޝަމީ) މިތަނަށް ދުރުވެ އެންމެ ފުރަތަމަ ކަމެއްގެ ގޮތުގައި ކުރެއްވި ކަމަކީ މިތާނގަ ހުންނެވި ގައިނީ ރަޝިޔާ ޑޮކްޓަރުގެ އަންހެނުނަށް ހަމަލާ ދިނުމެވެ. އެގޮތުން ތިން ފަހަރެއްގެ މަތިން ބަނޑުގައި އަތުން ޖަހައިފައިވެއެވެ. އަދި ހޮސްޕިޓަލުގެ ރިސެޕްޝަން ކައިރީ ހުއްޓާ ކޮށްޕާ ވައްޓާލައިފައިވެއެވެ. މިކަމާއި ގުޅިގެން ހޮސްޕިޓަލުގެ މެނޭޖްމަންޓަށް (އަސްމާ އަބްދުﷲ) އަށް ވަނީ މިމައްސަލަ ހުށަހަޅާފައެވެ. އެކަމަކު މިއަދާއި ހަމަޔަށް އައި އިރުވެސް މިކަމަށް ފިޔަވަޅެއް އަޅާފައެއް ނުވެއެވެ. މިތާނގަ ހުންނެވި ރަޝިޔާގެ ގައިނީ ޑޮކްޓަރ ބޭސްފަރުވާއަކަށް މާލެ ދިއުމަށް ފަހު އަނބުރައި އަތޮޅު ހޮސްޕިޓަލަށް އަންނަން ބޭނުން ވަނީ ކުރިން ހުށަހެޅުނު މައްސަލައަށް ފިޔަވަޅެއް އެޅުމުންނެވެ. މިހެންވުމުން މިކަމަށް ފިޔަވަޅެއް ނޭޅި ގިނަ ދުވަސްވުމުން މިހާރު އެޑޮކްޓަރ ވަނީ އެހެން އަތޮޅަކަށް ފޮނުވާލައިފައެވެ.\nމިހާރު ހުންނެވި ޑރ. ލަކްޝަމީ އަކީ ތަނަކުން ބޭރުކޮށްފައިވާ ޑޮކްޓަރަކަށް ވުމުން މިހާރު ކަންތައް ވަމުންދާގޮތް ބަލައިލަމާ ބަހީއެވެ. ފުރަތަމަ ކަމެއްގެ ގޮތުގައި މީނަ ޑޮކްޓަރެއްގެ ސުލޫކީ މިންގަނޑަށް ނުފެތޭ ކަމަށް ބަލައިލާނަމެވެ. އެގޮތުން ވާހަކަ ދައްކާ އިރު ބަލިމީހާ އިތުރަށް ބަލި ބޮޑުވާ ގޮތަށް ވާހަކަ ދެއްކުން ހިމެނެއެވެ. ބަލިމީހުން ބިރުގަންނަވައި ނެތް ކަންތައްތަކުގެ ވާހަކަ ދައްކައި ނަފްސާނީ ގޮތުން ބަލިކުރުވައެވެ. ފުރަތަމަ ފަހަރަށް ޕްރެގްނެންސީއަށް ޕްޒިޓިވްވެގެން ދެއްކުމުން މާބަނޑު މީހާ ފެނުމުން ނުވިހާނެ ކަމަށް ބުނުމާއި މެޑިކަލް ރިޕޯޓްތައް ގަބޫލުނުކުރުން ހިމެނެއެވެ. މިކަމާއި ބިރުން މިހާރު އެމީހުން ވަނީ ޑޮކްޓަރަށް ދެއްކުމަށް މާލެވެސް ގޮސްފައެވެ. ހަމަ މިބީދައިން ބަލާއިރު މާބަނޑު މީހަކަށް ބާރުގަދަ ބޭސް (ބަސްކޮފަން) ދީފައި ވެއެވެ. ބަނޑުގަ އޮތް ކުއްޖާ މަރުވެފައިވާ ކަމަށް ވެސް ބުނެފައި ވެއެވެ. އެކަމަކު އެކަން ސީރިއަސް ކޭސްއަކަށް ނުވެ ހޮސްޕިޓަލުގައި އެނދުމަތިކޮށްފައި އަޅާނުލައި ބޭއްވީއެވެ. ނުވިތާކަށް މިތާނގަ ބޭނުންކުރަމުން އައި ސްކޭން މެޝިން ހަލާކު ކުރުމަށް ފަހު އޭގެ ދެވަނަ މެޝިން ވެސް ވަނީ ހަލާކު ކޮށްފައެވެ. މިޑޮކްޓަރަށް ސްކޭން މެޝިނުން ސްކޭން ކުރާކަށް ނޭނގެއެވެ. އަދި ގިނަ ފަހަރަށް ބަލިމީހާގެ ބީޕީ ބަލަނީވެސް ތަރުޖަމާނުލައްވައެވެ. މިހާވެސް މީނާގެ ތުއިކަން ބޮޑެވެ. މިކަހަލަ ގިނަ ސަބަބުތަކާއި ހެދި މިތަނަށް ކުރިން ދައްކަމުން އަންނަ އެންމެން ތިނަދޫ ރީޖަނަލް ހޮސްޕިޓަލަށް ދައްކަން ވަނީ ފަށާފައެވެ. މިހެންވުމުން ކޮންމެ މަހަކު ދިހަބާރަ ހާސް ރުފިޔާ މިކަމަށް ހޭދަކުރަން ޖެހެއެވެ. މިކަމުގެ ސަބަބުން މިރަށުގައި މިހާރު ތިބި ތިރީހަކަށް މާބަނޑުމީހުން ވަނީ ހަދާނެ ގޮތެއް ނެތި ގޮތް ހުސްވެފައެވެ.\nމިކަމާއި ހިތްދަތިވެގެން އެތަކެއް މާބަނޑު މީހަކު ވަނީ އެކި ތަންތަނަށް ގުޅައި މަސައްކަތް ކޮށްފައި ކަމަށް އަޅުގަނޑުމެންނަށް ވަނީ މައުލޫމާތު ލިބިފައެވެ. އަދި މިކަމާއި ގުޅޭ ޕެޓިޝަނެއް ވަނީ ހެލްތް މިނިސްޓަރަށް ހުށަހަޅާފައެވެ. ނަމަވެސް މިކަމާއި އަދި އަޅައިލެވިފައެއް ނެތެވެ. މާބަނޑު މީހުންގެ ޝަކުވާ އަކީ މިތަނަށް މިނޫން ގައިނީ ޑޮކްޓަރަކު ފޮނުވައި ދިނުމެވެ. ސަރުކާރުގެ ކަމާއި ބެހޭ ފަރާތްތަކާއި ކުއްވެރިން ހިމާޔަތްކުރާ ބައެއްގެ ގޮތުގައި މަޝްހޫރުވެފައިވާ ހިއުމެން ރައިޓްސް ކަމިޝަނަށްވެސް މިކަމާއި އަވަސް ފިޔަވަޅެއް އަޅައިދިނުމަށް އެދި ގޮވައިލަމެވެ. މިއީ މިވަގުތު ވިލިނގިލީގައި ތިބި 35 މާބަނޑު މީހުންނާއި އަތޮޅުގެ 10 ރަށުގައި ތިބި އެތަކެއް މާބަނޑު މީހުންގެ ރައްކާތެރިކަމާއި، ދަރިންގެ މުސްތަގުބަލާއި ގުޅިފައިވާ ކަމަކަށް ވާތީއެވެ. އިންސާނީ ހައްގަކަށް ވާތީއެވެ.\nމިކަމާއި ގުޅުން ހުރި އިތުރު ކަމެއްގެ ވާހަކަވެސް ތިޔަ ބޭފުޅުންނާއި ހިއްސާކޮށްލާނަމެވެ. މީނަގެ ދޯދިޔާ ސިޔާސަތުގެ ސަބަބުން މުޅި އަތޮޅުގެ ސިއްޙީ ހާލަތު ވަނީ ގޯހުން ގޯހަށް ގޮހެވެ. މިދެންނެވި ކަހަލަ އެތަކެއް މައްސަލަ މިތާނގައި ޖެހިފައި ހުރުމުން ރައްޔިތުން ނިކުމެ މިތަނުން އަސްމާ އަބްދުﷲ ފަހައި ބޭރުކޮށްލަފާނެ ކަމުގެ ބިރު ހީވުމުން އަވަހަށް މިތަނުން ފިލަންވެގެން މިހާރު ތައްޔާރުވަމުން އެބަދެއެވެ. އެގޮތުން މިތާނގަ ކުރިން ހުންނެވި އަހުމަދު ނާސިރު މިތަނަށް ބަދަލުކުރަން މަސައްކަތްކޮށްދިނުން އެދި އަސްމާ ވަނީ އަބްދުﷲ ތަސްމީނު އަބްދުލް ހަކީމުއާއި ވަރަށް ސިއްރު ގޮތަކުން ބައްދަލުކޮށް މަޝްވަރާ ކޮށްފައެވެ. ވިލިނގިލީގެ މާބަނޑު އަންހެނުން ފަށާފައިވާ މަސައްކަތަށް އަތޮޅުގެ ހުރިހާ ރަށަކުން އެއްބާރުލުން ދިނުމަށް ގޮވައިލަމެވެ. އަދި މިކަމުގައި ސަރުކާރުން އިޙްމާލު ނުވުމަށް ވެސް ގޮވައިލަމެވެ.\nNot foraCUP of tea\nPosted by viligilla under Politics | Tags: election, Ga. Villingili |\nމިފަހަރު ސައިތައްޓަކަށް ނޫން\n( ޚަބަރު؛ ދެރަހަ – 11 މެއި 2009 )\nދިވެހިރާއްޖޭގެ ޖުމްހޫރިއްޔާ އުފެދުނު ފަހުން މަޖިލީހުގެ ގޮނޑީގެ އަދަދު 77 އަށް ބަދަލު ކުރެވުނު ފަހުން ބޭއްވޭ ފުރަތަމަ އިލެކްޝަން މިހަފްތާގެ ހޮނިހިރު ދުވަހު ވަނީ ބޭއްވިފައެވެ. ކުރިން މުޅި އަތޮޅު ހިއްސާކުރަމުން ދިޔަ ވާދަވެރިކަން މިހާރު ވަނީ ވިލިނގިއްޔާއި ކޮލަމާފުއްޓަށް ކުޑަ ވެފައެވެ. ވާދަކުރާނެ ދާއިރާ ވަނީ ހަނިކުރެވިފައެވެ. ކޮންމެ ގޮތަކަށް މިކަންތައް ވިޔަސް މިދާއިރާއަށް ވެސް 8 ފަރާތަކުން ވަނީ ކުރިމަތިލައްވައިފައެވެ.\nފޯރިއާއި އަޒުމުގައި މިހުރިހާ ކެންޑިޑޭޓުން ވަނީ ތާއީދު ހޯދަން މަސައްކަތް ކޮށްފައެވެ. އަދި އެހެންމެ ގިނަ ގުނަ ހޭދަކޮށްފައެވެ. އެއްބަޔަކު 10 މިލިޔަން ހޭދަކުރި އިރު އަނެއް ބަޔަކު ތިރީހަކަށް މިލިޔަން ރުފިޔާ ވަނީ ކެމްޕެއިނަށް ޚަރަދުކޮށްފައެވެ. އެކި ނަންނަމުގައި އެކިގޮތަށް ބަހައިފައެވެ. ބައެއް ފަހަރު ހަދިޔާއެކޭ ބުނަމުން ދިއްކޮށްލައެވެ. އަދި އަނެއްބައި ފަހަރު ވޯޓުލުމަށް ޝަރުތުކޮށް ވަނީ ނަގުދު ދީފައެވެ. މިގޮތުން އެއްބަޔަކު ނަގުދު ފައިސާ ދިންއިރު އަނެއް ބަޔަކު ގެ އިމާރާތްކުރާނެ ކަމަށް ވައުދުވުމާއި، ގެތަކުގެ ޝީޓު އަޅައިދިނުމާއި، ފާރު ރޭނުމާއި، ކަށިވެއްޔާއި ދޮންވެލި ގެޔަށް ފޮނުވުމާއި، މަސައްކަތު މީހުން ފޮނުވައި މަސައްކަތް ކުރުވުމާއި މިފަދަ ކިތަންމެ ކަމެކެވެ.\nތާއީދު ހޯދުމަށް ފައިސާ ހޭދަކުރަމުން ދިޔަ އިރު ކެމްޕެއިން އޮފީސްތަކުން އަންހެންވެރިންނާއި ބަސްވިކޭ ބައެއް މީހުން ގޭގެއަށް ގޮސް ވޯޓުދޭންވީ ފަރާތް ވިސްނުވައިދޭން މަސައްކަތް ކޮށްފައިވެއެވެ. ކެންޑިޑޭޓުން އަމިއްލަ ފުޅަށް ގޭގެއަށް ގޮސް މީހުންނާއި ބައްދަލުކޮށް ވިސްނުވައިދޭން މަސައްކަތް ކޮށްފައި ވެއެވެ. އެކުވެރިންނާއި ރުހުން ލިބިފައިވާ ފަރާތްތަކުން ތާއީދު ހޯދުމަށް ވަރަށް ބުރަ މަސައްކަތެއް ވަނީ ކޮށްފައެވެ.\nތާއީދު ހޯދުމާއި ތާއީދު ގެއްލުވާލުމަށް އެކި ފަރާތްތަކުން ބޭނުންކުރެވިފައި ވަނީ އެކު އުކުޅުތަކެވެ. އެގޮތުން ކޮލަމާފުށީގައި އެރަށުގެ މީހަކު ނޫން މީހަކަށް ވޯޓު ނުދިނުމުގެ ވެއްޓެއް ގާއިމުކުރަން ވަނީ މަސައްކަތް ކޮށްފައެވެ. އަދި އެއްބަޔަކު އަނެއް ބައެއްގެ ބަލިފައި ދެއްކުމަށް ކަރުދާސް ބަހައިފައިވެއެވެ. އަދި ތާއީދު ހޯދުމަށްވެސް އެބީދައިންނެވެ.\nވޯޓުގެ ނަތީއްޖާއަށް ބަލައި ވިސްނުނު ކަންތައްތަކެއް ވެއެވެ. އަދުނާން ހަލީމަށް މިއިންތިޚާބު ކާމިޔާބު ނުކުރެވުނު އެންމެ ބޮޑު އެއްސަބަބަކީ އެމްޑީޕީގައި މަސައްކަތް ކުރުމަށް ފަހު ޖުމްހޫރީ ޕާރޓީއާއި ގުޅުމަށް ފަހު އަނެއްކާވެސް އެމްޑީޕީއާއި ވަނީ ގުޅިފައެވެ. މިހެންވުމުން ޕާރޓީގެ މެދުގައި އޭނާއަށް ތާއީދު ކުޑަވީއެވެ. އަދި ރައީސް ނަޝީދު ބޭނުންފުޅުވެ ވަޑައިގެންނެވީ މުޅިން އެހެން ބޭފުޅެކެވެ. އަބްދުﷲ ތަސްމީނު އަބްދުލް ހަކީމު މިދާއިރާއަށް ކުރިމަތިލެއްވީ ރައީސް ނަޝީދުގެ އަރިހުގައި ބަސްވިކޭ މީހެއްގެ ނުފޫޒުގައެވެ. އަދި ޕާރޓީ ޓިކެޓް ނުލިބުމުން އަމިއްލަ ނަމުގައި ކުރިމަތިލެއްވީ ރައީސް ތާއީދުކުރައްވާތީއެވެ. އެއަރޕޯރޓް ޕްރޮޖެކްޓްވެސް ގޮތްގޮތަށް ބަދަލުކުރީ މިކަމާއި ވިއްދައެވެ. މިކަހަލަ ކަންތައް ހުރުމުން އެހާވަރުގެ ތާއީދެއް ވަނީ ނުލިބިފައެވެ. ފުއާދު ޒާހިރު އެންމެ ފަހު ވަގުތުގައި ތަސްމީނުއާއި ގުޅިގެން އޭނަގެ ތާއީދު އެފަރާތައް ދޫކޮށްލީއެވެ. ރިއްފަތު ގާސިމް އަދުނާން ހަލީމްއާއި ގުޅިގެން އޭނަގެ ތާއީދު ދޫކޮށްލީއެވެ. ސަމީރު އަހުމަދު އާއިލާއަށް ރަށުގައި ތާއީދު ނެތުމުން ތާއީދު އިތުރު ކުރެވޭ ގޮތެއް ވަނީ ނުވެފައެވެ. އަބްދުﷲ ޖާބިރަށް ތާއީދު ނުލިބުގައި ވަނީ ހަމަ އެންމެ ސަބަބެކެވެ. އެއީ ކުރީ ފަހަރު ހޮވުމުން ބުނެފައިވަނީ ތިމަންނަ ވޯޓު ގަތީ ކަމަށާއި، އެމީހުން ސައިތައްޓަކަށް ވޯޓު ވިއްކާލީ ކަމަށެވެ. ނަމަވެސް ހަގީގަތަކީ ކުރީ ފަހަރު ޖާބިރަށް ވޯޓު ދިނީ އޭނގެ ފަރާތުން އަތޮޅަށް އުންމީދުތަކެއް، ކުރިއެރުންތަކެއް ލިބިދާނެ ކަމުގެ އުންމީދުގައެވެ. މިފަހަރު ރައްޔިތުން އެކަން ޖާބިރަށް ދައްކައިފިއެވެ. ޖާބިރު ކުރީ ފަހަރަށްވުރެ ގިނައިން ވޯޓު ހައްގުވާ ދެހާސް މީހުންނަށް ވަނީ ހޭދަކޮށްފައެވެ. އެކަމަކު ވޯޓު ކުރީ ފަހަރަށްވުރެ ދަށްވީ އެއްޗެއް ވިސްނުވައި ދިނުމުގެ ބޭނުމުގައެވެ. ކޮތަރު ބައިގަނޑަށް ހަނޑޫ އުކުމުން އަޔަށް ގޮތެއް ބަދަލު ނުކުރާނެ ކަން ވަނީ މިފަހަރު ދައްކުވައިފައެވެ. މިފަހަރަކު ސައިތައްޓަކަށް ވޯޓެއް ހަމަ ނުދިނެވެ.\nމުހައްމަދު ރާމިޒު މިދާއިރާ ކާމިޔާބު ކުރުމުގައި ތަފާތު ގިނަ ސަބަބުތަކެއް ވެއެވެ. އެންމެ ބޮޑު އެއް ސަބަބަކީ ރަށު ފޯރި ނުވަތަ ވަތަނީ ލޯބި ޖެހުމެވެ. ކޮލަމާފުށީ މީހުން ވިލިނގިލީގެ މީހަކަށް ވޯޓު ނުދިނުމަށް ގޮވައިލުމުން އެކަމުގެ ބަދަލުގައި ވިލިނގިލީ މީހުން ތާއިދުކުރީ ޒަމާންވި އެކުވެރި މައުމޫނަށެވެ. ސަރުކާރުގެ މެމްބަރަކަށް ސަރުކާރު ޒިންމާ ނުކުރެވޭނެތީ އިދިކޮޅު މެމްބަރަކު ހޮއްވެވީއެވެ. ސައިތައްޓަކަށް ނުވިކި ވަތަނީ ލޯބި އިސްކުރީއެވެ.\nAfter 175 days..,\nPosted by viligilla under Politics | Tags: president nasheedh |\n175 ދުވަސް ފަހުން\n( ޚުލާސާ ރިޕޯރޓް؛ އިދުރީސް – 05 މެއި 2009 )\nދިވެހިރާއްޖޭގެ ރައީސުލް ޖުމްހޫރިއްޔާ ކަމުގެ މަގާމަށް ނިމިގެން ދިޔަ އަހަރު ނިމެމުން ދަނިކޮށް ވާދަކޮށް ކާމިޔާބު ކުރެއްވީ މުހައްމަދު ނަޝީދު ނުވަތަ އެންމެން ދަންނަ އަންނިއެވެ. ރައީސް ކަމަށް ކެމްޕެއިން ކުރެއްވި އިރު ވަނީ ރިޔާސީ ބޮޑެތި ބޮޑެތި ވައުދުތަކެއް ކުރައްވާފައެވެ. އެކަމަކުން ރައްޔިތުންގެ ހިތުގައި އުންމީދުތަކެއް އާކުރުވައިފައެވެ. ގިނަ ޕާރޓީތަކުން ވާދަކޮށް ފަހުން އިއްތިހާދުވީ ބަދަލަކަށް އެދިގެންނެވެ. މަރުހޫމް ދޮހޮއްކޮބެ ވިދާޅުވިހެން “މިނޫން ދުވަހެއް” ފެނުމުގެ ބޭނުމުގައި އެންމެ އިއްތިހާދާއި ގުޅި އެކޮޅު ކާމިޔާބު ކުރުވިއެވެ.\nރައީސް ނަޝީދު ވެރިކަމާއި ހަވާލުވެ ވަޑައިގެންނެވި އިރު ދައުލަތުގެ މާލިއްޔަތުގައި އެއްވެސް އެއްޗެއް ނެތް ކަމަށް ވިދާޅުވިތަނުން ކުރީގެ ރައީސް ވިދާޅުވެފަ ވަނީ 250 މިލިއަން ޑޮލަރ ހުންނާނެ ކަމުގައެވެ. އެކި ފަހަރު މަތިން ކުރީގެ ރައީސް ސަރުކާރަށް ޚިޔާނާތްތެރިވެފައިވާ ކަމަށާއި ސަރުކާރުގެ މުދަލާއި މާލު ނަހަމަ ގޮތުގައި ބޭނުންކުރައްވާފައިވާ ކަމުގައި ވަނި ވިދާޅުވެފައެވެ. އެކަމަކު އަދި ވަނީ މިކަންތައް ސާބިތު ނުވެފައެވެ.\nރައީސް ކަމާއި ހަވާލުވެ ވަޑައިގެންނެވި ފަހުން އެމަނިކުފާނު ވަނީ ރާއްޖޭގެ 100 އަށްވުރެ ގިނަ ރަށްރަށަށް ވަޑައިގެންފައެވެ. މިރަށްރަށަށް ކޮށްދޭނެ ކަމަށް ވިދާޅުވެފަ ވަނީ އެއް މިލިއަން ދެމިލިއަނެއްގެ ވައުދެއް ނޫނެވެ. އެކަމަކު ދެތިން ސަތޭކެ ބިލިއަން ޑޮލަރުގެ ކަންތައް ކޮށްދެއްވާނެ ކަމުގެ ވައުދު ވަނީ ވެފައެވެ. މިއިން އެއްވެސް ކަމަކީ އަދި އެފަދަ ޕްލޭނެއް ހެދިފައި ހުރި ކަމެއް ނޫނެވެ. ކަމާއި ބެހޭ ސާރވޭ އެއް ހެދިފައި ނެތެވެ. ކަމާއި ބެހޭ އެކަށޭނަ ޕްލޭނެއް ހެދިފައި ނެތެވެ. ވައުދަކަށް ފަހު ވައުދެކެވެ.\nރައީސް ނަޝީދު އައްޑު އަތޮޅުގެ ރައްޔިތުންނާއި މުހާތަބުކޮށް ވާހަކަ ދައްކަވަމުން ވިދާޅުވެފަ ވަނީ މިއީ ސީދާ އިންތިހާބަށް އަމާޒުކޮށް ކުރާ ކަންތައް ތަކެއް ކަމުގައެވެ. އަދި ވޯޓު ދެއްވާށެ ވަނީ ފާޅުގަ ވިދާޅުވެފައެެވެ. އެކަމަކު އިހަށްދުވަހު މިއަތޮޅު ދެއްވަދޫ ރައްޔިތުންނާއި ބައްދަލުކޮށް ވާހަކަ ދައްކަވަމުން ވިދާޅުވެފަ ވަނީ ރާއްޖޭގަ ތިބީ ހައެއްކަ ޑްރަގް މާސްޓަރުން ކަމުގައެވެ. ގައުމީ ސަލާމަތާއި ގުޅުން ހުރި މިކަމުގައި އެމަނިކުފާނު ވިދާޅުވެފައި ވަނީ އިލެކްޝަނަށް ނުފޫޒު ފޯރުވަނީ ކަމަށް ބުނެފާނެތީ އެމީހުން މިހާރަށް ބަންދެއް ނުކުރާނެ ކަމަށެވެ.\nރައީސް ނަޝީދު ވިދާޅުވެފައި ވަނީ ތިމަންގެ ޕާރޓީގެ މީހުން އައިސް ކަމަށް އެދުމުން އެކަމެއް ކޮށްދެއްވާނެ ކަމުގައެވެ. އެކަމަކު އިދިކޮޅު ފަރާތަކަށް ތިމަންނަގެ ނުލަފާކަން ދައްކާނެ ކަމުގައެވެ. އަދި އިންތިހާބަށް ނުފޫޒު ފޯރުވާނެ ކަމުގައެވެ.\nރައީސް ނަޝީދު ރަށްރަށަށް ވަޑައިގެން އެންމެ އާންމުކޮށް ކުރައްވާ ވައުދަކީ މިރަށުގައި ނަރުދަމާގެ ނިޒާމް ގާއިމުކޮށްދެއްވާނަން، މީރު ބޯފެން ލިބޭނެ އިންތިޒާމް ހަމަޖައްސާނަން، ފްލެޓް އަޅައިދޭނަން، މަގު ހަދާނަން، ފެރީ ނިޒާމަކުން ގުޅައިލާނަން، ޔުޓިލިޓީ ކުންފުނި އުފައްދައި އެއިގެން ހިދުމަތްތައް އައްފޯރާ ފަށަށް ގެނުވާނަން މިފަދަ ވައުދުތަކެވެ. ހަމަ އެހެންމެ ޕްރައިވަޓައިޒޭޝަންގެ ތިންވަނަ މާނައިގެ ދަށުން ހިދުމަތްތައް ޕައިވަޓައިޒް ކުރައްވަން ވަނީ ނިންމަވާފައެވެ. އެގޮތުން އެއަރޕޯރޓްތަކާއި، ހޮސްޕިޓަލް ތަކާއި، ޕަވަރ ހައުސްތަކާއި، ސްކޫލްތަކާއި، ނަރުދަމާ، މަގުހެދުން، ފަޅު ކޮނުން މިފަދަ މިފަދަ ކަންތައް ހިމެނެއެވެ.\nސުވާލަކީ މިކަމުން ރައްޔިތުންނަށް ލިބިގެންދާނީ ކުރިއެރުންތީ ނުވަތް ނޫންތޯއެވެ؟ ނުވަތަ ގައުމާއި ދަތުރުކުރަން ބޭނުންވި މިސްރާބާއި ދިމާއަށްތޯއެވެ؟\nPresident Nasheedh’s Visit to Villingili\nPosted by viligilla under Politics | Tags: president nasheed |\nބުނާ ބަހާއި ކުރާ ކަންތައް\n( ރިޕޯރޓް؛ އަލީ – 03 މެއި 2009 )\nރައީސް ނަޝީދު ވިދާޅުވާ ބަސްބަހާއި ކުރައްވާ ކަންތައް ގިނަ ފަހަރަށް ދިމަލެއް ނުވެއެވެ. ރައްޔިތުންގެ ވެރިކަމެކޭ ކިޔައި ފައިނަގައިގަތް ވެރިކަމުގެ ވަކި ހިސާބަކުން އަޅުގަނޑުގެ ހުރި ނުލަފާކަން ދައްކާލާނަމޭ ބުނެ ރައްޔިތުންނަށް ބިރުދައްކަން ވަނީ ފައްޓަވައިފައެވެ. ޕާރޓީގެ މެންބަރުންނަށް ތާއީދު ހޯއްދަވަން ނުކުމެ ވަޑައިގެން މިކަންތައްތައް އިއުލާން މިކުރައްވަނީ ސީދާ އިންތިހާބަށްޓަކައި ކަމަށާއި ސީދާ ގޮތުންނާއި ނުސީދާ ގޮތުން އިންތިޚާބަށް ނުފޫޒު ފޯރުވާނެ ކަމަށް ވިދާޅުވެފަ، އިހަކަށް ދުވަހު ދެއްވަދޫގަ ވިދާޅުވީ އެކަން އެގޮތަށް ކުރުމުން އިންތިޚާބަށް ނުފޫޒު ފޯރުވަނީ ކަމުގަ ހީވެދާނެޔޭ ބުނެ ޑްރަގްގެ މުގޫ ކަމުގައި އެމަނިކުފާނު އެ ވިދާޅުވާ ހައެއްކަ މީހުން ހައްޔަރު ނުކުރައްވާނެ ކަމަށް ވަނީ ވިދާޅުވެފައެވެ.\nހަމަ މިބީދައިން އެމްޑީޕީގެ ފަރާތުން އިންތިޚާބުގައި ވާދަ ކުރާނެ ފަރާތެއް ކަނޑައަޅާނީ ޕާރޓީގެ ޕްރައިމަރީސްގައި ކާމިޔާބުވާ ފަރާތެއް ކަމުގައެވެ. އެކަމަކު މިހާރު އެމަސައްކަތް ކުރައްވަނީ ޕާރޓީގެ ޓިކެޓް ލިބިލެއްވި އަދުނާނު ހަލީމު ދޫކުރައްވައި ޓިކެޓް ލިބިނުލެއްވި އަބްދުﷲ ތަސްމީނު އަބްދުލް ހަކީމް އާއިގެންނެވެ.\nނިމިގެންދިޔަ 2008 ވަނަ އަހަރުގެ ޑިސެމްބަރ 30 ވަނަ ދުވަހު ވިލިނގިލީ ރައްޔިތުންނާއި މުޚާތަބު ކުރައްވައި ވިދާޅުވީ ޔުޓިލިޓީ ކުންފުނި ހުންނާނީ ވިލިނގިލީގައި ކަމުގައެވެ. މިހެން ހިތައި ރައީސް ވަޑައިގެންނެވުމުން އެފަދަ އޮފީހަށް ނުވަތަ މިރަށުގައި އެންމެ ގިނަ އިދާރާތައް އެފުރާޅެއްގެ ދަށުގައި ހިންގުނު ބާ އަތޮޅުގެ އިމާރާތް އެކަމަށް ތައްޔާރު ކުރުމަށް މަސައްކަތް ކޮށްފައިވާ ކަމަށް ވަނީ މިސައިޓަށް މައުލޫމާތު ލިބިފައެވެ. އެކަމަކު އިހައްރޭ އެ ފެނުނީ ތިނަދޫގައި ޔުޓިލިޓީ ކުންފީނުގެ ދިދަ ކަޝްފުކޮށްދެއްވި މަންޒަރެވެ.\nހަމަ އެގޮތަށް 30 ޑިސެމްބަރުގައި ވިދާޅުވީ އަންނަ ޖަނަވަރީގައި ވިލިނގިއްޔަށް ޒިޔާރަތްކުރައްވާނޭ ކަމަށް ވިދާޅުވެފައި މެއި2ވަނަ ދުވަހު މިއަތޮޅަށް ކުރެއްވި ދަތުރު ފުޅުގައި މިރަށާއި 10 މޭލު ކައިރިޔަށް ވަޑައިގެންފައި މިރަށަށް ވަޑައިނުގެން ދަތުރުފުޅުން ވަނީ ނިންމަވާލައްވައިފައެވެ.\nމާރޗު މަހުގެ ތެރޭގައި4އޮސްޓްރޭލިޔާގެ ޓީޗަރުން ވިލިނގިއްޔަށް ފޮނުއްވައިދެއްވާނަމޭ ވިދާޅުވި އިރު އަދި އެދަންނަވާ ކަމަކީ އަދިވެސް ޚިޔާލެއްގެ ތެރޭގައި ވެފައިވާ ކަމެކެވެ. މިކަހަލަ ކަންތައް މިހެން ހުރުމުން ރައީސް ނަޝީދު އަޅުގަނޑުމެންނާއިގެން ގައުމުގެ ނައު ދަތުރު ކުރަނީ ރަގަޅު މިސްރާބަށް ކަމާއި ދޭތެރޭ ޝައްކެވެ.\nމިލިޔުމާއި ގުޅޭ އިތުރު ލިޔުންތައް ވިދާޅުވުމަށް؛\nރައީސް ނަޝީދުގެ ވިލިނގިލީ ދަތުރުފުޅުގައި ދެއްކެވި ވާހަކަފުޅު (30 ޑިސެމްބަރ 2009)\nމަތި ދެކުނު ޕްރޮވިންސްގެ ވިޔަފާރި ބަނދަރު (04 ޖެނުއަރީ 2009)\nރައީސް ނަޝީދުގެ ވައުދު / ފޮލޯއަޕް 1 (29 ޖެނުއަރީ 2009)\nލާމަރުކަޒީ އުސޫލުން ތިނަދޫއަށް ހުރިހާ ކަމެއް..، މިއަތޮޅަށް ކޯއްޗެއް؟! (02 ފެބުރުއަރީ 2009)\nއެކަންތައްތައް ހާސިލު ކުރާނީ ކިހިނެތް؟! (10 މާރޗު 2009)\nPresident is visiting gaafu alif\nPosted by viligilla under News | Tags: Ga. Villingili, president nasheed |\nރައީސް ނަޝީދު ގއ. އަށް ޒިޔާރަތްކުރައްވަނީ\n( އަވަސް ހަބަރު؛ ދެރަހަ 1 މެއި 2009 )\nދިވެހިރާއްޖޭގެ ރައީސުލް ޖުމްހޫރިއްޔާ މުހައްމަދު ނަޝީދު ހުވަދު އަތޮޅަށް ދަތުރެއް މިހަފްތާ ބަންދުގައި ކުރައްވާ ކަމަށް ވަނީ ޚަބަރު ލިބިފައެވެ. ޚަބަރު ލިބިފައިވާ ގޮތުގައި މިއަތޮޅުގެ ދެތިން ރަށަކަށް އެމަނިކުފާނު ވަޑައިގަންނަވާނެއެވެ. ނަމެވެސް މިދަތުރުގައި އެމަނިކުފާނު ވިލިނގިއްޔަށް ވަޑައިގަންނަވާ ގޮތަކަށް ހަމަޖެހިފައި ނުވެއެވެ. ރައީސް މިއަތޮޅު ދަތުރަށް ތައްޔާރުވުމުގެ ގޮތުން އެއަރޕޯރޓްތަކުގެ ވާހަކަ ވަނީ މީގެ ދެދުވަސް ކުރިން ދައްކަވާފައެވެ. އަދިވެސް މިނޫން މިކަހަލަ ތައްޔާރީތައް ވަނީ ވެލައްވައިފައެވެ. މިއަދު މަޖިލީހުގެ ތަޅުމަށް ވިލިނގިލީ އެއަރޕޯރޓްގެ ވާހަކަ ވަނީ ގެންނަވައިފައެވެ. ޓްރާންސްޕޯރޓް މިނިސްޓަރާއި ސުވާލު ދެންނެވުމުން ވިލިނގިލީ އެއަރޕޯރޓްގެ މަސައްކަތް ލަސްނުވާނެ ކަމަށާއި ވިއްޔާ ވާނީ އަވަސް ކަމުގައެވެ. މިނިސްޓަރ މިހެން ވިދާޅުވި ކަމުގައި ވިޔަސް މިމަސައްކަތަށް ސަރުކާރުން އުފެއްދެވި ކުންފުނި ( އެމްޓީސީސީ، އެއަރމޯލްޑިވްސް އަދި ސަރުކާރު ހިއްސާވެގެން ) ގައި މިފަދަ ކަމަކަށް ބޭނުންވާ ފަދަ ރައުސުލްމާލެއް ނެތެވެ. ހަމަ އެހެންމެ މިކަމަށް އަދި އެއްވެސް އިންވެސްޓަރެއް ވަނީ ނުލިބިފައެވެ.\nރައީސް ނަޝީދުގެ މިދަތުރުފުޅުގައި ވިލިނގިއްޔަށް ޒިޔާރަތް ނުކުރައްވަނީ ކީއްވެގެންތޯ ބަލައިލާން އެބަޖެހެއެވެ. މިކަމުގައި ސަބަބުތަކެއްވެސް އެބަވެއެވެ. އެގޮތުން އެންމެ ފުރަތަމަ ކަމެއްގެ ފާހަގަކޮށްލާނީ މަޖިލީހަށް ވިލިނގިލީ ދާއިރާއަށް ކުރިމަތިލައްވާފައިވާ ފަރާތަކީ އެމްޑީޕީން ބޭނުންވާ ފަރާތަށް ނުވެފައި އެފަރާތުން ހޮއްވަވަން ބޭނުންފުޅު ވަނީ އެހެން ބޭފުޅަކު ކަމުގައި ވުމެވެ. އެހެނީ މިވަގުތު ސަރުކާރު ފަރާތުން މިދާއިރާއަށް ހާއްސަކަމެއް ކޮށްދެއްވައި ރުހުން ލިބިގަތުމަކީ އެމްޑީޕީ ޓިކެޓަށް ދާއީދު އިތުރުވެދާނެ ކަމަށް ކަމުގައި ފެންނާތީއެވެ. ދެން އޮތް ކަމަކީ އެއަރޕޯރޓް ކަންތަކުގައި 30 ޑިސެމްބަރ 2008 ވަނަ ދުވަހު އެމަނިކުފާނު ވިދާޅުވި ބަސްފުޅެވެ. އަދި ހަމަ އެދުވަހު އެމަނިކުފާނު ވިދާޅުވި ބޭރުގެ ޓީޗަރުން އެޕްރީލް މަސް ނިމުނު އިރު ވެސް އެދެންނެވި ޓީޗަރުން ފޮނުވިފައި ނެތުމެވެ. ހަމަ އެދުވަހު އެމަނިކުފާނު ވިދާޅުވި ޔުޓިލިޓީ ކުންފުނި އަދިވެސް ދުނިޔެއަށް ނޭވާލާން ފެށިފައި ނެތުމެވެ. ފައްޓަވައިދެއްވާނެ ކަމަށް ވިދާޅުވި ގިނަ ކަންތައް، އުފާވެރި ޚަބަރުތައް އަދިވެސް އޮތީ ހުވަފެނެއްގެ ގެތޭގައި ކަމެވެ. މިފަދަ ސުވާލުތައް ކުރިމަތިވެލައްވާނެ ކަން އެނގިލައްވާތީ މިދަތުރުގައި އެމަނިކުފާނު ވިލިނގިއްޔަށް ޒިޔާރަތެއް ނުކުރައްވާނެއެވެ.\nArchives Select Month May 2009 (7) April 2009 (4) March 2009 (7) February 2009 (7) January 2009 (9) December 2008 (7) November 2008 (13) October 2008 (6) September 2008 (7) August 2008 (10) July 2008 (20) June 2008 (16) May 2008 (21) April 2008 (23) March 2008 (4)\nBrings out some hope\nDhaairaa Bahus P01\nState minister for Upper South Province\nPresidents Nasheedh’s Promise\nAathik was the best player of the season\nMusic Edification & sports team won today’s match\nCongrats Jungle Sports Team\nshuhad911 on Unauthorised speed breaker mad…\nborn in villingili on After 175 days..,\nPresident Nasheedh’s… on President Nasheedh’s Visit to…\nPresident Nasheedh’s… on Decentralization goes towards…\nPresident Nasheedh’s… on Promise of the President …\nPresident Nasheedh’s… on Commercial Harbor of Upper Sou…\nއުފަން ވިލިނގިއްޔަށް… on Parliamentary Election\nanti on Dhaairaa Bahus P01\nbaaa on Dhaairaa Bahus P01\neditorial Education News people Politics Readers article social Sports Uncategorized\nWe appreciate the contribution receive from our site viewers. Everyone can send us information, news, photo through mail. Thank you.\nAdd new tag airport anni Anti-correption assistant atoll chief atoll chief Atoll Office Auditors auditory learners bank bussines campaign capital gain tax civil serivce digging for diamond Dr. Hassan economy election Environment failed Fight fire & resque unit ga. atoll hosptal ga. atoll office ga. beauro Ga. Villingili happy occasion hay Hospital income tax incomlepte projects independent indipendence inflation interview jungle sports Keybox key hidden kinetic learner learn limits neighbor new herbour newscaster no support not enogh office hours old pipes phone polite Politics powerhouse president presidential campaign presidential race president nasheed president nasheedh projects Ramzaan Mubarak reclamation reclemation retired road condition safe island sewage Sewage system sheet pile suspended texation upper south province verbal learners villingili airport visual learners Youth center zone7zone football\nHimeyn Ingilaab 2013\nTo download Font Click here\nGa. Web sites\nGa. Atoll Office\nDhi FM 95.2\nTVM 8pm News Live\nResorts in Ga\nSocial ( Community )


Raajjeyn Covid jehunu meehunge adhadhu 10,000 in Mahchah | Mihaaru\nހުޅުމާލޭ ކޮވިޑް މެނޭޖްމެންޓް ފެސިލިޓީގައި ސިއްހީ ޚިދުމަތްތެެރިން މަސައްްކަތް ކުރަނީ. ރާއްޖޭން އެބަލި ޖެހުނު މީހުންގެ އަދަދު މިހާރު ވަނީ 10،000 އަށް ވުރެ މަތިވެފައި\nރާއްޖޭން ކޮވިޑް ޖެހުނު މީހުންގެ އަދަދު 10،000 އަށް ވުރެ މައްޗަށް\n25 ސެޕްޓެމްބަރ 2020 - 22:43 14 comments\nއިއްޔެ ހަވީރު 6:00 އިން މިއަދު ހަވީރު 6:00 އަށް ރާއްޖެއިން ކޮވިޑް-19 އަށް ޕޮޒިޓިވްްވި މީހުންނާ އެކު ރާއްޖޭން އެބަލި ޖެހުނު މީހުންގެ ޖުމްލަ 10،000 އަށް ވުރެ މަތިވެއްޖެ އެވެ.\nއެޗްޕީއޭއިން މިރޭ އާއްމުކުރި ހިސާބުތައް ދައްކާ ގޮތުގައި ފާއިތުވި 24 ގަޑިއިރުގެ ތެރޭގައި ރާއްޖެއިން އެ ބައްޔަށް އަލަށް ޕޮޒިޓިވްވި މީހުންގެ އަދަަދަކީ 75 އެވެ. އެއާ އެކު ރާއްޖެއިން ކޮވިޑް ޖެހުނު މީހުންގެ ޖުމްލައަކީ މިހާރު 10،014 އެވެ.\nމިއަދު އަލަށް ޕޮޒިޓިވް 75 މީހުންގެ ތެރެއިން 53 މީހުންނަކީ ދިވެހިންނެވެ.\nރާއްޖޭގައި ކޮވިޑް-19 ގެ ކޭސްތައް ކުއްލިއަކަށް އިތުރުވާން ފެށީ މިދިޔަ ޖުލައިމަހުގެ ފަހުކޮޅުގަ އެވެ. އެ ބަލި ފެތުރުން ކޮންޓްރޯލްކުރަން ރާއްޖޭން އެޅި ފިޔަވަޅުތަކަށް ލުއިދޭން ފެށީ އޭރުން ފެށިގެންނެވެ. ރާއްޖޭން މިހައިތަނަށް އެބަލީގެ ކޭސްތައް އެންމެ ގިނައިން ފެނުނީ މިދިޔަ އޮގަސްޓްމަހު އެވެ.\nމި މަހު ކޮވިޑްގެ ކޭސްތައް ފެންނަ އަދަދު ކޮންމެވެސް ވަރަކަށް މަދުވި ނަމަވެސް ސިއްހީ މާހިރުުން ވިދާޅުވެފައި ވަނީ ކޮވިޑްގެ ކޭސްތައް ފެންނަ ވަރު މަދުވިޔަސް ރާއްޖެ އަދި ގްރީން ޒޯނަށް ނުދާ ކަމަށެވެ.\nހެލްތު އިމަޖެންސީ އޮޕަރޭޝަން ސެންޓަރު (އެޗްއީއޯސީ)ގައި ބޭއްވި ނޫސްވެރިންގެ ބައްދަލުވުމުގައި ޑރ. ޝީނާ މޫސާ ވިދާޅުވީ، ނަމްބަރުތައް ދަށްވަމުންދާތީ އެއީ ބަލި ކޮންޓްރޯލްވީ ކަމަށް ދެކިގެން ބައެއް މީހުން ސުވާލު އުފައްދާ ކަމަށެވެ. އެކަމަކު އިންޑިކޭޓާސްތަކަށް ބަލާއިރު އަދި ގްރީން ޒޯނަށް ނުދާ ކަމަށް އޭނާ ވިދާޅުވި އެވެ.\nއެހެންވެ ރާއްޖޭގައި އަޅާފައިވާ ރައްކާތެރިކަމުގެ ފިޔަވަޅުތަކަށް ލުއިދޭން އަދި ނުފެންނަ ކަމަށް އޭނާ ވިދާޅުވި އެވެ.\nކޮވިޑްގެ ކޮޮމިއުނިޓީ ސްޕްރެޑެއް އޮތީ މާލޭގައި އެކަނި ކަމަށް ވިޔަސް އެބަލީގެ ކޭސްތައް ރާއްޖޭގެ 26 ރަށަކާއި 15 ރިސޯޓަކުން ވެސް ވަނީ ފެނިފަ އެވެ.\nއިތުރު ލިޔުންތައް ސިއްހަތު ޕަބްލިކް ހެލްތު ހެލްތު ޕްރޮޓެކްޝަން އެޖެންސީ ސިއްހީ ކުއްލި ނުރައްކަލުގެ ހާލަތު\nކޮވިޑް ކޭސްތައް މިއަދު ވެސް 30 އިން ދަށުގައި\nރަނގަޅަށް އަމަލްކުރަންޏާ ގެސްޓްހައުސްތަކުން ބިރެއް ނެތް\n1 day ago 199


Covid-19 Jehidhaane Kamah Birun Thibeveykah Nei, Muzaaharaa Kuran Jehey: Adhurey - Vaguthu\nއިދިކޮޅު ކޯލިޝަންގެ އެކްޓިން ލީޑަރު އަބްދުލްރަހީމް އަބްދުﷲ -- ފޮޓޯ: ޕީޕީއެމް ޕީއެންސީ\nކޮވިޑް-19 ބަލި ޖެހިދާނެ ކަމަށް ބިރުން ތިބެވެން ނެތް ކަމަށާއި ރާއްޖޭގެ މިނިވަންކަމަށް އަސަރު ކުރާ ގޮތަށް މިހާރުގެ ސަރުކާރުން ކުރަމުންދާ ކަންކަމާ ދެކޮޅަށް ހުރިހާ ދިވެހި ރައްޔިތުން ނުކުންނަން ޖެހޭ ކަމަށް އިދިކޮޅު ކޯލިޝަންގެ އެކްޓިން ލީޑަރު، ޕީއެންސީގެ ރައީސް އަބްދުލްރަހީމް އަބްދުﷲ (އަދުރޭ) މިއަދު ވިދާޅުވެއްޖެއެވެ.\nއިދިކޮޅު ކޯލިޝަނުން ބޭއްވި ޖަލްސާގައި އަދުރޭ ވިދާޅުވީ، ބޭރުގެ ގައުމަކުން އައިސް ގައުމު ހިފުމުން ކުރިމަތިވަނީ މާ ބޮޑު ނުރައްކަލެއް ކަމަށެވެ.\n"ކޮވިޑުން ރައްކާތެރިވާން ގޭގައި ތިއްބާ އެހެން ބަޔަކު އައިސް ގައުމު ހިފައި ދިވެހިން ނައްތާލުމާ ކޮވިޑް ޖެހިގެން މަރުވުމާ ތަފާތެއް ނެތް، ގޭގައި މަޑު ކުރަން ބުނެފައި ސަރުކާރުން ގައުމު ނަގައިލަނީ،" އަދުރޭ ވިދާޅުވިއެވެ.\nގައުމުގެ މިނިވަންކަން ހިމާޔަތް ކުރަން ދިވެހި ރައްޔިތުން ނުކުންނަން ޖެހޭ ކަމަށް އޭނާ ވިދާޅުވިއެވެ. ދިވެހި ފުލުހުންނާއި ސިފައިން ވެސް ގައުމުގެ މިނިވަންކަން ހިމާޔަތް ކޮށްދޭން ކުރަން ޖެހޭ ކޮންމެ ކުރުމަށް އޭނާ ގޮވާލެއްވިއެވެ.\nމީގެ އިތުރުން ޑިފެންސް މިނިސްޓަރ މާރިޔާ އަހުމަދު ދީދީ ހައްޔަރު ކުރަން ވެސް އަދުރޭ ގޮވާލައްވާފައިވެއެވެ.\n"މި ގައުމު ސަލާމަތް ކުރުމުގެ ޒިންމާ އެންމެންގެ ކޮނޑުގައި އެބަ އޮތް،" އަދުރޭ ވިދާޅުވިއެވެ.\nއަދުރޭ މިހެން ވިދާޅުވިއިރު، އިންޑިއާގެ ބާރު ރާއްޖެއަށް ގަދަވަމުންދާ ކަމަށް ބުނެ "އިންޑިއާ މިލިޓަރީ އައުޓް" ގެ ނަމުގައި ރާއްޖޭގައި އިންޑިއާ ސިފައިން ތިބުމާ ދެކޮޅަށް އިދިކޮޅު ކޯލިޝަނުން ދަނީ އަޑު އުފުލަމުންނެވެ. އަދި "އަޅުވެތިކަމާ ދެކޮޅަށް" ޝިއާރުގައި މަގުމަތީ ހަރަކާތްތަކެއް ހިންގިއެވެ.\nމަގުމަތީ ހަރަކާތްތައް ހިންގުމަށް އިދިކޮޅު ކޯލިޝަނުން މަސައްކަތް ކުރަމުންދާއިރު މަގުމައްޗަށް ނުކުމެ އެއްވެ އުޅުމަކީ މި ދުވަސްވަރު މަނާ ކަމެކެވެ. އެއްވުންތައް ނުބާއްވަން އެޗްޕީއޭއިންނާއި ފުލުހުނ އިލްތިމާސްކުރެއެވެ. އިދިކޮޅު ކޯލިޝަންގެ ބައެއް އެއްބަސްވުންތަކުގައި މާސްކް ނޭޅުން ފަދަ އަމަލުތަކާ ގުޅިގެން ލީޑާޝިޕްގެ ބައެއް ބޭފުޅުން ވެސް ޖޫރިމަނާ ކުރިއެވެ.\nމާތާހިރުވާނެ ވަގަށްނެގިތަކެތި ރަ އްޔިތުންނާ ހަވާލުކުރި އްޔާ.\nސެޕްޓެމްބަރު 30, 2020 21:03\nސަރުކާރު އަނެއްކާވެސް ބިރުގައްނުވާލީމަ ޕޮޒިޓްވާ މީހުންގެ އަދަދު އާދަޔާ ހިލާފަށް އިތުރުވާންފަށާނެ. ދައުރު ނިމެންދެން ކޮވިޑުގެ ބިރުދައްކާގެން މިނިވަންކަމާ ގައުމުވިއްކާލަމުންދަނީ.\nސެޕްޓެމްބަރު 30, 2020 21:14\nމިކަހަލަމީހުން އުޅޭތީ މި ޤައުމު ހަލާކުވަނީ .\nއަދުރޭ ބިރުނުގަނޭ. ކަލޭމެން ގައުމު ވިއްކާލަން ޗައިނާއަޝާ ސައުދީއައް އުޅުނަސް މިސަރުކާރުން މިގައުމުގެ އެންމެ އިންޗިއެއްވެސް ބޭރުގެބަޔަކައް ނުދޭނެ\nއަދި ގާނޫން ބަދަލުކޮށް ގަންގަނޑުވެސް ދިވެހިންނައް އިގޭ\nދެނެއް ތި ހިޔާނަތްތެރި ބައިގަނޑައް މިގައުމުގެ ވެރިކަމެއް ދިވެހިން ދޭކައް ނޫޅެން.\nބާ ޓިނުގަނޑެއްވެސް މިގައުމުން ބޭރެއް ނުކުރެވޭނެ\nސެޕްޓެމްބަރު 30, 2020 22:25\nދާދި އަވަހަށް މިގަ އުމު ހަނަފަސް ސަހަރާ އަކަށް ބަދަލުވެގެން ގޮސްދާނެ، އެހާވެސް މަސްރަހު ގޯސް.\nސެޕްޓެމްބަރު 30, 2020 21:17\nދެން އަދުރޭމެން ނިކުމެ ތިކުރާ ކަމެއްކޮއްބަ. އަދި މީނަމީ ހައިރިސްކް މީހެކޭ. ޔަގީނޭ މީހުން މަގުމައްޗަށް ނެރެފަ މީނަ އޮންނާނީ ވަގު ފައިސާއަށް ގަނެގެންއުޅޭ ފުލެޓުގަ ފިލާކަން...\nސެޕްޓެމްބަރު 30, 2020 21:26\nމާލަސްވެއްޖެ މަގުމައްޗައް ނުކުތުން އަހަރެމެންނައް ތިބެން މިޖެހެނީ ޕާޓީންހަދާއެއްޗެއްބަލަން އެކަމަކު ތިވާހަކަބުނީމާ ފަހަރެއްގާ ކޮވިޑުޖެހޭ މީހުންގެ ޢަދަދު މިރޭ ގިނަވުމަކީވެސް އެކަށީގެންވާކަމެއް\nސެޕްޓެމްބަރު 30, 2020 21:28\nއަދުރޭ ކަލޭ ވަގަށް ނެގި ޓިނުތައް ކޮބާހޭ\nއާނ... ކޮވިޑުން އަރައިގަނެވޭއިރު މިގައުމު އޮންނާނީ އިންޑިއާއަށް ދީފަ... އެއީ އިބުރޭ ގަންޖާ އަންނިގެ ރޭވުމަކީ...\nއޮކްޓޯބަރ 1, 2020 00:04\nދިސް އިޑިއަޓް އސޓގ\nއޮކްޓޯބަރ 1, 2020 00:48\nމިގައުމު ސަކާމަތްކުރެވޭނެ ވެރިޔަކީ ރައީސްޔާމީން އިންޝާﷲ އެކަންކުރާނެ ޕީޕީއެމް.\nއޮކްޓޯބަރ 1, 2020 07:59\nކޮންމެކަމަކީވެސް ﷲ މެދުވެރިކުރައްވާ ކަންތައް ވީމާ، މަރަށްފިލަންވަންނާނެތަނެއްނޯނާނޭބުނަނީ\nއަދި މިކަންވަނީވެސް މިހެން ނަމަވެސް ﷲ ރުހިވޮޑިނުގަންނަވާކަމެއް ހުއްޓުވަންއުޅުމަކީ ގޯހަކަށް\nނުވާނެ ލާދީނީކަންތަކާ،ވައްކަންކުރުމާ އަދިވެސް..... މިފަދަކަންކަމަކީ ﷲ ނުރުއްސަވާނެކަންތައް\nމިފަދަކަންތައް ހުއްޓުވަން، އަޑުއުފުލަން ފުރިހަމަ މުސްލިމުން ތެދުވާނެ


Disinfect kurumahfahu Maagiri hotel hulhuvaifi\nޑިސްއިންފެކްޓް ކުރުމަށްފަހު މާގިރި ހޮޓެލް ހުޅުވައިފި\nމާގިރި ހޮޓެލް:- އަވަސް ފޮޓޯ | އަހުމަދު ޝުރާއު\nޑިސްއިންފެކްޓް ކުރުމަށް ބަންދުކުރި މާގިރި ހޮޓާ މިއަދު އާންމުންނަށް ހުޅުވާލާނެ ކަމަށް އެ ހޮޓަލުން ބުނެފި އެވެ.\nކޮރޯނާ ވައިރަހަށް ޕޮސިޓިވްވި އިޓަލީ މީހާ މާލޭގައި މަޑުކުރީ މާގިރި ހޮޓަލްގަ އެވެ. އެކަމުގެ ސަބަބުން އެ ހޮޓާ ޑިސްއިންފެކްޓް ކުރުމަށް ބަންދުކޮށްފައިވަނީ މިމަހުގެ 10 ވަނަ ދުވަހު އެވެ.\nއެ ހޮޓަލުން ބުނީ މުވައްޒަފުންނާއި ގެސްޓުން އަދި ކަސްޓަމަރުންގެ ސަލާމަތަށް އަޅާ ފިޔަވަޅެއްގެ ގޮތުން އިންކިއުބޭޝަން ޕީރިއަޑަށް ފަހު އަދި މުޅި ހޮޓަލުގެ ހުރިހާ ތަނެއް ޑިސްއިންފެކްޓް ކުރުމަށް އެ ހޮޓާ މިއަދު އާންމުންނަށް ހުޅުވާލާނެ ކަމަށެވެ. އަދި އެ ހޮޓަލުގެ ހުރިހާ ރެސްޓޯރަންޓެއްވެސް މިއަދު ވަނީ އާންމުންނަށް ހުޅުވާލާފަ އެވެ.\nއިޓަލީ މީހާ ރާއްޖެ އައީ ޅ. ކުރެއްދޫ ރިސޯޓުގައި ޗުއްޓީ ހޭދަކުރުމަށެވެ. ޗުއްޓީ އަށް ފަހު އޭނާ ފުރަން އެއާޕޯޓަށް ދިޔުމުން އެދުވަހު ފުރޭގޮތް ނުވެގެން އޭނާ އަނބުރާ މާލެ އައިސް މަޑުކުރީ މާގިރި ހޮޓެލްގަ އެވެ. އެ ގޮތުން އެ ހޮޓަލުގައި އޭނާ މަޑުކޮށްފައި ވަނީ މި މަހުގެ ފުރަތަމަ ދުވަހާއި ދެވަނަ ދުވަހުގަ އެވެ.\nމާގިރި ހެޓެލްގެ 15 މީހަކު އޭނާއާ އެކި ގޮތްގޮތުން ކޮންޓެކްޓުވުމުން އެ އެންމެން ވެސް ހޮޓަލުގައި ވަނީ އެކަހެރިކޮށްފަ އެވެ. އަދި އޭނާއާ ކޮންޓެކްޓްވި ޔުނިވާސަލް ޓިކެތް އޮފީހުގެ މުވައްޒަފެއްގެ ފަރާތުން އަލާމާތް ފެންނާތީ އޭނާ ވަނީ ކަރަންޓީނަށް ގެންގޮސްފަ އެވެ. އެކަމަކު އެ މުވައްޒަފު ވަނީ ވައިރަސްއަށް ނެގެޓިވް ވެފަ އެވެ.\nމާގިރި ހޮޓެލުގައި މަޑުކުރި އިޓަލީ މީހަގެ ފަރާތުން ކުރެއްދޫ ރިސޯޓުގެ ޑޮކްޓަރާއި އެތަނުގައި ތިބި ޓޫރިސްޓުންތަކަށް ވަނީ ވައިރަސް ޖެހިފަ އެވެ.\nރާއްޖޭގައި ކޮރޯނާއަށް ޕޮޒިޓިވްވި މީހުންގެ އަދަދު މިހާރު ވަނީ ތޭރައަށް އަރާފަ އެވެ. އެއީ ކުރެއްދޫ އައިލެންޑް ރިސޯޓްގެ ފަސް މީހަކާއި ސޭންޑީސް ބަތަލާ މޯލްޑިވްސް ރިސޯޓްގެ ދެ މީހަކާއި ކުރަމަތި އައިލެންޑް ރިސޯޓްގެ ދެ މީހަކާއި އަނަންތަރާ ދިގު ރިސޯޓްގެ ދެ މީހަކާއި އައިލެންޑް ސަފާރީގައި ތިބި ދެ މީހެކެވެ. އެ އެންމެންނަކީ ވެސް ބިދޭސީންނެވެ. ކޮވިޑް-ޑިސ19އާ ގުޅިގެން 30 ދުވަހުގެ މުއްދަތަށް ސިއްހީ ކުއްލި ނުރައްކަލުގެ ހާލަތު ވަނީ އިއުލާންކޮށްފަ އެވެ. އޭގެ ދަށުން ސަރުކާރުން ވަނީ ބޮޑެތި ފިޔަވަޅުތަކެއް އަޅާފަ އެވެ.\nކޮރޯނާ ވައިރަސް ކޮވިޑް-19 ކޮވިޑް-19 އިގެ ބަލާއާފާތް + އާއްމު ސިއްހަތުގެ ކުއްލި ނުރައްކަލުގެ ހާލަތު


ރެކޯޑް ދަމަހައްޓައި އިޓަލީ އާއި ސްޕެއިން ކޮލިފައިވުމާ ގާތަށް\nލިބުނު ޕެނަލްޓީއަޖުން ފިންލެންޑް ކޮޅަށް މޮޅުވި ގޯލް އިޓަލީގެ ޖޯޖީނިއޯ ޖަހަނީ\nޔޫރޯ ކޮލިފައިންގައި ހުރިހާ މެޗަކުން މޮޅުވުމުގެ ރެކޯޑް ދަމަހައްޓައި އިޓަލީ އާއި ސްޕެއިން އަންނަ އަހަރުގެ ޔޫރޯއަށް ކޮލިފައިވުމާ ގާތަށް ޖެހިލައިފި އެވެ. ކޮލިފައިންގައި ރޭ އިޓަލީ ރަށުން ބޭރުގައި ފިންލެންޑާ ވާދަކޮށް 2-1 އިން މޮޅުވި އިރު އަމިއްލަ ދަނޑުގައި ސްޕެއިން ވަނީ 4-0 އިން ފެރޯ އައިލެންޑްސް ބަލިކޮށްފަ އެވެ.\nރޭގެ މޮޅާ އެކު އިޓަލީ ހިމެނޭ ގްރޫޕް ޖޭގައި އެޓީމު އޮތީ ހަ މެޗުން 18 ޕޮއިންޓް ހޯދައި އެއް ވަނައިގަ އެވެ. ޔޫރޯއަށް ކޮލިފައިވާން ބާކީ ހަތަރު މެޗުން އިޓަލީއަށް ބޭނުންވަނީ ހަތަރު ޕޮއިންޓެވެ. ކޮލިފައިންގައި އަންނަ މަހު އެޓީމު ނުކުންނާނީ ގްރީސް އާއި ލިޗްޓެންސްޓިންއާ ދެކޮޅަށެވެ. މިދިޔަ އަހަރު ރަޝިއާގައި ވޯލްޑް ކަޕަށް ކޮލިފައި ނުވިނަމަވެސް ރޮބާޓޯ މަންޗީނީގެ އިރުޝާދުގެ ދަށުން އެޓީމުން މިހާރު އަންނަނީ މޮޅު ކުޅުމެއް ދައްކަމުންނެވެ. އިޓަލީ ހިމެނޭ ގްރޫޕުގެ ދެ ވަނައިގައި އޮތީ 12 ޕޮއިންޓް ހޯދާފައިވާ ފިންލެންޑެވެ. މި ގްރޫޕުގެ ތިން ވަނައިގައި ނުވަ ޕޮއިންޓާ އެކު އޮތީ އަރްމޭނިއާ އެވެ. ކޮންމެ ގްރޫޕަކުން އެންމެ ކުރި ހޯދާ ދެ ޓީމަށް ޔޫރޯގެ ސީދާ ޖާގައެއް ލިބޭއިރު ދެ ވަނައިގައި އޮތް ފިންލެންޑަށް ވަނީ ފުރަތަމަ ފަހަރަށް ބޮޑު މުބާރާތަކަށް ކޮލިފައިވުމުގެ ފުރުސަތު ބޮޑުވެފަ އެވެ.\n🇪🇸 Spain put4past Faroe Islands\n🇮🇹 Jorginho penalty gives Italy3points\n✅ Sweden v Norway ends all square\nPerformance of the night? 🤔#EURO2020 pic.twitter.com/VYURJ4q4hQ\n— UEFA EURO 2020 (@UEFAEURO) September 8, 2019\nރަނގަޅު ފޯމެއްގައި އޮތް ފިންލެންޑާ ދެކޮޅަށް ކުޅުނު މެޗުގެ ފުރަތަމަ ގޯލު ޖެހީ އިޓަލީގެ ޗީރޯ އިމޯބިލް އެވެ. އެކަމަކު އޭގެފަހުން ފިންލެންޑަށް ލިބުނު ޕެނަލްޓީއަކުން މިވަގުތު ރަނގަޅު ފޯމެއްގައި ހުރި ނޯވިޗް ސިޓީގެ ފޯވާޑް ޓީމޫ ޕޫކީ ވަނީ ނަތީޖާ ހަމަހަމަ ކޮށްފަ އެވެ. މިއީ ކޮލިފައިންގެ ހަ މެޗުގައި ޕޫކީ ފިންލެންޑަށް ކާމިޔާބުކޮށްދިން ފަސް ވަނަ ގޯލެވެ. އެއްވަރުވާން ދަނިކޮށް ލިބުނު ޕެނަލްޓީއަކުން އިޓަލީ މެޗުން މޮޅުވި ގޯލު ކާމިޔާބުކޮށްދިނީ ޗެލްސީގެ މިޑްފީލްޑަރު ޖޯޖީނިއޯ އެވެ.\nކޮލިފައިންގައި ސްޕެއިން ރޭ ފަސޭހަކަމާ އެކު ފެރޯ އައިލެންޑްސް ބަލިކުރިއިރު އެޓީމުގެ ގޯލުތައް ޖަހައިދިނީ ވެލެންސިއާގެ ފޯވާޑް ރޮޑްރީގޯ އާއި ބޮރޫޝިއާ ޑޯޓްމަންޑްގެ ފޯވާޑް ޕަކޯ އަލްކަސާ އެވެ. މެޗުގެ ފުރަތަމަ ދެ ގޯލު ރޮޑްރީގޯ ކާމިޔާބު ކުރިއިރު އަލްކަސާ ފަހު ދެގޯލު ޖެހީ ބެންޗުން އަރަ އެވެ. ފަސޭހަ މޮޅަކަށް އުއްމީދުކުރި ސްޕެއިނުން ރޭގެ މެޗަށް ނުކުތީ ގިނަ ބަދަލުތަކަކާ އެކު އެވެ. އެޓީމުގެ ފުރަތަމަ އެގާރައިގައި އާއްމުކޮށް ކުޅޭ ކުޅުންތެރިންގެ ބަދަލުގައި ރޭގެ މެޗު ފެށިއިރު ޒުވާން ގިނަ ކުޅުންތެރިންތަކަކަށް ކޯޗު ރޮބާޓޯ މޮރޭނޯ ވަނީ ފުރުސަތުދީފަ އެވެ. އެކަމަކު ތަޖުރިބާކާރު ކެޕްޓަން ސާޖިއޯ ރާމޯސް ރޭގެ މެޗުގައި ކުޅުމާ އެކު އޭނާ ވަނީ ސްޕެއިނަށް އެންމެ ގިނަ މެޗު ކުޅެދިން އީކާ ކަސިޔަސްގެ ރެކޯޑާ ހަމަކޮށްފަ އެވެ. މި ދެކުޅުންތެރިން ވެސް ވަނީ ގައުމީ ޓީމަށް 167 މެޗު ކުޅެފަ އެވެ. ގޯލްކީޕަރު ކަސިޔަސް މިހާރު ގައުމީ ޓީމަށް ނުކުޅޭތީ މި ރެކޯޑް ސާޖިއޯ ރާމޯސް ހެދުމުގެ ފުރުސަތު ވަރަށް ބޮޑެވެ.\nގްރޫޕް އެފްގައި ސްޕެއިން އެއް ވަނައިގައި އޮތީ ހަ މެޗު ކާމިޔާބުކޮށް 18 ޕޮއިންޓް ހޯދައިގެންނެވެ. މި ގްރޫޕުގެ ދެ ވަނައިގައި އޮތީ 11 ޕޮއިންޓާ އެކު ސްވިޑެން އެވެ. 10 ޕޮއިންޓާ އެކު ތިން ވަނައިގައި އޮތީ ރުމޭނިއާ އެވެ. ކޮލިފައިންގައި ސްވިޑެން ރޭ އަމިއްލަ ދަނޑުގައި ނޯވޭއާ 1-1 އިން އެއްވަރުވި އިރު ރުމޭނިއާ ވަނީ 1-0 އިން މާލްޓާ ބަލިކޮށްފަ އެވެ.\nސާޖިއޯ ރާމޯސް, ޔޫރޯ ކޮލިފައިން 2020\nސްވިޑެން ބަލިކޮށް ސްޕެއިން އެއް ވަނައިގައި ހަމަޖެހިލައިފި ސްޕެއިން އާއި އިޓަލީ ހާސްކަމެއްނެތި ކުރިއަށް ތުރުކީން ދުނިޔޭގެ ޗެމްޕިއަން ފްރާންސް ބަލިކޮށްފި


India In Raajje Ah Dornier Boateh, Beynun Kuraanee MNDF In - Vaguthu\n3 ހަފްތާ ކުރިން ( ސެޕްޓެމްބަރު 29, 2020 )\nއިންޑިއާ އިން ރާއްޖެ އަށް ދިން ޑޯނިއާ މަތިންދާ ބޯޓު.\nދިވެހި ސިފައިންގެ ބެލުމުގެ ދަށުން އޮޕަރޭޓް ކުރާ ގޮތަށް އިންޑިއާ ސަރުކާރުން ރާއްޖެ އަށް ޑޯނިއާ މަތިންދާ ބޯޓެއް ދީފިއެވެ.\nރާއްޖެ އަށް ޑޯނިއާގެ މަތިންދާބޯޓެއް އިންޑިއާ އިން ހަދިޔާކުރާކަން ފުރަތަމަ އިއުލާންކުރީ ކުރީގެ ރައީސް އަބްދުﷲ ޔާމީންގެ ވެރިކަމުގައެވެ. އެ ބޯޓު ބޭނުން ކުރަން އޭރު ނިންމާފައި އޮތީ މީހުން އުފުލަައި ސަލާމަތް ކުރުމުގެ އިތުރަށް، ރާއްޖޭގެ އިގްތިސާދީ ސަރަހައްދު ބެލެހެއްޓުމަށެވެ. މިއީ އިންޑިއާ އާއި ރާއްޖެއާ ދެމެދު 2016 ވަނަ އަހަރު ސޮއިކުރި ޑިފެންސް އެކްޝަން ޕްލޭންގައި ހިމެނޭ ޑޯނިއާ ބޯޓެކެވެ.\nއިންޑިއާގެ ހައި ކޮމިޝަންގެ އޮފިޝަލަކު މިއަދު ވިދާޅުވީ ޑޯނިއާ މަތިންދާ ބޯޓު އޮޕަރޭޓް ކުރަމުންދާނީ ދިވެހި ސިފައިން ކަމަށާއި ބޯޓު ދުއްވުމަށްޓަކައި 2017 ވަނަ އަހަރުން ފެށިގެން ދިވެހި ޕައިލެޓުން ތަމްރީންކޮށްފައިވާނެ ކަމަށެވެ. އެމްއެންޑީއެފްގެ ކޮންޓްރޯލްގެ ދަށުގައި ޑޯނިއާ މަތިންދާ ބޯޓު އޮތަސް، އެއަށް ހިނގާ ހުރިހާ ހަރަދެއް ކުރުމަށް ހަމަޖެހިފައި ވަނީ އިންޑިއާ އިން ކަމަށް އޮފިޝަލް ވިދާޅުވިއެވެ.\nއޭނާ ވިދާޅުވި ގޮތުގައި ކުރިއެކޭ އެއްގޮތަށް ޑޯނިއާ މަތިންދާ ބޯޓު ބޭނުން ކުރާނީ ރާއްޖޭގެ އިގްތިސާދީ ސަރަހައްދު ބެލެހެއްޓުމުގައެވެ. އަދި މީހުން ސަލާމަތް ކުރުމާއި މީހުން އުފުލުމުގައި ވެސް ބޯޓު ބޭނުން ކުރާނެ ކަމަށް އޭނާ ވިދާޅުވިއެވެ. އިންޑިއާ އިން ދީފައި އޮންނަ ދެ ހެލިކޮޕްޓަރު ބޭނުންކޮށްގެން މިހާތަނަށް އައިއިރު، 250 އަށް ވުރެ ގިނަ ބަލި މީހުން އުފުލާފައިވެއެވެ.\nއަވަށްޓެރި އިންޑިއާގެ އަސްކަރީ ދެ މަތިންދާ ބޯޓެއް ދާދި ފަހުން ރާއްޖެ އައިސްފައިވެއެވެ. ޑޯނިއާ-228 މަރުކާގެ ދެ މަތިންދާ ބޯޓު އައީ އެމްއެންޑީއެފް ކޯސްޓްގާޑާއި އިންޑިއަން ނޭވީ ގުޅިގެން ހިންގާ ސަވައިލަންސް ޕްރޮގްރާމެއްގައި ބައިވެރިވުމަށެވެ. މި ސަވައިލަންސް ޕެޓްރޯލްގައި ރާއްޖޭގެ ހާއްސަ އިގްތިސާދީ ސަރަހައްދުގައި ގާނޫނާއި ގަވައިދާ ހިލާފަށް ކަނޑުމަތީގެ އެއްވެސް ކަމެއް ހިނގާތޯ ބެލިއެވެ.\nހައި ކޮމިޝަންގެ އޮފިޝަލް ވިދާޅުވީ އެންމެ ފަހުން ބޭއްވި ސަވައިލަންސް ޕްރޮގްރާމްގައި ވެސް ގަވައިދާ ހިލާފަށް ރާއްޖޭގެ ސަރަހައްދުގައި މަސްވެރިކަން ކުރަން އުޅުނު ބޭރުގެ ބޯޓުތައް ފެނުނު ކަމަށެވެ. އަދި އަލަށް ބޭނުން ކުރާ ޑޯނިއާ ބޯޓުން ވެސް ގަވައިދާ ހިލާފަށް މަސްވެރިކަން ކުރާ އުޅަނދުތައް ހޯދުމުގެ ފުރުސަތު އޮންނާނެ ކަމަށް އޭނާ ވިދާޅުވިއެވެ.\nއޭނާ ވިދާޅުވި ގޮތުގައި ޑްރަގް ޓްރެފިކިންގ ހަރަކާތްތައްވެސް މިޑޯނިއަރ މަތިންދާބޯޓުގެ އެހީގައި ދެނެގަތުމަށް ބޭނުން ކުރެވިދާނެއެވެ. ރާއްޖޭ ހިމެނޭ ސަރަހައްދުގައި ޓެރަރިޒަމްގެ އަމަލުތައް ކުރިޔަށްދާނަމަ އެކަންކަން ދެނެގަތުމަށްވެސް މިބޯޓުގެ ބޭނުން ކުރެވިގެންދާނެ ކަމަށް އޭނާ ވިދާޅުވިއެވެ.\n"ޑޯނިއާ މަތިންދާ ބޯޓުގައި ހުންނާނީ އެމްއެންޑީއެފްގައި ބޭނުން ކުރާ ކުލަތައް،" އޮފިޝަލް ވިދާޅުވިއެވެ.\nޑޯނިއާ މަތިންދާ ބޯޓުގެ އެކި ކަންކަމަށް ދިވެހި ހަތް މީހަކު ތަމްރީންކޮށްފައިވާ ކަމަށް އޭނާ ވިދާޅުވިއެވެ. އޭގެ ތެރޭގައި ޕައިލެޓުންނާއި އެއާ އޮބްޒާވަރުންނާއި އިންޖިނިއަރުންގެ ގޮތުގައި ތަމްރީން ކުރި ދިވެހިން ހިމެނޭ ކަމަށް އޭނާ ވިދާޅުވިއެވެ.\nމީގެ 1720 ގަރުނު ކުރިން މި ސަހަރާގައި އޮތީ ބޮޑު ކޯރެއް!\nއިންޑިއާގެ ބޯޑަރުތައް ބޭރު މީހުންނަށް ހުޅުވާލަނީ\nސެޕްޓެމްބަރު 29, 2020 11:44\nކީއްވެތަ އައްޑޫގައި އިންޑިއާ މިލިތަރީ މީހުން ތިބެނީ ؟\nސެޕްޓެމްބަރު 29, 2020 16:31\nއައްޑޫ މީހުން ގަމާރުވިމަ.. ކޮންމެ އިންތިޚާބެއްގަ ހެއްލިފަ ތިބެނީ..\nސެޕްޓެމްބަރު 29, 2020 11:51\nސެޕްޓެމްބަރު 29, 2020 11:54\nމޮހޮނަށް ދޯނި ދިން އުސޫލުން ދިންހަދިޔާއެއްދޯ\nއިންޑިޔާ އައުޓް އިންޑިޔާ އައުޓް އިންޑިޔާ އައުޓް އިންޑިޔާ އައުޓް އިންޑިޔާ އައުޓް އިންޑިޔާ އައުޓް އިންޑިޔާ އައުޓް އިންޑިޔާ އައުޓް އިންޑިޔާ އައުޓް އިންޑިޔާ އައުޓް އިންޑިޔާ އައުޓް އިންޑިޔާ އައުޓް އިންޑިޔާ އައުޓް އިންޑިޔާ އައުޓް އިންޑިޔާ އައުޓް އިންޑިޔާ އައުޓް އިންޑިޔާ އައުޓް އިންޑިޔާ އައުޓް\nސެޕްޓެމްބަރު 29, 2020 12:33\nބުރަފަތިކޮޕްޓަރު ގެ މަތި ޖެހުމެއް! އާން! ދެން ބުރަފަތިކޮޕްޓަރު ދުއްވާ ބައެއް ކުރާކަމެއްގެ ވާހަކަ ނިންމުމަށް އަމީތާބު ހަދިޔާ!...، ކަމެއް އެބަހުއްޓެއްނޫ..! ފައިބާ! ފައިބާ! ފުލުސް ސެންޓަރ، ބުރިޖް، މަގުމަތި ބައްތި، ހަނިމާދޫ އެއަރ ޕޯޓް، އުދުހޭ ބޯޓް، އެކަރައިގެ މުޅި އުމުރުގަވެސް މިވަރު ނުކުރޭ! 21ވަނަ ގަރުނުގެ މުސްލިމުންނާ ދެކޮޅު ސިޔާސަތެއް ގެންގުޅޭ ކަރައެއް 100% މުސްލިމް ގައުމެއްގެ އިގްތިސާދު ކޮޅަށްޖަހާދެން ވާ ގުރުބާނީ ހަމަ! ބްލޮކްބަސްޓރ ބޮލީވުޑް ފިލްމެއް!\nސެޕްޓެމްބަރު 29, 2020 12:41\nދެން ރޮއިރޮއި ތިބޭ މިސަރުކާރުން ބޭނުންގޮތެއް\nސެޕްޓެމްބަރު 29, 2020 12:54\nޝުކުރިއްޔާ ރައީސް ޔާމީން!!!!!!\nސެޕްޓެމްބަރު 29, 2020 12:59\nއިންޑިއާ އަށް މަމެން އެއްގޮތަކަށް ވެސް އިތުބާރެއް ނުުކުރަމޭ އިންޑިއާ އައުޓް އިންޑިއާ ޑޯނިއަރ ބޯޓް ވެސް ފޮނުވާލާ އިންޑިއާގެ ޑޯނިއަރ މަތިންދާ ބޯޓް މަމެން ބޭނުމެއް ނޫނޭ ތިޔާއީ ބާ ކިބަޅި ބޯޓް ގަނޑެކޭ އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް\nސެޕްޓެމްބަރު 29, 2020 13:16\nދެން ތިބޭ ޕީޕީ އެމްވެގެން\nސެޕްޓެމްބަރު 29, 2020 13:20\nދެވަނައަށް އިން ފޮޓޯގަ ދިދައިގެ ހަނދުފަޅި އެހެރީ ދިމާ އިދިކޮޅަށް... ލޮލް.\nސެޕްޓެމްބަރު 29, 2020 14:14\nސެޕްޓެމްބަރު 29, 2020 13:34\nކޮބަ ޕައިލެޓުން ދިވެހި ދުއްވަން ތިބިޔަ ޕައިލެޓުން ދައްކަން ޖެހެނެ ނުންތޯ ތިޔަ ބޯޓުން ފައިބަފަ؟\nސެޕްޓެމްބަރު 29, 2020 13:45\nމި ބޯޓް ދުއްވާން ތިބޭނީ އިންޑިޔާ ސިފައިން. މަޑު މަޑުން އިންޑިޔާގެ ހުރިހާ އަސްކަރީ އެއްޗިއެއް ރާއްޖެ ގެންނާނެ. ކަމަރު ތިޔަ އުޅެނީ އަސްކަރީ ބޭހެއް ރާއްޖޭގަ ހަދާން. ސަރުކާރުން ރައްޔިތުންނައް ތެދު ހާމަ ކުރާން ޖެހޭ. ދެން މި ސަރުކާރެއް ނުހޮވޭނެ.\nސެޕްޓެމްބަރު 29, 2020 14:21\nމޮރިސަސް އަށާއި ސީސެލްސް އައްވެސް ޑޯނިޔާބޯޓުދިނީ ހަމަ މިގޮތައް މިލިޓަރީބޭސްގެވާހަކަ ދައްކަންފެށީ އޭގެފަހުން މިހާރު މޮރިސަސްގަ އިންޑިޔާސިފައުންނާ ދެކޮޅައް މުޒާހަރާކުރަނީ މިވެރުންގެ ހުންނާނީ ސީދާގިޔަޅުގެ އުސޫލު\nސެޕްޓެމްބަރު 29, 2020 14:58\nގައިމު ސީޝެލް އަށް ހަވަލު ކުރި ޑޯނިޔަ ދުއްވަން ތިބެނި އެގައުމުގެ ސިފައިން\nސެޕްޓެމްބަރު 29, 2020 14:48\nއަދުރޭމެން ދަތްދޮޅި އާދަނުމެން ހުރިހާ އެގްރީމެންޓުތަކާ އެއްޗެހި ހަދާނިންމައިފަ ދެން ތިބެގެން މިގޮވަނީ އިންޑިއާ އައުޓް\nސެޕްޓެމްބަރު 29, 2020 15:18\nޑޯނިއާ ކުޑަބޯޓުގަނޑެއް ގަނެލައިގެން ބަލަހައްޓާލެވޭފަދަ ސަރުކާރެއްނޫން މިއޮތީކީ!! ލަދުން ބޯހަލާކު އެވަރުވެސް ނުކޮއްލެވޭގައުމެއްކަމަށް މިގައުމުވީތީ! ސަލާންޖަހައިގެން ތިކަހަކައެއްޗިހިގެނައިމަ ގައުމުގެ މިނިވަންކަމާ އިސްތިގުލާލަށް ނުރައްކާވަނީ. ހަޑިހާވަންނޫޅެ ގައުމެއްގެ ގޮތުގައި މިގައުމުބާއްވައްޗޭ! އިންޑިއާގެ ބާ އަވައްގަނޑަކަށް މިތަންވިޔަނުދެއްޗޭ!!؟\nސެޕްޓެމްބަރު 29, 2020 15:33\nބޯޓު ބޭނުންކުރަނީ އެމްއެންޑީއެފް. ޢެކަމަކު މަރާމާތުކުރުމާ ދުއްވާނީ އިންޑީއާ ސިފައިންދޯ\nސެޕްޓެމްބަރު 29, 2020 15:38\nދިވެހީންނަށް ޖެއްސުން ދޯ ތިކުރައްވަނީ.. މިވަރަށް އިންޑިޔާ ބޭުރކުރަން ގޮވާއިރުވެސް ކަހާތާ ހިރުވާވެސް ނުލާ\nބާރުމިނުގަިއ އިންޑިޔާގެ އުގައްވެއްޓި، އެމީހުންގެ އައްޑާތައް ގާއިމުކުރަމުން ތިޔަގެންދަވަނީ..\nމިއަން ފަހަރު ވޯޓުދޭނީ އިންޑިޔާމީހުން ތޯ؟\nނިކަން ތިބޭ އަހަރުމެން ކާރިޔަށް އާދޭސް ކުރަން ނައިސް ނުތިބެވޭނެ.. އިންޝާ ﷲ އެދުވަހުން ރައްދު ޖަވާބު ވަރަށް ފުރިހަމަ ކޮށް އަރުވާނަން..\nސެޕްޓެމްބަރު 29, 2020 15:46\nހަނިމާދޫގަ އެމްޑީއެފުގެ އެއްވެސް ބޭކަލަކު ނެތި ކިހިނެއް ތި ފުލައިޓު ދުއްވަނީ؟ އެމްޑީއެފުގެ އެއްވެސް މީހަކު ނުބަހައްޓާ ހަނިމާދޫއިން ފޭބިކަން ދިވެހި ރައްޔިތުންނައް ނޭގޭތީ އެއްނޫނޭ. ކޮން ދޮގެއްހަދާކައްތަ.. މިކޮމެންޓު ވަގުތުމީހުން ނުވެސްޖަހާނެ...\nސެޕްޓެމްބަރު 29, 2020 15:47\nތިޔަމަތިންދާ ބޯޓުގަނޑު ހިފާގެން މިގައުމުން ފެއްސެންއުޅޭ\nﷲއިރާދަ ފުޅުކުރެއްވިއްޔާ ތިޔަކަހަލަ ކިތަންމެ ޑޯނިޔާ އެއް\nދިވެހިންގެ މިންނަތް މަސައްކަތުން މިގައުމައް ހޯދިން.\nއަދިވެސް ހޯދޭނެ. އަމިއްލަ ގައުމުގަ ތިބިނިކަމެތި ރައްޔިތުންގެ ޒަރޫރަތްތައް ފުއްދާ ނުދެވޭ ހާލުގަ މިދިވެހިރާއްޖެ އަށް މާހެޔޮއެދިގެން ކަމައް ހެދިގެން ތިޔަ އުޅެނީ މިރާއްޖެއަށް ވެރިވެގަތުމުގެ ނިޔަތުގަ. އެކަމަކު ހަމަހިލާ ތިކަންކުރިޔަކަނުދޭނަން.\nދިވެހި ބިންމީ އުފަންމަގޭބިން ލެވުނުފުރަތަމަ ނޭވާ މަގޭބިން\nއެބިމަކަށް އެންމެފަހުގެނޭވާ ދޫކޮށްލަދޭނޭ ނޭވާ މަގޭބިން\nއެހެންވީމަ މިބުނަނީ ސާފުދިވެހިބަހުން. އިންޑިއާ އައުޓް#\nސެޕްޓެމްބަރު 29, 2020 17:29\nސެޕްޓެމްބަރު 29, 2020 18:46\nއަވަހަށް ހެލިކޮޕްޓަރުތައް ރާއްޖެއިން ބޭރުކުރޭ. މުޅި ރާއްޖޭގައި މުޒާހަރާކޮށްގެންވެސް ކުރަންޖެހޭ ވާޖިބު ކަމެއް.\nސެޕްޓެމްބަރު 29, 2020 19:20\nބޭނުންކުރާނީ އެމް.އެން.ޑީ އެފް ގެ ބޭނުމަށް ، ތި ދުއްވާލަން ދިވެހި ޕައިލެޓަކަށް އަތްވެސް ނުލެވޭނެ. ދުއްވަން ފަސްޓް ޕައިލެޓް އަށް އިންނާނީ އިންޑިއާގެ މިލިޓަރީ ޖާސޫސެއް. ސެކަންޑް ޕައިލެޓް އަކަށް ބަލަން އިންނަން ތިޔަށް އަރުވަނީ ދިވެި ޕައިލެޓެއް. ހަމަ ރޭޕިސްތާނުގެ ސިސްޓަމް ގަ ތިވެސް ހިންގާނީ


Gina tharinthake raajje gai, mee tourisama ufaaverikame\nގިނަ ތަރިންތަކެއް ޗުއްޓީއަށް ރާއްޖޭގައި، މިއީ ޓޫރިޒަމަށް އުފާވެރިކަމެއް\nއާ އަހަރުފެށުމުގެ ޗުއްޓީއަކީ ރިސޯޓް ތަކާއި ގެސްޓް ހައުސްތަކަށް އެންމެ ބާރު ބޮޑު އަދި ތިޔާގި މޫސުމެވެ. އެތަންތަން އެކި ފަންތީގެ ޓޫރިސްޓުންނައިގެން ބަންޑުންވާތަން އާދެ އެވެ. ކޮޓަރިތަކާއި ޓޫރިސްޓުންނަށް ދޭ ހިދުމަތުގެ އަގުތައް އެތައް ގުނަ ޑަބަލްވެ އެވެ. މިއަހަރު ވެސް އޮތީ ހަމަ އެހެންނެވެ. ގިނަރިސޯޓްތައް އެ ހުރީ ޖެނުއަރީ ފަހުކޮޅާ ހަމައަށް ބުކިންސްތަކުން ވެސް މިހާރު ހުރީ ފުރާލައިފަ އެވެ. އެފަދަ ތަންތަން ފުރާލީ ދުނިޔޭގެ އެކި ކަންކޮޅުންތަކުން އަންނަ މުއްސަދިންނާއި އެ މީހުންގެ އާއިލާތަކުންނެވެ. އެހެން ބައެއް ވެސް އެބަތިއްބެވެ. އެއީ އެކި ފަންނުތަކުން މީހުންގެ މެދުގައި މަގުބޫލު ވެފައިވާ ތަރިންނެވެ. އާ އަހަރުގެ ޗުއްޓީ ހޭދަކޮށްލަން އެފަދަ އެތައް ބައެއްގެ ކަޅި އަމާޒު ވަނީ ރާއްޖެ އަށެވެ. އާ އަހަރުގެ ޗުއްޓީ ހޭދަކޮށްލުމަށް ރާއްޖޭގައި ތިބި ތަރިންގެ ލިސްޓް 20 އަށް ވުރެވެސް ގިނަ އެވެ. މިހާރު އުފެދޭ ސުވާލަކީ ގިނަ ތަރިންތަކެއް ރާއްޖޭގައި ޗުއްޓީ ހޭދަ ކުރުމަކީ ކޮންފައިދާއެއް އޮތް ކަމެއް ހެއްޔެވެ؟\nއާ އަހަރާ އެކު ރާއްޖޭގެ ދޮންވެލި ގޮޑުދޮށްތަކަކީ މަޝްހޫރުތަރިންނަށް އެންމެ ގަޔާވާ ތަންތަނެެވެ. އެއާ އެކު އެ މީހުންގެ ފަހަތުން ރާއްޖެ އަންނާނެ އެތައް ހާސް ފޭނުންނެއް ތިބޭނެ އެވެ. އެއީ ރާއްޖޭގެ ޓޫރިޒަމްގެ އަގު ދުނިޔޭގައި އިތުރަށް އުފުލައިދޭނެ ކަމެކެވެ.\nމަޝްހޫރިތަރިންނާއި ބޮޑުން އެ މީހުންގެ ޗުއްޓީއަށް އެތައް ލައްކަ އަދި މިލިއަން ޑޮލަރު ވެސް ހަރަދު ކުރެ އެވެ. ޑޭވިޑް ބެކަމް ޖައްސަ ޖައްސައިގެން ރާއްޖެ އަންނަތާ މިއަހަރަށް މިވީ ތިން އަހަރެވެ. އޭނާ ރާއްޖެ އަންނަ ކޮންމެ ފަހަރަކު މިލިއަން ޑޮލަރާ ގާތް ކުރާ އަދަދަކަށް އޭނާ ރާއްޖޭގައި ހޭދަ ކުރާ ޗުއްޓީއަށް ހަރަދު ކުރާ ކަމަށް ޑެއިލީ މެއިލް ފަދަ އިނގިރޭސި ޓެބްލޮއިޑް ނޫސްތަކުން ރިޕޯޓްކޮށްފައިވެ އެވެ. އެފަދަ ގިނަ ފަރާތްތަކެއް ރާއްޖެ އައިސްފި ނަމަ އެ މީހުން ހޯދާނީ އެންމެ މަތީ ފެންވަރުގެ ހިދުމަތްތަކެވެ. އެ ހިދުމަތްތަކުގެ އަގު އެތައް ލައްކަ ޑޮލަރަކަށް އަރާނެ އެވެ. މިއީ އާދައިގެ ޓޫރިސްޓެއް ހޭދަ ކުރާ އަގަށް ވުރެ އެތައް ގުނަ އިތުރު އަދަދެކެވެ. އާދައިގެ ޓޫރިސްޓަކު ވެސް ރާއްޖޭގައި 3،000 ޑޮލަރަށް ވުރެ ގައިން އެވްރެޖްކޮށް ހަރަދުކޮށްފައިވެ އެވެ.\nއާ އަހަރާ އެކު ރާއްޖެއަށް ގިނަ ތަރިންތަކެއްގެ ލޯ އަމާޒުވެ އެތައް ބަޔަކު ކަޅިއަޅަމުން އަންނަ އިރު، މިއީ ރާއްޖޭގެ ޓޫރިޒަމަށް ލިބޭ ބޮޑު ކުރިއެރުމެކެވެ. މިއީ އިތުރަށް ރާއްޖެ މަޝްހޫރު ވާނެ ކަމެކެވެ. ރާއްޖޭގެ ނަން ދުވަހަކު ވެސް އަޑުނީވި ތިބި އެތައް ބަޔަކަށް، "މިއީ ދުނިޔެ މަތީ"ގެ ސުވަރުގެއެއްކަން ބުނެލަދިނުމަށް މިއީ ލިބޭ ރަނުގެ ފުރުސަތެކެވެ.


Covid jehi Life Support gai 109 dhuvahu oiy meehaku rangalhu vejje\nކޮވިޑް ޖެހިގެން ލައިފް ސަޕޯޓްގައި 109 ދުވަހު އޮތް މީހަކު ރަނގަޅުވެއްޖެ\nމުއްދީޖާ ހޮސްޕިޓަލުގައި (ކ) އަދި ރަނގަޅު ވެގެން ޑޮކްޓަރުންނާއެކު ޕްރެސް ކޮންފަރެންސްގައި\nކޮވިޑް ޖެހި ހާލު ބޮޑުވެފައި މާ ގިނަ ދުވަހު ދުނިޔޭގައި އޮންނަނީ ވަރަށް މަދު ބައެކެވެ. އިންޑިޔާގެ ޗެންނާއީގެ މި ފިރިހެންމީހާއަކީ އެ ގައުމުގައި ކޮވިޑް ޖެހުނު އެތައް މިލިއަން މީހުންނެއްގެ ތެރެއިން ފާހަގަކޮށްލެވޭ މީހަކަށް ވީ އޭނާ މަރާ ހަނގުރާމަ ކުރުމުގައި ހޭދަ ކުރި ދުވަސްތައް ގިނަ ކަމުންނެވެ.\nކޮވިޑް ޖެހުމާ ގުޅިގެން ފުއްޕާމެއަށް ކުރިމަތިވި މައްސަލަތަކަކަށް ފަރުވާ ކުރުމަށް އެކްސްޓްރާ ކޯޕްރަލް މެމްބްރޭން އެކްސިޖަނޭޝަން (އީސިއެމްއޯ) އާއި ވެންޓިލޭޓާ ސަޕޯޓުގައި މި މީހާ 109 ދުވަހު އޮތެވެ. މިހާ ބޮޑަށް ބަލިވާ މީހުންގެ ތެރެއިން ފުރާނަ ސަލާމަތް ވަނީ މަދު ބައެއްގެ އެވެ. އަދި ސަލާމަތްވާ މަދު މީހުން ވެސް ސަލާމަތް ވެފައިވަނީ ފުއްޕާމޭ ޓްރާންސްޕްލާންޓް ކޮށްގެންނެވެ. ނަމަވެސް މި ފިރިހެންމީހާ މުޅިން ފަސޭހަވީ ލަންގް ޓްރާންސްޕްލާންޓް ވެސް ނަހަދާ ކަމަށް އޭނާއަށް ފަރުވާ ދިން ރެލާ ސިޓީ ހޮސްޕިޓަލުގެ ޑޮކްޓަރުން ބުނެފައި ވެއެވެ.\nމުހައްމަދު މުއްދީޖާ، 56، މިދިޔަ ބުރާސްފަތި ދުވަހު ހޮސްޕިޓަލުން ނުކުތީ މުޅިން ސިއްހަތު ރަނގަޅު މީހެއްގެ ގޮތުގަ އެވެ. މުއްދީޖާގެ ފުރާނަ ސަލާމަތްވުން ޑޮކްޓަރުން ވަނީ ހައިރާން ވެފައެވެ. ސަބަބަކީ އިންޑިޔާގައި އީސީއެމްއޯ ސަޕޯޓުގައި ނުވަ ހަފުތާ އޮތް މީހަކު މިހާތަނަށް ލިވާ ޓްރާންސްޕްލާންޓް ނުހަދައި ސަލާމަތް ވެފައި ނެތީމަ އެވެ.\nއީސީއެމްއޯ އާއްމު ގޮތެއްގައި ދެނީ ލަންގް ޓްރާންސްޕްލާންޓެއް ކުރެވެންދެންނެވެ. ނަމަވެސް މި މީހާގެ ފުއްޕާމޭ ބަދަލު ނުކޮށް ސަލާމަތްވުން ވެފައިވަނީ އާދަޔާޚިލާފު ކަމަކަށެވެ.\nހޮސްޕިޓަލުން ބޭއްވި ޕްރެސް ކޮންފަރެންސެއްގައި މުއްދީޖާ އަށް ފަރުވާ ދިން ޑޮކްޓަރުން ވިދާޅުވީ އީސީއެމްއޯގައި މުއްދީޖާ 50 ދުވަހު ބޭއްވި ފަހުން އޭނާގެ ހާލު މަޑުމަޑުން ރަނގަޅުވާން ފެށީ ކަމަށެވެ. އަދި ފުއްޕާމޭގެ މަސައްކަތް ވެސް ރަނގަޅުވާން ފެށީ ކަމަށެވެ. އެހެންވެ ޓްރާންސްޕްލާންޓް ނަހަދައި ކުރިން ވެސް ދެމުން ދިޔަ ފަރުވާ ކުރިޔަށް ގެންދިޔައީ ކަމަށެވެ.


Dho?! Faarugandeh huri nama kaanee kon eccheh?\nފާރުގަނޑެއް ހުރި ނަމަ ކާނީ ކޮން އެއްޗެއް؟\nފާރުގަނޑެއް ހެދިއްޖެ ނަމަ، އެ ފާރުގަނޑަށް ފަރުވާ ކުރުމަކީ ވަރަށް މުހިއްމު ކަމެވެ. ހަށިގަނޑުގައި ފާރު އުފެދެނީ ތަފާތު ސަބަބުތަކާ ހުރެއެވެ. ކަފައިގެން ގޮސްގެން، ހަކުރު ކޮންޓްރޯލް ނުކުރެވުމުގެ ސަބަބުން، އޮޕަރޭޝަނެއްގެ ސަބަބުން ނުވަތަ އެހެން ވެސް ވަރަށް ގިނަ ސަބަބުތަކާ ގުޅިގެން އުފެދޭ ފާރުގަނޑަކީ އޭގެ ސަބަބުން މީހާގެ ނިޔުޓްރިޝަނަލް ސްޓޭޓަސް (ދުޅަހެޔޮ ކަމަށް) އަސަރު ކުރުވާނެ އެއްޗެކެވެ.\nމި ފަދަ ފާރުގަނޑަށް ކުރާ ބޭހުގެ އިތުރުން އެ މީހަކު ކާ ތަކެއްޗަށް ވެސް ސަމާލުކަމެއް ދޭން ޖެހެއެވެ. އަދި ފާރުގަނޑު އަވަހަށް ފަސޭހަ ކުރުމަށާއި، ބޭހުގެ ފުރިހަމަކަން ގެނެސްދިނުމަށާއި ފާރުގަނޑުގެ ސަބަބުން ސިއްހަތަށް ކުރިމަތިވާ އުނިކަން ކުޑަކުރުމަށް ކެއުމުގައި އިތުރުކޮށްލަން ބޭނުންވާ ބައެއް ބާވަތްތައް ހުރެއެވެ.\nހަށިގަނޑުގައި ފާރުގަނޑެއް، ޚާއްސަކޮށް ފާރުގަނޑު ބޮޑު ނަމަ ޑައިޓީޝަނެއްގެ ފަރާތުން ނިޔުޓްރިޝަން ތެރަޕީ ހޯދުމަކީ ވަރަށް މުހިއްމު ކަމެކެވެ. ނަމަވެސް ރާއްޖޭގައި ޑައިޓީޝަނުން މަދުވެފައި ޑައިޓީޝަނަކަށް ދެއްކޭގޮތް ނުވެއްޖެނަމަ ކެއުމުގައި އަމިއްލަ އަށް ސަމާލުކަން ދެވިދާނެ ބައެއް ކަހަލަ ކަންކަން ހުރެއެވެ. އެގޮތުން ހަށިގަނޑުގައި ފާރުގަނޑެއް ހެދިއްޖެ ނަމަ ހަކުރު މައްޗަށް ނުދާ މީހެއް ނަމަ ކެއުމުގައި މި ދަންނަވާ ކަންކަމަށް ސަމާލުކަން ދެއްވާށެވެ.\n1. ހަށިގަނޑަށް ބޭނުންވާ މިންވަރަށްވުރެ މަދު ނުކޮށް ކާބޯތަކެތީގެ ފަސް ބާވަތް ހަމަކުރުން މި ބާވަތްތައް ހަމަކުރާނީ ކޮންމެ ދުވަހެއްގެ ކެއުމުގައި ގޮވާމާއި ފަލަމަޑިގެ ބާވަތްތައް، މޭވާ އާއި ތަރުކާރީ، ކިރުގެ ބާވަތްތައް، މަހުގެ ބާވަތްތައް ހިމަނައިގެން މަދުވެގެން ތިން ވަގުތަށް (ރަނގަޅު ގޮތަކީ ފަސް ވަގުތަށް) ބަހާލައިގެން ހަށިގަނޑަށް ބޭނުންވާ މިންވަރަށް ކެއުމެވެ. ސީދާ ކާންވީ މިންވަރު ބިނާ ކުރާނީ އެ މީހެއްގެ ހުރި އިސްކޮޅާއި ބަރުދަނާއި، ފާރުގަނޑުގެ ބޮޑުމިނާއި އަދިވެސް ހަށިގަނޑުގައި ހުރި ތަފާތު އެހެން ކަންކަމަށް ބަލާފައި ކަމުން މިފަދަ ލިޔުމެއްގައި އެ މިންވަރު ލިޔުމަކީ ދަތި ކަމެކެވެ.\n2. ޕްރޮޓީން ގިނަ ބާވަތްތައް އިތުރުކޮށްލުން\nމައިގަނޑު ކާ ވަގުތުތަކުގައި (ހެނދުނު، މެންދުރު އަދި ރޭގަނޑު) އާއްމުކޮށް ކައި އުޅޭ މިންވަރަށްވުރެ އެއްފޮތި މަސް އަދި ދުވާލަކަށް އެއްތަށި ކިރު އިތުރުކޮށްލުން ރަނގަޅެވެ.\n3. މަދު ނުވާ ވަރަށް ފެން އިތުރުކުރުން\nހަށިގަނޑުގައި ފާރުގަނޑެއް އިންނަމަ، ޚާއްސަކޮށް އެ ފާރުގަނޑުން ދިޔަ ނިކުންނަ ނަމަ ހަށިގަނޑުން އާއްމުކޮށް ބޭރުވާ މިންވަރަށްވުރެ ފެން ބޭރުވާ މިންވަރު އިތުރުވެދާނެ އެވެ. މިކަން ރަނގަޅު ކުރުމަށް ކަރުހިއްކައިގަނެގެން ނުހުރެ މަދުނުވާވަރަށް ފެން ބުއިން ވަރަށް މުހިއްމެވެ.\n4. ވިޓަމިން ސީ ގިނައިން ހިމެނޭ ކާނާގެ ބާވަތްތައް އިތުރު ކޮށްލުން\nވިޓަމިން ސީއަކީ ފާރުގަނޑު ފަސޭހަ ކުރުމަށް އެހީވެދޭ ކެވެނީގެ (ނިޔުޓްރިޝަންގެ) ބާވަތެކެވެ. ލުނބޯ، އޮރެންޖް، ފޭރު، ހެލެނބެލި، ބިލަމަގު، ގޯނބިލި، މުރަނގަ ފަތް، ކޮޕީ ފަތް ފަދަ ކާނާ ކެއުމުގައި ގިނަކޮށްލުމުން ވިޓަމިން ސީ ހަށިގަނޑަށް ލިއްބައިދެވޭނެ އެވެ.\n5. ޒިންކް ގިނަ ކާނާ އިތުރުކޮށްލުން\nވިޓަމިން ސީ އެކޭ އެއްފަދައިން ޒިންކަކީ ވެސް ފާރުގަނޑު ފަސޭހަކުރުމުގައި އެހީވެދޭ ކެވެނީގެ (ނިޔުޓްރިޝަންގެ) ބާވަތެކެވެ. ކެއުމުގައި ޒިންކް ގިނަ ކާނާ ހިމެނުމަށް މުގު، ސަނާމުގު، މާ ކާނަމަދު (އަލްމަންޑް)، ބަރަބޯއޮށް، ކެޝޫނަޓް، ބްރައުން ހަނޑޫ، މަހުގެ ބާވަތްތައް އަދި ކިރުގެ ބާވަތްތަކުން ލިއްބައި ދެވޭނެއެވެ.\nހަށިގަނޑުގައި ބޮޑު ފާރުގަނޑެއް ޖަހައިފި ނަމަ ކެއުން ރަނގަޅު ކުރުމަށް ޑައިޓީޝަނެއްގެ ފަރާތުން ނިޔުޓްރިޝަން ތެރަޕީ ހޯދުމަކީ ވަރަށް މުހިއްމު ކަމެކެވެ. މީގެ މާނައަކީ ބޭހުގެ ބަދަލުގައި ބޭނުން ކުރެވޭނެ ކާނާގެ ވާހަކައެއް ނޫނެވެ. ޑޮކްޓަރުގެ ލަފައާ އެކު ބޭސް ބޭނުން ކޮށް އަދި ހޯދަން ޖެހޭ އެހެން ސިއްހީ ފަރުވާގެ ތެރޭގައި ހިމަނައިގެން ކެއުން ބައްޓަން ކުރުމަކީ ފާރުގަނޑު އަވަހަށް ފަސޭވުމަށް ކޮންމެހެން ކުރަންޖެހޭ ކަމެކެވެ.\nމި އާޓިކަލް ލިޔުނީ ޕްރެޝާ އަލްސާ ގައިޑްލައިންތަކެއްގެ މައްޗަށް ބިނާކޮށް.


Ithuru eh hafthaa ah office thah hulhuvun faskoffi - AO News\nއިތުރު އެއް ހަފްތާއަށް ސަރުކާރު އޮފީސްތަކާއި ސްކޫލްތައް ބަންދުކުރަން ނިންމައިފިއެވެ.\nމިކަން ހާމަކުރެއްވީ ބުދަ ދުވަހުގެ ހަވީރު ބޭއްވި ނޫސްވެރިންގެ ބައްދަލުވުމުގައި ރައިސުލްޖުމްހޫރިއްޔާ އިބްރާހިމް މުހައްމަދު ސާލިހުއެވެ.\nނޫސްވެރިންގެ ބައްދަލުވުމުގައި ރައީސް ވިދާޅުވީ ޗައިނާ އިން ކޮވިޑް-19 ފެތުރެން ފެށި ފަހުން، މިދިޔަ ޖެނުއަރީ މަހުން ފެށިގެން ދިވެހި ސަރުކާރުން ރައްކާތެރިކަމުގެ ފިޔަވަޅުތައް އަޅަން ފަށާފައިވާ ކަމަށެވެ. އެގޮތުން، މިހާރުވެސް ސަރުކާރުގެ އޮފީސްތަކާއި، ސްކޫލްތަކާއި، ކޮލެޖުތަކުގެ އިތުރުން ޔުނިވާސިޓީތައް ވެސް އިތުރު ހަފްތާއަކަށް ބަންދު ކުރަން ނިންމާފައިވާކަމަށް ރައީސް އިއުލާނު ކުރެއްވި އެވެ.\nބަލި ފެތުރުން ކޮންޓްރޯލް ކުރުމަށް އަޅާ ފިޔަވަޅެއްގެ ގޮތުން މީގެ ކުރިން ވަނީ މި މަހުގެ 19 ން ފެށިގެން މާދަމާގެ ނިޔަލަށް ސަރުކާރު ބަންދުކޮށްފައެވެ. މިހާރު ވަނީ އެމުއްދަތު އިތުރު އެއްހަފްތާއަށް އިތުރުކޮށްފައެވެ.\n،ރައީސް ޞޯލިޙްކޮވިޑް-19ސިއްހީ ކުއްލި ނުރައްކަލުގެ ހާލަތު


Addu Eeedhi Samaa- Hulhumeedhoo ah anna thaareekhee eid eh\nއައްޑޫސިޓީގެ ގުޅިފައި އޮންނަ5އަވަށުގެ އިތުރަށް ވަކިން އޮންނަ2އަވަށް ހުޅުދޫ އަދި މީދޫ އަކީ އިޖްތިމާއީ ގުޅުމަށް ބަލާއިރު އެހެން އަވަށްތަކަށް ނަމޫނާ2އަވަށޭ ބުނުމަކީ ދޮގަކަށް ނުވާނެއެވެ. ރަށަށް އަންނަ މީހުންނަށް މެޙްމާންދާރީ އަދާ ކުރުމުން ފެށިގެން ރަށުގެ ތަރައްގީއާއި ކުރިއެރުމަށްޓަކައި އަދި ރަށުގެ ސާފުތާހިރު ކަމަށްޓަކައި އަމިއްލަ ފަރުދުން އިސްނަގައިގެން ތަފާތު އެކި ނަންނަމުގައި މަސައްކަތް ކުރާ ތަނަކަށް ހުޅުދޫ އަދި މީދޫ ވެގެންދާނެއެވެ. އެ ދެރަށަށް ޒިޔާރަތް ކުރާ މެޙްމާނުން ސޯޝަލް މީޑިއާއަށް ދޫކުރާ ވާހަކަތަކުން މިއީ ތެދު ހަގީގަތެއްކަން ހާމަވާން އޮވެއެވެ.\nޒަމާނުއްސުރެ އީދު ފާހަގަ ކުރުމަށް ފޯރިގަދަ ކުޅިވަރުތައް ކުޅުމަކީ ވެސް ހުޅުދޫ އަދި މީދޫގެ ރައްޔިތުން ކުރަމުން އަންނަ ސަގާފީ ކަމެއްގެ ގޮތުގައި ވެފައިވާ ކަމެކެވެ. ބޮޑަށް މިކަން ފާހަގަވެފައި އޮންނަނީ ކޮންމެ ބަޔަކު ވެސް އެބައެއްގެ އަމިއްލަ އަވަށުގައި ނުވަތަ ސަރަހައްދުގައި އީދު ފާހަގަކުރުމެވެ. އީދު ސަޔާއި ތަފާތު މުބާރާތް ތަކާއި އަދި ކުޅިވަރުތައް ކުޅެ އީދު ފަދަ މުނާސަބާ ކުލަގަދަކޮށް ފޯރި ހިފުމަށް އަބަދުވެސް ދެ ރަށުގެ ރައްޔިތުން މަސައްކަތް ކުރާތަން ފެނެއެވެ.\nއައްޑޫގެ އެހެން ރަށްތަކާއި ވަކިން އޮންނަ މި ދެރަށް ނުވަތަ “ހުޅުމީދޫ” އިން ފެންނަން ގިނަ ބަޔަކު އެދޭ އެކަމަކު ނުފެނި އަދި އޮތް ކަމަކީ މި ދެރަށުގެ ރައްޔިތުން އެކަތި ގަނޑަކަށް ވެގެން މިފަދަ މުނާސަބާ ފާހަގަ ކުރާ ތަނެވެ. ކުޑަ ކުޑަ އާބާދީއެއް އޮތް މިދެރަށުން ފެންނަން ޖެހޭ “ހުޅުމީދޫ” ފެނިފައި ނުވުމެވެ. ނަމަވެސް މި ފަހަރުގެ އީދު ސަމާ މިވަނީ މިކަން ބަދަލުކޮށް ގިނަ ބަޔަކަށް ހިތްހަމަޖެހުން ގެނެސްދީފައެވެ. ވަކިން އޮތް ކުޑަ2އާބާދީ އެއް އެއްކޮށްލައި ބޮޑު އާބާދީއެއްގެ ގޮތުގައި އެންމެން އެއްތަނެއްގައި ތިބެގެން އުފާފާޅުކޮށް އީދުގެ ތަހުނިޔާ ކިޔައި ކުޅިވަރުކުޅޭނެ ފުރުސަތު ފަހިކޮށް ދީފައެވެ.\nއީދު މަޅިލުމާއި އީދު ތަކުބީރާއި އީދު ބޮމާ އަދި އީދުބޮޑު ޖަމާއަތުގެ ނަމާދު ހުޅުމީދޫ މީހުން ކުރާނީ މިފަހަރު އެކީގައެވެ. އީދު ސަޔާއި އީދު ޕެރޭޑްގައި ބައިވެރިވަނީ “ހުޅުމީދޫ” ރައްޔިތުންނެވެ. ދަނޑިޖެހުމާއި ބިލެެއްދަފި ނެގުން އަދި ބޮޑު މަސް ބޭނުންފަދަ ކުޅިވަރު ތަކުގައި ބައިވެރިވަނީ ދެއަވަށުގެ ރައްޔިތުން އެކީގައެވެ. މިއީ މި ދެރަށަށް ނިސްބަތްވާ ގިނަ ބަޔަކު ކުރަމުން ދިޔަ އުއްމީދުތަކެކެވެ. ދެކެމުންދިޔަ ހުވަފެންތަކެއް ހަގީގަތަކަށް ވުމެވެ.\nމިކަންކަމުން ދޭހަކޮށްދެނީ ޒަމާނާއެކު މުޖުތަމައަށް އަންނަ ކުރިއެރުމެވެ. ވިސްނުމަށް އަންނަ ބަދަލުތަކެވެ. ތަރައްގީވަމުން ކުރިއަރަމުން އަންނަ ސިކުނޑިތައް ގިނަވާކަމެވެ. އަމިއްލަ ރަށުގެ ހެވާ ލާބައަށް މަސައްކަތް ކުރާ މީހުންގެ ގިނަކަމެވެ!!


ރުޅި އަންނަންވީ ފިރިމީހާއަށް ލިބޭ އާމްދަނީ މަދުވެގެނެއް ނޫން! ގެއަށް އައި އިރު ކާން ނުހަދާތީއެއް ނޫން! ރުޅި އަންނަން ޖެހޭ ކަންކަން ދަސްކުރޭ!\nމިހާރަކަށް އައިސް ރުޅި އަންނަންޖެހޭ ކަންކަން މީސްތަކުންނަށް މިވަނީ ވަރަށް ބޮޑަށް އޮޅިފައެވެ. އެހެންކަމުން ރުޅި އަންނަން ޖެހޭ ކަންކަމުގައި ރުޅި ނައިސް ރުޅި އަންނަނީ ރުޅި އަންނަން ނުޖެހޭ ކަންކަމުގައެވެ.\nއެއްވެސް މީހަކު ދެކެ ރުޅި އައުމެއް ނެތެވެ. ރުޅި އަންނަން ޖެހޭނީ މީހުން ކުރާ ގޯސް ކަންކަމަށެވެ. ﷲ ތަޢާލާގެ އަމުރުފުޅުތަކަށް ތަބަޢަ ނުވާނަމަ އެކަމަށެވެ. ކީރިތި ޤުރްއާނަށް އަމަލު ނުކުރާނަމަ އެކަމަށެވެ. ރަސޫލް (ޞޢވ) ގެ ސުންނަތަށް ތަބަޢަ ނުވާނަމަ އެކަމަށެވެ. ﷲ ތަޢާލާ ނަހީ ކުރެއްވެވި ކަންކަން ކުރާނަމަ އެކަމަށެވެ.\nނަމަވެސް މިފަދަ އެއްވެސް ކަމަކާއި ހުރެ އެއްވެސް މީހަކު ދެކެ ރުޅި އައިސްގެން އުޅޭތަނެއް ނުފެނެއެވެ. އެންމެ ކުޑަމިނުން ބަންގި ގޮވުމުން މިސްކިތަށް ނުއަރައި މިސްކިތް ކައިރިން ލާފައި ހިނގާތީ ނުވަތަ ދުއްވާތީ ވެސް މީހަކު ރުޅި އަންނަ ތަނެއް ނުފެނެއެވެ. އެފަދަ މީހުން ހުއްޓުވައި ﷲ ތައާލާގެ އަމުރުފުޅަށް ކިޔަމަންވެ މިސްކިތަށް އަރަން ނަޞޭޙަތް ދޭ މީހަކުވެސް ނުފެނެއެވެ.\nއަބަދުވެސް މިފެންނަނީ ބޭކާރު ކަންކަމުގައި ރުޅި އައިސްގެން އުޅޭތަނެވެ. ދުނިޔަވީ ކޮންމެ ވެސް ކަމެއްގައި ރުޅި އައިސްގެން އުޅޭތަނެވެ. އަނެކާގެ އަނބިމީހާ ރިތިވެގެން، އަނެކާގެ ފިރިމީހާއަށް ލިބޭ އާމްދަނީ އިތުރުވެގެން އެކަމަށް ހަސަދަ ލައިގެން އުޅޭތަނެވެ.\nނިކަން ވިސްނައިލަބަލާށެވެ! ފިރިމީހާ ލައްވައި ނަމާދުކުރުވުމަކީ އަނބިމީހާ ކުރަން ޖެހޭނެ ކަމެކެވެ. ނަމާދު ނުކުރާނަމަ އެމީހަކާއިއެކު ދިރިއުޅުމެއް ވެސް ނެތެވެ. ހަމަ އެފަދައިން އަނބިން ލައްވައި ނަމާދުކުރުވުމަކީ ފިރިމީހާގެ މަސްއޫލިއްޔަތެކެވެ. ނަމާދު ނުކުރާނަމަ އަންތބެއްގެ ގޮތުގައި ބެއިންދުމެއްވެސް ނެތެވެ.\nކަން މިފަދައިން އޮތް އިރު ފިރިން އެންމެ ގިނައިން ރުޅިއަންނަ ކަންކަމުގެ ތެރޭގައި މިހިމެނެނީ ގެއަށް އައިއިރު ކާންހަދާފައި ނެތުން، އިސްތިރިކުރިއިރު ރޫ ފިލުވާފައި ނެތުން ފަދަ ކޫސަނި ކަންކަމެވެ. ގެއަށް އައިސް ނަމާދު ކޮށްފިންތޯ ސުވާލުކުރަނީ ކިތައް ފިރިން ހެއްޔެވެ؟ ހަމަ އެފަދައިން ބަންގި ގޮވީމާ މިސްކިތަށް ނުގޮސް ފިރިމީހާ ނިދަން އޮންނާތީ ނުވަތަ ގޭމްކުޅެން އިންނާތީ ނުވަތަ ސޯޝަލް މީޑިއާގައި އިންނާތީ ރުޅި އަންނަނީ ކިތައް އަނބިން ހެއްޔެވެ؟ ނަމަވެސް ފިރިމީހާއަށް ލިބޭ އާމްދަނީ މަދުވެއްޖެ ނަމަ ގިނަ ފަހަރު އޮއޮތީ ހަތަރު އުދަރެސް ފެނުޖެހިފައެވެ.\nލޮބުވެތި އަޚުންނާއި އުޚުތުންނޭވެ! މިހާރު ތިއަ ރުޅި އަންނަ ކަންކަން ބަދަލުކުރާށެވެ! އަންނަ ރުޅީގެ ތެރެއިންވެސް އާޚިރަތް ހޯދަން މަސައްކަތް ކުރާށެވެ! ލިބޭ އާމްދަނީ އިތުރުވެ އުފަލުގައި ދިރިއުޅެވޭނީ އެއިރުންނެވެ. ހަމަ އެއާއިއެކު އެކަކު އަނެކަކަށް މާފުކުރާ މީހުން ކަމުގައިވާށެވެ! ދެ ދުނިޔެ އުޖާލާ ކުރެވޭނީ އެއިރުންނެވެ.


Moosun Goasve, Kurimathivedhaane Nurahkalakah Thayyaaruve Thibumah Ilthimaas Kohfi - Vaguthu\nމޫސުން ގޯސްވެ ކުރިމަތިވެދާނެ ނުރައްކަލަކަށް ތައްޔާރުވެ ތިބުމަށް އިލްތިމާސްކޮށްފި\nކުރިޔަށް އޮތް ވަގުތުތަކުގައި ރައްޖެއަށް މޫސުން އިތުރަށް ގޯސްވެ، ކުރިމަތިވެދާނެ ނުރައްކަލަކަށް ތައްޔާރުވެ ތިބުމަށް މޯލްޑިވްސް ނޭޝަނަލް ޑިޒާސްޓާ މެނޭޖްމަންޓް އޮތޯރިޓީ (އެންޑީއެމްއޭ) އިން އިލްތިމާސްކޮށްފިއެވެ.\nމިކަމާއި ގުޅޭގޮތުން މިއަދު އެންޑީއެމްއޭ އިން ނެރުނު އެޑްވައިޒަރީއެއްގައި ބުނެފައި ވަނީ، މޫސުން ކުރިޔަށް ލަފާކުރާ ގޮތުން ކުރިޔަށް އޮތް 24 ގަޑއިރު ރާއްޖޭގެ ބޮޑު ބަޔަކަށް ގުގުރުމާއެކު ބޯކޮށް ވާރޭވެހޭނެ ކަމަށް މޫސުމާއި ބެހޭ ޤައުމީ އިދާރާއިން މަޢުލޫމާތު ދެއްވާފައި ވާއިރު، ވިލާގަނޑުގައި ގަޑިއަކު 45 މޭލާއި 50 މޭލަށް ވައިގަދަވާނެ ކަމަށް އެ އިދާރާއިން ލަފާކޮށްފައިވާ ކަމަށެވެ.\nމި ސަބަބަށްޓަކައި، ފެންބޮޑުވުމާއި ގަދަ ވައިގެ ސަބަބުން ގޯތިގެދޮރާއި ރައްޔިތުންގެ މުދަލަށް ލިބިދާނެ ގެއްލުމަކުން ރައްކާތެރިވުމަށް ސަމާލުވުމަށް އިލްތިމާސްކުރާ ކަމަށް އެންޑީއެމްއޭގެ ބަޔާނުގައި ބުނެފައި ވެއެވެ.\nމޫސުން ގޯސްވެ ސަބަބުން ކުރިމަތިވެދާނެ ނުރައްކަލަކުން ރައްކާތެރުވުމުގެ ގޮތުން އަޅާނެ ފިޔަވަޅުތަކެއްގެ އެންޑީއެމްއޭ އިން ފާހަގަކޮށްފައިވާ ކަންކަން:\n- ވާރޭވެހި ފެންބޮޑުވެދާނެ ކަމަށް ތައްޔާރުވުން.\n- ގެއަށް ފެން ނުވަންނާނެހެން ރައްކާތެރި ފިޔަވަޅު އެޅުން، މިގޮތުން ގޭގެ ދޮރުމަތީގައި ވެލިބަސްތާ ފަދަ ތަކެތި ޖެއްސުން.\n- ގޭތެރޭގައި ފެންބޮޑުވެއްޖެ ހިނދެއްގައި ގެއްލުންވާނެ މުދާ ފެން ނުޖެހޭ ފަދަ އުސްތަންތަނަށް ބަދަލު ކުރުން، އުސް ތަންތަނަށް ބަދަލު ނުކުރެވޭ ތަކެތި ފެނުގެ އަސަރު ނުފޯރާ ތަނަކަށް ބަދަލު ކުރުން.\n- ގަދަ ވައިގެ ސަބަބުން ގޭގެ ފުރާޅު އެއްލާލަފާނެ ކަމަށް ލަފާކުރެވޭނަމަ ކުރިޔާލާ ވައު ފަދަ އެއްޗެއް ބޭނުންކޮށްގެން ފުރާޅު އެއްލާނުލާފަދަ ގޮތަކަށް ހައްޔަރު ކުރުން.\n- ގަދަވައިގެ ސަބަބުން އެއްލާލަފާނެ ތަކެތި ބަނދެ ރައްކާތެރިކުރުން.\n- ބޭނުން ނުކުރާނަމަ ކަރަންޓުން ބޭނުންކުރާ ތަކެތި ނިއްވާފައި ބެހެއްޓުން\n-ކަނޑު ދަތުރުކުރާ ފަރާތްތަކުން މޫސުމަށް ބަލައިގެން ދަތުރުކުރުމަށް ސަމާލުވުން، އަދި ދަތުރަށް ނުކުންނައިރު ސަލާމަތީ ކަންކަމާއި މުއާސަލާތީ ނިޒާމް ފުރިހަމަކަން ޔަޤީންކުރުން.\nއެންޑީއެމްއޭ އިން ވިދާޅުވީ، މަތީގައި ފާހަގަކުރެވިފައިވާ ކަންކަމަށް ރަށު ފެންވަރުގައި ރައްޔިތުން ހޭލުންތެރިވެ ޚާއްސަލަ ސަމާލުކަމެއް ދެއްވުން އެދޭ ކަމަށެވެ. އަދި އެކަމާއި ގުޅޭގޮތުން އިތުރަށް މަޢުލޫމާތު ސާފު ކުރެއްވުމަށް އެދޭ ފަރާތްތަކުން 7787700 ނަމްބަރު ފޯނަށް ގުޅުމަށްވެސް އެ އިދާރާއިން އެދިފައި ވެއެވެ.


Nepal gaumee team ge 1 number goalkeeper Kiran Maziya ah - One Online\nމާޒިޔާއާއެކު ސޮއިކޮށް ކިރަން އެ ކްލަބުގެ ޖާޒީއާއެކު --- ފޮޓޯ/ މާޒިޔާ\nނޭޕާލް ގައުމީ ޓީމުގެ އެއް ނަންބަރު ގޯލްކީޕަރު ކިރަން މާޒިޔާއަށް\nނޭޕާލް ގައުމީ ފުޓުބޯޅަ ޓީމުގެ އެއް ނަންބަރު ގޯލްކީޕަރު ލިމްބޫ ކިރަން ކުމާރު ރާއްޖޭގެ އެންމެ ވަރުގަދަ ކްލަބު މާޒިޔާ ސްޕޯޓްސް އެންޑް ރެކްރިއޭޝަން ކްލަބަށް ސޮއިކޮށްފިއެވެ.\nކުރިން ރާއްޖޭގެ ޓީސީ ސްޕޯޓްސް ކްލަބަށް ކުޅުނު ނޭޕާލްގެ ގޯލްކީޕަރު ކިރަން މާޒިޔާއާ ގުޅުނުކަން ކްލަބުން ވަނީ ޔަގީންކޮށްދީފައެވެ. ކިރަންއަކީ އަންނަ ސީޒަނަށް މާޒިޔާއިން ސޮއިކުރި އެންމެ ފުރަތަމަ ކުޅުންތެރިޔާއެވެ. މިހާރުވެސް ރާއްޖޭގައި ތިބި އެންމެ ވަރުގަދަ ކުޅުންތެރިން ހިމެނޭ މާޒިޔާގެ ޓީމަށް ކިރަން ފަދަ ތަޖުރިބާކާރު ގޯލްކީޕަރެއް އިތުރުވެގެން ދިޔުން ވެގެންދާނީ އެ ކްލަބުން އޭއެފްސީ ކަޕުގައި ކުރިއަށް ދާން ކުރަމުން އަންނަ މަސައްކަތަށް ހިތްވަރަކަށެވެ.\nނޭޕާލްގެ ކިރަންއަކީ މި ސަރަހައްދުގެ އެންމެ މޮޅު އެއް ގޯލްކީޕަރެވެ. ނިމިގެންދިޔަ ސާފް ޗެމްޕިއަންޝިޕްގައިވެސް ކިރަންގެ ފެންވަރު އޭނާ ސާބިތު ކޮށްދީފައިވެއެވެ. ތާރީހުގައި ނޭޕާލުން ކުޅުނު ސާފް ޗެމްޕިއަންޝިޕްގެ ފުރަތަމަ ފައިނަލަށް އެޓީމު ގެންދިޔުމުގައި ކިރަންގެ ދައުރު ބޮޑުކަން ފާހަގަވެގެން ގޮސްފައިވާ އިރު، ނޭޕާލް ޓީމުގެ ކެޕްޓަނަކީވެސް ކިރަންއެވެ.\nކިރަން ކުރިން ރާއްޖެ އައީ 2017 ވަނަ އަހަރުއެވެ. ޓީސީ ސްޕޯޓްސް ކްލަބަށް އައިސް އެ ކްލަބާއެކު ކުޅުނު ފުރަތަމަ މުބާރާތް ކަމަށްވާ ބަންގުލަދޭޝްގެ ޝެއިޚް ކަމާލް އިންޓަނޭޝަނަލް ކަޕް އޭނާ ކާމިޔާބުވެސް ކުރިއެވެ. އެ މުބާރާތުން ހޯދި އިތުބާރާއެކު ކިރަން ރާއްޖެއަށް ތައާރަފުވެލިއެވެ. އޭގެ ފަހުން ޖެހިގެން އައި ސީޒަންގައި އިންޑިއާގެ މިނެރާވް ޕަންޖާބާއެކު އައި ލީގު ހޯދައި، އަނެއްކާވެސް ޖެހިގެން އައި ސީޒަނަށް ޓީސީއަށް އައިސް، ކިރަން ރާއްޖޭގެ ލީގު ކާމިޔާބު ކުރިއެވެ. އޭގެ ފަހުންވެސް އައިލީގުގެ ރައުންޑް ގްލާސް ޕަންޖާބަށާއި ނޭޕާލުގެ ދަންގަދި އެފްސީއަށް ކިރަން ކުޅެފައިވެއެވެ.\n01 އޮކްޓޯބަރު 2021، މާލެ، އުރީދޫ ސާފް ޗެމްޕިއަންޝިޕް 2021ގައި ރާއްޖެ އާއި ނޭޕާލް ބައްދަލުކުރި މެޗުގެ ތެރެއިން -- ވަން ފޮޓޯ/ ޔޫސުފް ސޮފްވާން\nމާޒިޔާއަށް މިދިޔަ ސީޒަންގެ ކުރީކޮޅުގައި ސީރިއާގެ ގޯލްކީޕަރު މަހުމޫދު އަލް ޔޫސުފީ ގެންދިޔަ ނަމަވެސް އޭނާ ފޮނުވާލައި، ސީޒަންގެ ފަހުކޮޅުގައި ފަހުން ކްލަބުން ގެނައީ އުޒުބަކިސްތާނުގެ މިރުޒޮހިދު މަމަތަނޯވްއެވެ. އޭއެފްސީ ކަޕުގެ އިތުރުން ލީގުގައިވެސް މާޒިޔާގެ ގޯލު ބެލެހެއްޓީ މިރުޒޮހިދާއި ރާއްޖޭގެ ޒުވާން ގޯލްކީޕަރު ހުސައިން ޝަރީފެވެ.\nމިސީޒަނަށް މާޒިޔާއިން ނުކުންނާނީ ކޯޗު މުހައްމަދު ޝިޔާޒް (މޯހަން)ގެ ކޯޗުކަމުގެ ދަށުންނެވެ. މާޒިޔާއިން މިދިޔަ ސީޒަންގައި ޖެހިޖެހިގެން ދެވަނަ ފަހަރަށް ލީގު އުފުލާލި ނަމަވެސް އޭއެފްސީ ކަޕް ދިޔައީ އުނދަގޫކޮށެވެ. އޭއެފްސީ ކަޕްގެ ގްރޫޕް ޑީގެ ފުލުގައި މާޒިޔާއި ނިންމާލި އިރު، ގްރޫޕް ސްޓޭޖުގައި ކުޅުނު ތިން މެޗުންވެސް ޕޮއިންޓެއް ލިބިފައެއް ނުވެއެވެ.\nގުޅޭ ޓެގު ނޭޕަލް ދިވެހި ޕްރިމިއާ ލީގު ފުޓްބޯޅަ މާޒިޔާ ސްޕޯޓްސް އެންޑް ރެކްރިއޭޝަން ކްލަބު ޓްރާންސްފާ މާކެޓް\nމާޒިޔާއަށް މޮންޓެނީގްރޯގެ ޑިފެންޑަރެއް، ޔޫރަޕުގެ ލީގުތަކުގައި ކުޅެފައިވޭ\nވަރުގަދަ މާޒިޔާ ބަލިކޮށް، ގްރީނުން ފައިނަލަށް ފުރުސަތު ފަހިކޮށްފި\nއިއްބެ: ހިތްދަތި ތަކުލީފުތަކުން އަރައިގަނެ ފޯމަށް، ގައުމީ ޖާޒީއަށްވާ ވައުދެއްވެސް އެބައޮތް!\nއިއްބެގެ ހެޓްރިކެއް، ޔޫވީ ބަލިކޮށް މާޒިޔާ ފައިނަލާ ގާތަށް\n"މިހާރު" ބޮއިކޮޓް ކުރުން: މެސެޖަކީ ފުޓުބޯޅަ އިސްލާހުކުރުމުގެ ނިޔަތެއް ނެތްކަން! މުސްތަގުބަލު ބަނަކަން!


ނޫސްވެރިކަމުގެ ހަމަތަކަށް ބްރޯޑްކާސްޓަރުން ފަރުވާތެރިވުމަށް ކޮމިޝަންގެ ރައީސް އިލްތިމާސްކުރައްވައިފި\nނޫސްވެރިކަމުގެ އިންތަކާއި މިންތަކާއި ހަމަތަކަށް ބްރޯޑްކާސްޓަރުން ފަރުވާތެރިވުމަށް މޯލްޑިވްސް ބްރޯޑްކާސްޓިންގ ކޮމިޝަންގެ ރައީސް މުޙައްމަދު ޝަހީބު އިލްތިމާސްކުރައްވައިފިއެވެ.\nކޮމިޝަންގެ ރައީސް މިކަމަށް އިލްތިމާސްކުރެއްވީ ދިވެހިރާއްޖޭގެ ބްރޯޑްކާސްޓްކުރުމުގެ ދުވަހުގެ މުނާސަބަތުގައި ދެއްވި ޚިޠާބުގައެވެ. ތިރީގައި މިވަނީ ދުވަހުގެ މުނާސަބަތުގައި ކޮމިޝަންގެ ރައީސް ދެއްވި ޚިޠާބުގެ މުހިންމު ބައިތަކެވެ.\n“ބްރޯޑްކާސްޓިންގ ދުވަސް ފާހަގަކުރުމުގެ މަގްސަދަކީ ޤައުމު ބިނާކުރުމާއި، ޑިމޮކްރެސީ އާލާކުރުމާއި، ރައްޔިތުންގެ ހޭލުންތެރިކަން އިތުރުކޮށް މަޢުލޫމާތު މުއްސަނދި ކުރުމުގައި ބްރޯޑްކާސްޓަރުން އަދާކުރާ މުހިއްމު ދައުރުގެ އަގު ވަޒަންކުރުމާއި، މި ސިނާޢަތުގެ ތަރައްޤީއަށް މަގުފަހިކުރުން.\nބްރޯޑްކާސްޓްކުރުމަކީ ދޭ ދޭ ފަރުދުންގެ ފިކުރީ ތަރައްޤީއާއި ޤައުމުތަކުގެ އިޤްޠިޞާދީ ތަރައްޤީއާއި ތަހުޒީބުގެ މުހިންމު އަސާސެއް. ބާރުމިނެއްގައި ދުނިޔެ ބަވަނަވަމުންދިއުމުގެ މުހިންމު މޭސްތިރިއެއް. މުޖުތަމަޢުގެ ހެވާއި ލާބައަށް މަސައްކަތްކުރާ އަލިގަދަ ދަންމަރެއްގެ ޒިންމާ އަދާކުރާ ފަރާތެއް. ޢާންމުންގެ ވިސްނުން މުއްސަނދިކޮށްދީ ތާޒާކޮށްދޭ މަދަދުވެރިއެއް. އެތައް ފަރުދުނެއްގެ ދިރިއުޅުން މިކަމުގެ މައްޗަށް ބިނާވެފައިވާ ކަމެއް. ބްރޯޑްކާސްޓިން ކުރިއަރުވައި ތަރައްގީކޮށް އެ މަސައްކަތުގެ އަގުވަޒަންކުރަން ޖެހިފައި ވަނީ މިފަދަ އެތައް އެތައް ސަބަބުތަކުގެ މައްޗަށް ބިނާވެގެން. މޯލްޑިވްސް ބްރޯޑްކާސްޓިން ކޮމިޝަންގެ މަސައްކަތް ވެސް ބައްޓަންވެ، ހިނގަމުން، ކުރިއަރަމުން މިދަނީ މިގޮތުގެ މަތިން.\nރާއްޖޭގައި ބްރޯޑްކާސްޓްކުރުމަށް މިހާތަނަށް 43 ލައިސަންސް ވަނީ ދޫކޮށްފައި. އެއީ 31 ޓީވީ ޗެނަލާއި 12 ރޭޑިއޯ ޗެނަލްގެ ލައިސަންސް. އަދި މީގެ އިތުރުން، ރީބްރޯޑްކާސްޓްކުރުމަށް ނުވަތަ ކޭބަލް ޓީވީ ޚިދުމަތް ފޯރުވައިދިނުމަށް 122 ލައިސަންސް ވަނީ ދޫކޮށްފައި. މީގެ ތެރޭގައި މުޅި ރާއްޖެއަށް ރީބްރޯޑްކާސްޓްކުރުމުގެ ޚިދުމަތް ދިނުމަށް ލައިސަންސް ދޫކޮށްފައިވާ5ފަރާތެއް ވެސް ހިމެނޭ.\nބްރޯޑްކާސްޓްކުރުމުގެ ދާއިރާގެ ތަރައްޤީއަށް ބޭނުންވާ ތަމްރީނު ޕްރޮގްރާމްތައް ރާއްޖެއިން ބޭރުން ހަމަޖެއްސުމަށް ޓަކައި ކަމާ ބެހޭ ފަރާތްތަކާ އެކު މި ދަނީ އިތުރަށް މަޝްވަރާކުރަމުން. އެގޮތުން، ކޮމިޝަންގެ ވަފުދެއް، ޗައިނާ ސަރުކާރުގެ ދަޢުވަތަކަށް ބީޖިންގއަށް ކުރި ތަޖުރިބާގެ ދަތުރުގައި، އެޤައުމުގެ މީޑިއާ ހިންގުމުގެ އެންމެ އިސްފަރާތްތަކާ ބައްދަލުކޮށް، ރާއްޖޭގެ ބްރޯޑްކާސްޓިންގ ދާއިރާގެ ތަރައްޤީއަށް ޗައިނާ ސަރުކާރުން ވެދެއްވެން އޮތް އެހީތެރިކަމާ ގުޅޭގޮތުން ވަނީ މަޝްވަރާކޮށްފައި.\nރީބްރޯޑްކާސްޓްކުރުމުގެ ޚިދުމަތް ރާއްޖޭގައި ފުޅާވަމުންދާ މިދަނޑިވަޅުގައި، އެ ޚިދުމަތް ދޭ އަދި ޚިދުމަތް ފެށުމަށް ތައްޔާރުވަމުންދާ ފަރާތްތަކާ ބައްދަލުކޮށް، އެފަރާތްތަކުން ރީބްރޯޑްކާސްޓިންގެ ޚިދުމަތް ދެމުންދާ ގޮތާއި، މި ޚިދުމަތް ފުޅާ ކުރުމަށް ކުރަމުންދާ މަސައްކަތްތަކާ ގުޅޭ ގޮތުން އެފަރާތްތަކާ ބައްދަލުކޮށް މަޝްވަރާތައް ކޮށްފައިވޭ. މި ބައްދަލުވުންތަކުން ފާހަގަކުރެވުނެ، ރީބްރޯޑްކާސްޓްކުރުމުގެ ޚިދުމަތް ހަރުދަނާކުރުމަށް ކޮމިޝަނަށް ކުރެވިދާނެ ކަންކަން ދެނެގަނެ، އެ ފިޔަވަޅުތައް ދަނީ އަޅަމުން.\nބްރޯޑްކާސްޓަރުން ފޮނުވާ ކޮންޓެންޓުގެ ޒިންމާދާރުކަމާއި ފެންވަރު ބެލުމުގެ މަސައްކަތް ކެނޑިނޭޅި ކޮމިޝަނުން ކުރަމުންދާ ކަމުގައި ވެސް ފާހަގަކުރަން. އެކި އެކި ޙާލަތްތަކާ ގުޅިގެން، ޒިންމާދާރުކަމާއެކު ތެދު މަޢުލޫމާތާއި، ޤައުމީ ސަލާމަތަށް އިސްކަންދީގެން ޚަބަރު ފެތުރުމަށް އަބަދުވެސް ކޮމިޝަނުން ދަނީ ބްރޯޑްކާސްޓަރުންނަށް އިލްތިމާސްކުރަމުން. ބްރޯޑްކާސްޓަރުން ފޮނުވާ ކޮންޓެންޓަކީ ބްރޯޑްކާސްޓްކުރުމުގެ ޤާނޫނާއި ގަވާއިދާ އަދި މިކަންކަމާ ގުޅޭ އެންމެހާ ހަމަތަކާ އެއްގޮތަށް ފޮނުވާ ކޮންޓެންޓްކަން ކަށަވަރުކުރުމުގެ ޒިންމާވެސް ކޮމިޝަނުން ދަނީ އުފުލަމުން.\nކޮމިޝަން އުފެދުނީއްސުރެ މިހާތަނަށް ބްރޯޑްކާސްޓް ދާއިރާއާ ގުޅޭގޮތުން521 ޝަކުވާ ވަނީ ލިބިފައި. މީގެ ތެރެއިން 219 ޝަކުވާ އަކީ ބްރޯޑްކާސްޓްކުރެވޭ ކޮންޓެންޓާ ގުޅުން ހުރި ޝަކުވާ. އަދި 240 ޝަކުވާއަކީ ލައިސަންސްގެ މައްސަލަތަކާ ގުޅުންހުރި ޝަކުވާ. މީގެ އިތުރުން ޚިދުމަތާއި އަދި އެހެނިހެން މައްސަލަތަކުގެ ގޮތުގައި 40 ޝަކުވާ ވެސް ލިބިފައިވޭ.\nއަބުރު ރައްކާތެރިކޮށްދިނުމާއި ޚިޔާލުފާޅުކުރުމުގެ މިނިވަންކަމުގެ ޤާނޫނަށް 11 އޮގަސްޓް 2016ގައި އަމަލުކުރަން ފެށުމަށްފަހު އަބުރާ ގުޅުންހުރި 22 ޝަކުވާއެއް ކޮމިޝަނަށް ހުށަހެޅިފައިވޭ.\nމިހާތަނަށް ކޮމިޝަނަށް ހުށަހެޅިފައިވާ ޝަކުވާތަކުގެ ތެރެއިން އަދި ބަލައި ނުނިމި 17 ޝަކުވާއެއްވޭ. މީގެ ތެރޭގައި ހިމެނެނީ ލައިސަންސްގެ މައްސަލަތަކާ ގުޅޭ 11 ޝަކުވާއާއި އަބުރާ ގުޅުންހުރި4މައްސަލަ.\nއަބުރު ރައްކާތެރިކުރުމާއި ޚިޔާލު ފާޅުކުރުމުގެ މިނިވަންކަމުގެ ޤާނޫނު އުފަންވުމާ ގުޅިގެން، އެޤާނޫނުގެ ދަށުން، މި ކޮމިޝަނުން ހަދަންޖެހޭ ގަވާއިދުތަކާއި އުސޫލްތައް ހެދުމުގެ މަސައްކަތް މިހާރު ވަނީ ނިމުމުގެ މަރުހަލާގައި. އަދި މީގެ ހަ އަހަރު ކުރިން، ކޮމިޝަނުން އެކުލަވާލައިފައިވާ ބްރޯޑްކާސްޓްކުރުމުގެ ގަވާއިދާއި ރީބްރޯޑްކާސްޓްކުރުމުގެ ގަވާއިދު މުރާޖާކުރުމުގެ މަސައްކަތް ވެސް މި މަސައްކަތުގެ ތެރޭގައި ހިމެނޭ.\nއަޅުގަނޑުމެންގެ މި ޤައުމުގެ ދީނީ ވަހުދަތާއި އިންސާނީ ކަރާމާތް ރައްކާތެރިކުރުމާއި ޤައުމިއްޔަތު ދިރުވުމާއި ދެމެހެއްޓެނިވި ގޮތެއްގައި މި ކަންކަން އަންނަން އޮތް ޖީލުތަކަށް ފޯރުކޮށްދިނުމަށްޓަކައި ބްރޯޑްކާސްޓަރުންގެ ދައުރުގެ މުހިންމުކަން އިޚްލާސްތެރި ހިތަކުން ޤަބޫލުކޮށް، މިކަމަށް ކެނޑިނޭޅި މަސައްކަތްކުރުމަށް ގޮވާލަން. ޒާތީ ތަޢައްސުބުން އެއްކިބާވެ ހުރެ، މުޖުތަމަޢުގެ އިސްލާޙަށާއި އިންސާފަށް މަސައްކަތްކުރާ ބަޔަކަށް ވުމަށް ބްރޯޑްކާސްޓަރުންނަށާއި ދާއިރާގައި މަސައްކަތްކުރާ ފަރާތްތަކަށް ނަސޭޙަތްތެރިވަން. ނޫސްވެރިކަމުގެ އިންތަކާ މިންތަކާ ހަމަތަކަށް ފަރުވާތެރިވާ، އެކަމަށް ތަރުހީބުދީ ތެދުވެރިކަމާއި ފަންނުވެރިކަން ކުރިއަށް ނެރިގެން މި ލޮބުވެތި ދިވެހި ފަސްގަނޑުގެ ކުރިއެރުމަށް މަސައްކަތްކުރާ ބަޔަކަށް ބްރޯޑްކާސްޓަރުން ވުމަށް އަޅުގަނޑު އިލްތިމާސްކުރަން.”


EURO 2020- Mifaharu Vidhaalane Kamah Belevey Baeh Kulhuntherin - Vaguthu\nޔޫރޯ ފުޓުބޯޅަ މުބާރާތަކީ ކޮންމެ ފަހަރަކުވެސް އެތަކެއް ކުޅުންތެރިންތަކެއް ގެ މޮޅު ކުޅުން ފާހަގަވާ މުބާރާތެކެވެ. އެކަން 2016 ގެ މުބާރާތުން ވެސް ފާހަގަވިއެވެ. މިއީ ދުނިޔޭގެ ބޮޑެތި ކުލަބްތަކުން ކުޅުންތެރިން ހޯދުމުގެ މަސައްކަތުގައި އަވަދިނެތި އުޅޭ "ސްކައުޓުން" އެންމެ ބިޒީވާނެ ދުވަސްވަރެވެ. މިއީ އެތަކެއް ޒުވާން ކުޅުންތެރިންގެ ހުނަރު ވަޒަންކުރަން ލިބޭ އެންމެ ރަނގަޅު އެއް ފުރުސަތެވެ.\nމި ރިޕޯޓުގައި މި ބަލާލަލީ މިފަހަރުގެ ޔޫރޯ ފުޓުބޯޅަ މުބާރާތުގައި ވިދާލާނެ ކަމަށް ބެލެވޭ ބައެއް ކުޅުންތެރިންނަށެވެ. މީގެތެރޭގައި އަލަށް އަރަމުން އަންނަ ބައެއް ކުޅުންތެރިންނާއި ތަޖުރިބާކާރު ބައެއް ކުޅުންތެރިން ހިމެނޭނެ އެވެ. މި ލިސްޓު އެކުލަވާލާފައިވަނީ އެ ކުޅުންތެރިންގެ ފޯމު ހުރި ގޮތާއި ބައެއް ތަފާސްހިސާބު ތަކަށް ބެލުމަަށްފަހު އެވެ.\nޖޯޖީނިއޯ ވައިނަލްޑަމް (ނެދަލޭންޑްސް)\nއުމުރުން 30 އަހަރުގެ ވައިނަލްޑަމް އަކީ ތަޖުރިބާކާރު މޮޅު ކުޅުންތެރިއެކެވެ. ލިވަޕޫލްގައި އޭނާ ދެއްކި މޮޅު ކުޅުމާއެކު އޭނާގެ މޮޅު ކުޅުން ދުނިޔޭގެ ބޮޑެތި ހުރިހާ ކުލަބުތަކެއްގެ ލޮލުގައި އަޅައިގަތެވެ. ލިވަޕޫލުގައި ދެއްކި މޮޅު ކުޅުމުން އޭނާ ވަނީ އެ ކުލަބަށް ގިނަ ކާމިޔާބީތަކެއް ހޯދައިދިނުމުގައި އެހީވެފައެވެ.\nމީގެއިތުރުން ނެދަލޭންޑްސް ގައުމީ ކޯޗު ފްރޭންޑް ޑި ބޮޔާ އެންމެ އިތުބާރުކުރާ ކުޅުންތެރިންގެ ލިސްޓުގައި ވައިނަލްޑަމް ހިމެނުމަކީ ވެސް މިފަހަރުގެ ޔޫރޯގައި ނެދަލޭންޑްސް ޓީމަށް އޭނާގެ މުހިއްމުކަން އެނގިގެންދާ ކަމެކެވެ. އެކަން ކޯޗު ބޭއްވި ނޫސްވެރިންގެ ބައްދަލުވުންތަކުގައި ފާހަގަވެގެންދެއެވެ. ޔޫރޯއަށް ފަހު ވައިނަލްޑަމް ގެ މަންޒިލަކީ ފްރާންސްގެ ޕީއެސްޖީއެވެ. ބާސެލޯނާއިން ވިއްދާފައިވަނިކޮށް ޕީއެސްޖީއަށް އޭނާ ބަދަލުވިއިރު އެ ޓީމާއި ރަސްމީކޮށް ގުޅޭނީ ޔޫރޯއަށް ފަހު އެވެ.\nވައިނަލްޑަމް ބޮޑަށް ފާހަގަވަނީ ޓީމުގެ މެދުތެރެ ހަމަޔަކައަށް އަޅުވާ މޮޅު ކުޅުންތެރިއެއްގެ ގޮތުގައެވެ. ޕްރެޝަރުގައި ކުޅެންޖެހޭ ދަނޑިވަޅުތަކުގައި ވައިނަލްޑަމް ގެ ލީޑަޝިޕް ވަރަށް ބޮޑަށް ފެނިގެންދެއެވެ. އޭނާގެ ފޯމަށް ބަލާއިރު މިފަހަރުގެ ޔޫރޯގައި ތަފާތު ކުޅުމެއް ދައްކާނެ ކަމަށް ގަބޫލުކުރެެވެއެވެ.\n2. ކީލިއަން އެމްބާޕޭ (ފްރާންސް)\nއެންމެފަހުގެ ވޯލްޑްކަޕް ޗެމްޕިއަން ފްރާންސް ޓީމުގައި ތިބި ކުޅުންތެރިންގެ ތެރެއިން އެންމެ ބޮޑު އުއްމީދެއް ކުރާނެ އެއް ކުޅުންތެރިއަކީ އުމުރުން 22 އަހަރުގެ ފޯވާޑް ކީލިއަމް އެމްބާޕޭ އެވެ. އޭނާގެ ހަލުވި ދުވުމާއި ކުޅުންތެރިން ކައިރިން ދެމިގަންނަ ގޮތުން އެއީ ރޮނާލްޑޯ އާއި މެސީ އަށްފަހު ދެން ފެންނާނެ އެންމެ އުއްމީދީ ފުޓުބޯޅަ ކުޅުންތެރިޔާ ކަމަށް ގަބޫލުކުރެވެއެވެ.\nވޯލްޑްކަޕާއި އެކު ލިބުނު އެ ތަޖުރިބާއާއެކު އެމްބާޕޭ އަށް ލިބޭނެ އެންމެ ބޮޑު ހިތްހަމަޖެހުމަކީ ފޯވާޑް ލައިނުގައި ތަޖުރިބާކާރު ކުޅުންތެރިންތަކެއް އޭނާއާއެކު ތިބުމެވެ. ބެންޒެމާ އަނިޔާވުމާއި ގުޅިގެން ޔޫރޯގެ ކުރީކޮޅު ނުފެނުނު ނަމަވެސް ޕޮގްބާއާއި އެމްބާޕޭ ގެ ގުޅުން ރަނގަޅުކޮށްފި ނަމަ އިދިކޮޅު ޓީމުތަކަށް އުނދަގޫތައް ކުރިމަތިވާނެ އެވެ.\n3. ފިލް ފޯޑެން (އިންގްލޭންޑް)\nއިންގްލޭންޑްގައި އެންމެ އަރަމުން އަންނަ އެއް ކުޅުންތެރިއަކީ އުމުރުން 21 އަހަރުގެ ފިލް ފޯޑެން އެވެ. މިއީ އެ ގައުމުގެ ސީނިއާ ޓީމުގައި އޭނާ ކުރިމަތިލާ އެންމެ ބޮޑު މުބާރާތެވެ. މީގެކުރިން ޔޫތު ޓީމުތަކުގައި ކުޅެ އެ ގައުމަށް ރީތި ނަން ހޯދައިދިން ނަމަވެސް މިފަހަރު ޔޫރޯ އަކީ ފޯޑެން އަށް ބޮޑު ޗެލެންޖެކެވެ.\nނިމުނު ސީޒަނުގައި މެންޗެސްޓަރ ސިޓީގެ ކޯޗު ޕެޕް ގާޑިއޯލާ އެންމެ އިތުބާރުކުރާ ކުޅުންތެރިންގެ ތެރޭގައި ފޯޑެން ހިމެނެއެވެ. ޔުއެފާ ޗެމްޕިއަންސް ލީގުގެ ފައިނަލާއި ހިސާބަށް ވާސިލުވުމައި ޕްރިމިއަރ ލީގު ސިޓީއަށް ހޯދައިދިނުމުގައި ފޯޑެން ގެ ދައުރު ވަރަށްވެސް ބޮޑެވެ. އެއާއެކު ގިނަބަޔަކު ފާޑުކީ އުމުރުން ކުޑަ ކުޅުންތެރިއެއް ލައްވާ އެހާ ގިނަ މެޗުތަކެއް ކުޅުވުމުންނެވެ. ނަމަވެސް އެ ފާޑުކިޔުންތަކަށް ރައްދުކީ ސިޓީއަށް ލިބުނު ކާމިޔާބީތަކާއެކު އެވެ.\nރަނގަޅު ފޯމެއްގައި ހުރި މި ކުޅުންތެރިޔާ އަކީ މިފަހަރުގެ ޔޫރޯގައި ވިދާލާނެ ކުޅުންތެރިއެއް ކަމަށް ގަބޫލުކުރެވެއެވެ. ޓީމުގެ މެދުތެރޭގައި ބޯޅަ ހިފަހައްޓައިގެން ކުޅޭ މި ކުޅުންތެރިޔާ އެންމެ ބޮޑަށް ފާހަގަވަނީ އުފައްދަން މަސައްްކަތްކުރާ ނުރައްކާތެރި ހަމަލާތަކެވެ. އެޓޭކުތަކުގައި ވެސް ބައިވެރިވާ މި ކުޅުންތެރިޔާ ހިފެހެއްޓުމަކީ އިދިކޮޅު ޓީމުތަކަށް އުނދަގޫ ކަމަކަށް ވާނެއެވެ.\n4. މެނުއެލް ލޮކަޓެލީ (އިޓަލީ)\nއުމުރުން 23 އަހަރުގެ މެނުއެލް ލޮކަޓެލީ އަކީ މިފަހަރުގެ ޔޫރޯގައި އިޓަލީން އެންމެ ވިދާލާނެ ކަމަށް ބެލެވޭ އެއް ކުޅުންތެރިޔާއެވެ. އިޓަލީގެ ސައުއޮލޯ އަށް ކުޅެމުން އަންނަ މި ކުޅުންތެރިޔާ ހޯދުމަށް އިނގިރޭސި ކުލަބް މެންޗެސްޓަރ ސިޓީއާއި އިޓަލީގެ ޔުވެންޓަސް އިން ފާރަލަމުން އަންނަ މި ދަނޑިވަޅުގައި ޔޫރޯ ބާއްވާއިރު، މިއީ އޭނާގެ ހުނަރުތައް ދައްކާލުމަށް ލިބޭނެ ރަނުގެ ފުރުސަތެކެވެ.\nމެދުތެރޭގައި އިސް ދައުރެއް އަދާކުރާ މި ކުޅުންތެރިޔާ ވަނީ އިޓަލީގެ ޒުވާން ޓީމުތަކުގައި ވެސް ކުޅެ ރަނގަޅު ކާމިޔާބީތަކެއް ހޯދާފައެވެ. މިއީ އިޓަލީ ޓީމުގައި ތިބި ކުޅުންތެރިންތަކުގެ ތެރެއިން އެންމެ ރަނގަޅު ފޯމެއްގައި ހުރި އެއް ކުޅުންތެރިޔާ އެވެ. އަންދްރޭ ޕިރްލޯ އަށް ފަހު މިއީ އޭނާގެ ބަދަލުގައި އިޓަލީ ޓީމު ހަމަޔަކަށް އަޅުވައިދޭނެ އެއް ކުޅުންތެރިޔާ ކަމަށް އިޓަލީގެ ތަޖުރިބާކާރުން ބުނެއެވެ.\n5. ބްރޫނޯ ފެނާންޑޭޒް (ޕޯޗުގަލް)\nމެންޗެސްޓަރ ޔުނައިޓެޑުގެ ކެޕްޓަން ބޭންޑު އަޅައިގެން މުޅި ޓީމު ހިފެހެއްޓި އެއް ކުޅުންތެރިއަކަށް ބްރޫނޯ ފެނާންޑޭޒް ވާނެއެވެ. ނިމުނު ސީޒަނުގެ ޔުރޮޕާ ލީގުގެ ތަށި ގެއްލުނު ނަމަވެސް އޭނާގެ ލީޑަޝިޕް ވަރަށް ރަނގަޅަށް ހާމަވެގެންދިޔަ އެވެ. ކޮންމެފަދަ ވަގުތެއްގައި ވެސް ނަތީޖާ ނެރެދޭ މި ކުޅުންތެރިޔާ ވަނީ މުބާރާތުގެ ކުރިން ކުޅުނު އެކުވެރިކަމުގެ މެޗުތަކުގައި ވެސް އޭނާގެ ތަފާތު ދައްކާފައެވެ.\nޖެނުއަރީ 2020 ގައި ޔުނައިޓެޑާއި ގުޅުމަށްފަހު އޭނަ ވަނީ މިހާތަނަށް އެ ކުލަބުގައި މޮޅު ކުޅުމެއް ދައްކާފައެވެ. ކްރިސްޓިއާނޯ ރޮނާލްޑޯ އާއެކު ބްރޫނޯ ގެ ނުރައްކާތެރިކަން އޭނަ ދަނީ ކޮންމެ މެޗެއްގައި ވެސް ދައްކަމުންނެވެ. އެހެންކަމުން މިއީ އިިދިކޮޅު ޓީމުތަކުން އެންމެ ސަމާލުކަން ދޭންޖެހޭ އެއް ކުޅުންތެރިއެވެ.\nޕޯޗުގަލްގައި ތިބި ހުނަރުވެރި މޮޅެތި ކުޅުންތެރިންތަކުގެ ތެރޭގައި ޑިއޮގޯ ޔޮޓާ އާއި ކްރިސްޓިއާނޯ ރޮނާލްޑޯ އަދި ޖޯ ފެލިކްސް ފަދަ ކުޅުންތެރިންނާއެކު އެންމެފަހުގެ ޗެމްޕިއަނުން މި މުބާރާތަށް ނުކުންނަނީ ތަށި ދިފާއުކުރުމުގެ ވަރުގަދަ އަޒުމަކާއެކު އެވެ. ޕޯޗުގަލްގެ މި ސްކޮޑާއެކު އެ ޓީމު އަތުން ތަށި ނެގުން ވާނީ އިދިކޮޅު ޓީމުތަކަށް ބޮޑު ޗެލެންޖަކަށެވެ.\n6. ރޮބަޓް ލެވަންޑޯސްކީ (ޕޮލޭންޑް)\nކޮވިޑުގެ ހާލަތާއި ގުޅިގެން އެންމެފަހުން ބާއްވަން އުޅުނު ބެލޮންޑޯ ކެންސަލްކުރިއެވެ. އެ ބާއްވައިފިނަމަ އެފަހަރު ދުނިޔޭގެ މޮޅު ކުޅުންތެރިޔާގެ މަގާމު ނަގާނެ ކުޅުންތެރިއަކަށް ރޮބަޓް ލެވަންޑޯސްކީ ވާނެއެވެ.\nއުމުރުން 32 އަހަރު ވި ނަމަވެސް ލެވަންޑޯސްކީ އަކީ އަދިވެސް ދަނޑުމަތީގައި ނުރައްކާ ކުޅުންތެރިއެކެވެ. 2019-20 ގެ ސީޒަނުގައި އޭނާ ވަނީ ކުޅުނު 47 މެޗުގައި 55 ލަނޑު ބަޔާން މިއުނިކް އަށް ޖަހައިދީފައެވެ. މިއީ ރޮނާލްޑޯ އާއި މެސީ ފަދަ ކުޅުންތެރިން ނެރޭ އަދަދުތަކެކެވެ. އެހެންކަމުން ލެވަންޑޯސްކީގެ ނުރައްކާ ކަން މިކަމުންވެް ހާމަވެއެވެ.\nލެވަންޑޮސްކީ ވަނީ މި ނިމުނު ސީޒަނުގައި ޖަރުމަނު ލީގުގައި އެއް ސީޒަނެއްގައި ކުޅުނު މެޗުތަކުގެ އަދަދުން އެންމެ ގިނަ ލަނޑު ޖެހި ކުޅުންތެރިޔާގެ ރެކޯޑު ހަދާފައެވެ. އެއީ ކުޅުނު 29 މެޗުން ޖެހި 40 ލަނޑުންނެވެ. އުމުރާއެކު ލެވަންޑޮސްކީ އަކީ އަދިވެސް ނުރައްކާތެރި ކުޅުންތެރިއެކެވެ.\n8. ލުކާ މޮޑްރިޗް (ކްރޮއޭޝިއާ)\nމޮޑްރިޗް އަކީ 2008 ގެ ފަހުން ކްރިސްޓިއާނޯ ރޮނާލްޑޯ އާއި ލިއޮނަލް މެސީ އާއި ޖެހިގެން ބެލޮންޑޯ އެވޯޑު ހޯދި ފުރަތަމަ ކުޅުންތެރިޔާ އެވެ. އޭނާގެ މޮޅު ކުޅުމަކީ ރެއާލް މެޑްރިޑުގެ ކާމިޔާބީތަކުގައި ވެސް ފާހަގަކޮށްލެވޭ ކަންކަމެވެ.\nމުޅި ގޭމް ބަދަލުކޮށްލާ އިދިކޮޅު ޓީމުތައް ޕްރެޝަރަށް ވައްޓާލުމަކީ މޮޑްރިޗްް އަށް މާ އުނދަގޫ ކަމެއް ނޫނެވެ. އޭނާގެ ދުރުވިސްނޭ ސިކުނޑީގެ ބޭނުން ހިފާ ކޮންމެ ދަނޑިވަޅެއްގައި އިދިކޮޅު ޓީމުތައް ޕްރެޝަރަށް ވައްޓާލައި އެޓޭކިން ކުޅުންތެރިންނާއި ބައިވެރިވެގެން ލަނޑުވެސް ޖަހާފައި އެބަހުއްޓެވެ. އެހެންކަމުން މިފަހަރުގެ ޔޫރޯގައި މޮޑްރިޗްގެ ކުޅަދާނަކަން ފެނުމަކީ ވަރަށް ގާތް ކަމެކެވެ.\n9 .ލޮރެންޒޯ އިންސިންޔޭ\nއިޓަލީގެ ނާޕޮލީއަށް ކުޅެމުން އަންނަ މި ކުޅުންތެރިޔާ އަކީ ކޮންމެފަދަ ވަގުތެއްގައި ވެސް އިިދިކޮޅު ޓީމުތަކަށް ނުރައްކާ ކުރެވޭ ފެންވަރުގެ މޮޅު ކުޅުންތެރިއެކެވެ. ގައުމީ ޓީމުން އޭނާއަށް ޖާގަ ލިބުމުގެ އެންމެ ބޮޑު ސަބަބަކީ ވެސް މިއީ އެވެ.\nއުމުރުން 30 އަހަރުގެ މި ކުޅުންތެރިޔާ އަކީ އިޓަލީ ޓީމުގައި ތިބި ތަޖުރިބާކާރު މަދު ކުޅުންތެރިންތަކުގެ ތެރެއިން އެކަކެވެ.\n10. ޖޯ ފެލިކްސް (ޕޯޗުގަލް)\nމިއީ ކްރިސްޓިއާނޯ ރޮނާލްޑޯއާއި ޖެހިގެން ޕޯޗުގަލް ގައުމީ ޓީމުގައި އެންމެ ތަފާތު ދައްކާނެކަމަށް ގިނަ ބަޔަކު ގަބޫލުކުރާ އެއް ކުޅުންތެރިޔާ އެވެ. އެތްލެޓިކޯ މެޑްރިޑުގައި ދައްކަމުންދާ މޮޅު ކުޅުމާއެކު އޭނާ ވެގެންގޮސްފައިވަނީ ހަލުވި ސްޕީޑާއެކު ބޯޅައާއެކު އެޓޭކުގައި ބައިވެރިވާ ހުނަރުވެރި ކުޅުންތެރިއެއްގެ ގޮތުގައެވެ.\nޔޫރޯ 2020: އޮސްޓްރިއާ އަތްދަށުކޮށް ނެދަލޭންޑްސް ދެވަނަބުރަށް\nޖޫން 11, 2021 20:06\nއައި ފޯނު 11 އެބަހުރިތަ؟\nހުރީ ކޮން ކުލަ އެއް؟\nއިންސްޓޯލްމެންޓަށް ދޫ ކުރޭތަ؟\nދޫ ކުރައްޏާ ކިހިނެއް ހަ ދަނީ؟\nޖޫން 12, 2021 11:04\nޝާޙް އިޒް ދަ ބެސްޓް


Kelaa ge reethi beach gai Raalhu gudi ah hoonu maruhabaa eh!\nކެލާއިން: ނާޒިމް ހަސަން\nކެލާއިން ރާޅުގުޑީގެ އެތުލީޓުންނަށް މަރުހަބާ ކިޔަނީ: ރަށުން ކީ ހޫނު މަރުހަބާ - ފޮޓޯ: ސްލޯޓޭޕް\nހއ. ކެލާގެ ރީތި މޫދާއި ގޮނޑުދޮށަކީ މުޅި ރާއްޖެއަށް މަޝްހޫރު ކަމެކެވެ. ގިނަ ދިވެހިންގެ ޗުއްޓީގެ މަންޒިލެއްގެ ގޮތުގައި ވަރަށް ބާރަށް މަޝްހޫރުވަމުން އަންނަ ކެލާއަށް މިއަދު މިއީ ބޮޑު އީދެއް ކަހަލަ ދުވަހެކެވެ. ރަށުގެ ކުދިބޮޑު އެންމެން ކަހަލަ ގޮތަކަށް ނަލަ ހެދިލައިގެން ބޭރަށް ނުކުތް ދުވަހެކެވެ. ކެލާއަށް "ރާޅުގުޑި" އައީ އެވެ.\nރާއްޖޭގެ ދެކުނުން އުތުރަށް ކައިޓް ސާފުކުރުމުގެ ހަރަކާތް މިހާރު ނިމުމާ ގާތްވެފައިވާއިރު މިއަދުގެ މަންޒިލަކީ ކެލާ އެވެ. ކެލާއަށް ނައްޓާލީ އިއްޔެ ހދ. ކުޅުދުއްފުށީގައި މަޑުކޮށް އެ ރަށުން މިއަދު ހެނދުނުނެވެ. ކުޅުދުއްފުށިން ކެލާއަށް ކުރި ދަތުރުގައި ދެ ރަށެއްގައި ކައިޓް ސާފަރުން މަޑުކުރި އެވެ.\nހަތަރު އެތުލީޓުން ކައިޓް މިއަދު އެންމެ ފުރަތަމަ އެރީ ހއ. އުތީމަށެވެ. އެ ރަށުގެ ރީތި ގޮނޑުދޮށުގައި ކައިޓްތައް ބޭއްވުމަށްފަހު އެތުލީޓުން ދިޔައީ އުތީމު ގަނޑުވަރު ބަލާލާށެވެ. ގަނޑުވަރުގެ ޓުއާއަށްފަހު އެ ތަނުގައި ފޮޓޯ ނަގާ އެތުލީޓުން ހެދި އެވެ. އެ ގަނޑުވަރުގެ ވާހަކަތައް ހަތަރު އެތުލީޓުންނަށް ވެސްވީ ވަރަށް ޝައުގުވެރި ވާހަކަތަކަކަށެވެ.\nއުތީމުން ފުރައިގެން ދިޔައީ އެ ރަށާ މާދުރު ނޫން މުރައިދޫއަށެވެ. މުރައިދޫގައި ވަގުތުކޮޅެއް ހޭދަކުރުމަށްފަހު ކެލާއަށް ނައްޓާލީ އެވެ. ކެލާއާ ކައިޓްތައް އަރާ ހަމަކުރިއިރު ރައްޔިތުން ތިބީ ބަނދަރު މަތީގަ އެވެ. ކުޑަކުދިންތައް ސަގާފީ ހެދުމުގައި ރީތިވެގެން ތިއްބެވެ. އަތުގައި މާބޮޑިތަކާއި ބޮލިން ހަދާފައިވާ ހާރުތައް ހުއްޓެވެ. އެތުލީޓުންނާއި މުޅި ކުރޫއަށް ބޮލިން ހަދާފައިވާ ރީތި ހާރުތައް ހަދިޔާކުރި އެވެ.\nއެތުލީޓުން ރަށަށް އަރައިގެން ބަނދަރު މަތީ އެއްވެ ތިބި ހުރިހާ މީހުންނާ ސަލާމްކުރި އެވެ. އޭރު ރަށުގެ އަންހެންވެރިން ދިޔައީ މަރުހަބާ ކިޔުމަށް ދަނޑި ޖަހަމުންނެވެ. ކެލާގެ ދަނޑިޖެހުމަކީ ވެސް ތަފާތު މަޝްހޫރު ދަނޑިޖެހުމެކެވެ. މަރުހަބާއަށް ދަނޑި ޖަހައި ބެރު ޖަހައި ރަށު ތެރޭގައި އޮތީ ފޯރި ހިއްޕާލާފަ އެވެ. ކުރުނބާއަށްފަހު ރަށުގެ ރައްޔިތުންގެ ފަރާތުން މުޅި ކުރޫއަށް މީރު ހެދިކާތަކުން ސައި ދިނެވެ. އޭރު ވެސް އެތުލީޓުންނާއެކު ފޮޓޯ ނެގުމަށް ދިގު ކިއުއެއް ދަމާލާފައި އޮތެވެ.\nފޮޓޯ ސެޝަންއަށްފަހު، އެތުލީޓުން ވަނީ އަލުން މޫދަށް އެރި ކައިޓް ސާފިންގެ ހުނަރުތައް ދައްކާލާފަ އެވެ. އެތުލީޓުންގެ އުކުޅުތައް ދައްކަމުންދިޔައިރު ރަށުގެ ރައްޔިތުންގެ ފަރާތުން ހޫނު ތަރުހީބެއް ދެމުންދިޔަ އެވެ. ކުޑަކުދިންނަށް އެކަންވީ ވަރަށް ޝައުގުވެރި ކަމަކަށެވެ.\nމިއަދު ކެލާއިން އެތުލީޓުންނަށް ހޫނު މަރުހަބާއެއް ކީއިރު ހަތަރު އެތުލީޓުންގެ ތެރެއިން ދިވެހި ތިން އެތުލީޓުންނަށް މިއަދު ވަރަށް ހާއްސަ އެވެ. ތިން އެތުލީޓުންގެ ވެސް އަނބިމީހާ މިއަދު ވަނީ އެތުލީޓުންގެ ދަތުރާ ގުޅިފަ އެވެ. ދަތުރުގެ ބާކީ ބައިގައި އެމީހުން ވެސް ލޯންޗު ކުރޫއާއެކު ދަތުރު ކުރާނެ އެވެ.\nމިރޭ ކެލާގެ ފަރާތުން އެތުލީޓުންނާއި ދަތުރުގެ ކުރޫއަށް ހާއްސަ ބާބަކިއުއެއް ވެސް ވަނީ ހަމަޖައްސާފަ އެވެ. މިރޭ ދަތުރުގެ ބައިވެރިން ކެލާގައި މަޑުކުރުމަށްފަހު ދަތުރު ފަށާނީ ހއ. ގެ އެހެން ރަށްރަށެވެ. މާދަމާ ނޫން އަނެއް ދުވަހަކީ ތާރީހީ ދަތުރުގެ ފަހު ދުވަހެވެ. ދަތުރު ނިންމާލަނީ ތުރާކުނަށެވެ.\nހއ. ކެލާ ރާޅު ގުޑި އިވެންޓް


Traffic fuluhun ge kamakee sticker jehun ekanitha!\nރިޕޯޓު - ޓްރެފިކް ފުލުހުން\nޓްރެފިކް ފުލުހުންގެ ކަމަކީ ސްޓިކާ ޖެހުން އެކަނިތަ!\nމާލޭގެ މަގުތައް ބާރު ބޮޑުއިރު ޓްރެފިކް ފުލުހުންގެ ހަރަކާތްތައް ވަރަށް ނުފެނޭ\nއެކަމަކު ވެހިކަލްތަކުގައި ސްޓިކާ ޖެހުން ޓްރެފިކް ފުލުހުން ބަރާބަރަށް ކުރިއަށް ގެންދޭ\nޓްރެފިކް ލައިޓްތައް ބޮޑު ޚަރަދެއް ކޮށްގެން ހަރުކޮށްފައިވާއިރު، އޭގެ ބޭނުމެއްވެސް ނުކުރޭ\nކ. މާލެ2އޭޕުރިލް 2018 | ހޯމަ 16:49 8,416\nޓްރެފިކް ފުލުހެއް - މުހައްމަދު ޝަރުހާން\nމާލެއަކީ ދުނިޔޭގެ އެންމެ ކާރޫބާރު ބޮޑު އެއް ރަށެވެ. މާލެއަކީ ކުޑަ ސިޓީގައި އެންމެ ގިނަ މީހުން ދިރިއުޅޭ، ތޮއްޖެހިފައިވާ ދުނިޔޭގެ އެންމެ ކުޑަ ސިޓީތަކުގެ ތެރެއިން ސިޓީ އެކެވެ. އެހެންކަމުން ވަރަށް ގިނަ އެކިއެކި މައްސަލަތައް ދަނީ ފެންމަތި ވަމުންނެވެ. ޖިނާއީ މައްސަލަތަކުގެ އިތުރުން އިޖުތިމާއީ އަދި އިގްތިސާދީ ބޮޑެތި މައްސަލަތައް ދަނީ ދުވަހެއް ދުވަހަކަށް އިތުރު ވަމުންނެވެ.\nމާލެއަކީ ހަ ކިލޯމީޓަރު ހަމަނުވާ ކުޑަ ސިޓީއެއް ކަމަކު ވިޔަފާރިއާއި ރައްޔިތުންނަށް ބޭނުންވާ ހިދްމަތްތައް ދިނުމަށް ހޮސްޕިޓަލްތަކާއި ސްކޫލްތަކާއި ކޮލެޖްތަކާއި ސަރުކާރު އޮފީސްތަކުގެ އިތުރުން އަމިއްލަ ވިޔަފާރި ކުންފުނިތަކުގެ އޮފީސްތަކާއި ކުދިބޮޑު ފިހާރަތައް ވެސް ހުރެ އެވެ. މީގެއިތުރުން އިދްތިސާދީ ބޮޑެތި މަސައްކަތްތައް ކުރާ ކަސްޓަމްސްއަކާއި މޯލްޑިވްސް ޕޯސްޓްސް އޮތޯރިޓީއަކާއި އެއާރޕޯޓަކާއި ފެރީޓާމިނަލްތައް ހުންނައިރު މިއީ މުޅި ދުވަހު ރަށުތެރެ ވަރަށް ހަލަބޮލި އަދި މަސައްކަތުގެ މާހައުލެކެވެ.\nރާއްޖޭގެ އާބާދީގެ ތިން ބައިކުޅަ އެއްބައި މިކުޑަ މާލޭގައި ދިރިއުޅޭއިރު ލައްކަ ކަންކަން ދިމާވާނެތާއެވެ. ނަމަވެސް ދިމާވާ މައްސަލަތަކަށް ހައްލެއް މިހާތަނަށް އެއްވެސް ސަރުކާރަކަށް ގެނެސްދެވިފައެއް ނުތެވެ.\nމާލެއަށް ދިމާވެފައިވާ މައްސަލަތަކަކީ ކޮބައިކަމާއި އެކަންކަން ހައްލު ކުރުމަށް މިހާރުގެ މިއޮތް ސަރުކާރަށް އެނެގެންޖެހޭނެ ކަމަށް ގަބޫލު ކުރަމެވެ. އެއީ ކުރީގެ ރައީސް މައުމޫންގެ ދިގު 30 އަހަރުގެ ވެރިކަމުގައި އެންމެ ނުފޫޒުގަދަ ސަރުކާރުގެ ވަޒީރަކީ މިއަދުގެ ސަރުކާރު ހިންގުމާ ހަވާލުވެ ހުންނެވި ރައީސް އަބްދުﷲ ޔާމީން ކަމަށްވާތީ އެވެ. ރައީސް ޔާމީންގެ ވެރިކަމުގެ ފަސް އަހަރުގެ ދައުރުގެ ފަހު އަހަރު ނިމެންދާއިރު މާލެ ތޮއްޖެހުމާއި ގޮނޑުކަމާއި ޓްރެފިކް މައްސަލަތައް ކީއްކުރަންތޯ އެވެ. ހަމަ އެއްވެސް މައްސަލަކަށް ހައްލެއް އައިސްފައެއް ނުވެއެވެ.\nމިހާރު ފެންމަތި ވެގެންއުޅޭ މައްސަލައަކީ މާލޭގެ މަގުތަކުގެ ކާރޫބާރު ބޮޑުވެގެން ޓްރެފިކް ތާށިވެގެން އާއްމު ބޮޑެތި މައްސަލަތަކާއި އުނދަގޫ ތަކާއި ކުރިމަތިލާން ޖެހުމެވެ.\nމިސަރުކާރުން ވަނީ މާލޭގެ ޓްރެފިކް ފްލޯއަށް ވެސް ބޮޑެތި ބަދަލުތަކެއް ގެނެސްފަ އެވެ. މި ބަދަލުތައް ގެނެސްފައިވާއިރު، ހަމަ ހިތައް އެރި ގޮތަކަށް ބަދަލުކޮށްލީ އެވެ. މި ބަދަލު ގެނައީ ޓްރެފިކް މައްސަލައަށް ކޮންމެވެސް ވަރެއްގެ ހައްލެއް ގެނައުމަށް ކަމަށް ވިޔަސް، ވިއްޔާވީ ގޯހެވެ. މީހުން ބުނެއުޅޭ ހެން މިސަރުކާރުން މަގުހެދުމާއި ޓްރެފިކް މައްސަލަތަކާއި ތަރައްގީގެ މަސައްކަތްތައް ކުރަނީ ރަނގަޅު ޕްލޭނެއް، ނުވަތަ ވިސްނުމެއް ނެތި އެވެ. ބަޖެޓްގައި ފައިސާ ހުރުމުން ނުވަތަ ބޭރުން ލޯނު ނަގައިގެން ފައިސާ ކޮޅު ފެންފޮދަކާ ނުލާ ދިރުވައިލެވޭތީ ތޯއްޗެކެވެ. އަބަދު މިފަދަ މަސައްކަތްތައް ކޮށްލަކޮށްލާ ތިބުމަކީ އަބަދުވެސް ތިމާއަށް ފައިސާ ލިބިލިބި ހުރުން ކަމަށް އުފަލަކަށް ދެކިގެން އެއްވެސް މަސައްކަތަކީ ނިމޭ މަސައްކަތަކަށް ވެސް ނުވިއެވެ. ހަމަ ހުރިހާ ކަމެއް ވެސް އޮންނަނީ "މުއިއްޒު" ވެފަ އެވެ.\nމާލޭ ޓްރެފިކް މައްސަލައަށް އެންމެ ބޮޑު ހައްލެއް ގެނެވޭނީ ޓްރެފިކް ފުލުހުން މަގުމައްޗަށް ނެރެގެންނެވެ. ޓްރެފިކް ފުލުހުން މަގުމައްޗަށް ނެރެންވީކީ ހަމައެކަނި ދައުލަތަށް ފައިސާ ހޯދަން ވެހިކަލްތަކުގައި ސްޓިކާ ޖަހާކަށް ނޫނެވެ. މާލޭގެ ބާރުބޮޑު މަގުތަކަށް ވެސް ޓްރެފިކް ފުލުހުން ނެރެން ޖެހެއެވެ.\nރާއްޖޭގައި ފުލުހުންނަކީ ސިޔާސީ މީހުން ފަހާދުވާ ބަޔެއްގެ ގޮތުގައި ދިވެހި ރައްޔިތުން ލޭބަލް ކުރަނީ މިފަދަ އެހެން ދާއިރާތަކުން ފުލުހުންގެ ހިދްމަތްތައް ނުފެންނާތީ އެވެ. ތަހުގީގެއް ހިންގިޔަސް "ފްރޭމް" ކުރުމާއި ރެކޯޑަރު ބޭނުން ކޮށްގެން ގާނޫނާ ހިލާފަށް މީސްމީހުންގެ ވާހަކަތައް އަޑުއެހުން ފަދަ ކަންކަން ކުރާކަމުގެ ތުހުމަތު ދިވެހި ފުލުހުންގެ ބޮލުގައި އެޅިފައި އޮތުމަކީ އާދައިގެން ކަމެއް ނޫނެވެ.\nދިވެހި ފުލުހުންގެ ފަރާތުން ރައްޔިތުންނަށް އަނިޔާވާ ގޮތަށް ކަންކަން ނުކުރާނަމަ ފުލުހުން އަނިޔާ ކުރި ކަމަށް ބުނާ މައްސަލަތަކެއް ދައުލަތުގެ ކަމާބެހޭ މުއައްސަސާތަކަށް ހުށަހެޅި، އެމުއައްސަސާތަކުން އެފަދަ މައްސަލަތައް ބަލާކަށް ވެސް ނުޖެހުނީސްތާ އެވެ.\nމާލޭގެ ޓްރެފިކްގެ މައްސަލަ އިންތިހާއަށް ގޮސްފައިވާއިރު، ޓްރެފިކް ފުލުހުންގެ ހަރަކާތްތަކެއް އެކަށީގެންވާ ގޮތެއްގައި ފެންނާކަށް ނެތެވެ. އެކަމަކު ދުނިޔޭގެ ގިނަ ގައުމުތަކުގައި ޓްރެފިކް ފުލުހުން ހަރަކާތްތަކަކީ އެ ގައުމުތަކުގެ މަގުތަކުން އަބަދުވެސް ފެންނަ މަންޒަރު ތަކެކެވެ. ޓްރެފިކް ލައިޓް ހުއްޓަސް ޓްރެފިކް ފުލުހުންގެ ހަރަކާތްތައް ބައެއް ގައުމުތަކުން ފެންނަލެއް މަދެއް ވެސް ނޫނެވެ.\nއަޅުގަނޑުމެންގެ އަވައްޓެރި އިންޑިއާ އާއި ސްރީލަންކާއަށް ބަލާލިޔަސް އެ ގައުމުތަކުގައި ޓްރެފިކް ލައިޓް ހުރެ އެވެ. މީގެ އިތުރުން ބާރު ބޮޑު ސަރަހައްދު ތަކުގައާއި މަގުތަކުގައި ޓްރެފިކް ފުލުހުން ހަރަކާތްތެރިވެ އެވެ. ނަމަވެސް މިރާއްޖޭގައި ނަމަކަށް ޓްރެފިކް ލައިޓް ހަރުކޮށްފައި އެބަހުއްޓެވެ. އެއީ ހަމަ އެކަނި ޖަހާފައި ހުރި ހޮޅި ދަނޑިތަކެކެވެ. ބޭނުމެއް ނުކުރެ އެވެ. އެވަރުން ނުވެގެން ޓްރެފިކް ފުލުހުންގެ ހަރަކާތެއް ފެންނަނީ ހާލަކުން ފަހަރަކު އެވެ.\nމާލޭގެ ބާރު ބޮޑު މަގުތަކަށް ޓްރެފިކް ފުލުހުން ނެރޭނަމަ އަދި ރަނގަޅަށް އެމީހުން ތަމްރީން ކޮށްފައިވާނަމަ މާލޭގެ ޓްރެފިކަށް ހެޔޮ ބަދަލެއް އަތުވެދާނެ އެވެ.\nއަޅުގަނޑުމެންނަށް ޓްރެފިކް ފުލުހުންގެ ހަރަކާތްތައް ބާރާބަރަށް ފެންނަ ވަގުތެއް ވެސް ދެއެވެ. އެއީ ރައީސް އަބްދުﷲ ޔާމީންގެ މޮޓޯކޭޑް ދުއްވާ ވަގުތުގަ އެވެ. ރައީސް ޔާމީން ތަނަކަށް ވަޑައިގަންނަވާނަމަ ޓްރެފިކް ފުލުހުން ހަރަކާތްތައް ފެންނައިރު، ދިވެހި ސިފައިންގެ ސެކިއުރިޓީގެ ވަރުގަދަކަން ވެސް ފެނެއެވެ. ދައުލަތުގެ އިސްވެރިންނަށް ދިވެހި ސިފައިންނާއި ފުލުހުންގެ ހިދްމަތް ލިބެމުންދާއިރު، ދިވެހި ކިޔަވާ ކުދިންނަށް ރައްކާތެރިކަމާއެކު ސްކޫލަށް ދެވޭނެ ގޮތެއް ހަމަޖައްސާދޭން ޖެހެ އެވެ. ދިވެހި ރައްޔިތުންނަށާއި ރައްޔިތުންގެ މުދާ ރައްކާތެރި ކޮށްދޭން ޖެހެއެވެ.\nދިވެހި އެއްވެސް ރައްޔިތަކަށް ރައްކާތެރިކަން ނެތްކަން މިވަގުތު ޖަލުތަކަށް ބަލާލުމުން ވެސް އެނގެއެވެ. މިނިވަންކަމާއެކު ދިރިއުޅޭ ދިވެރިރާއްޖޭގެ އިއްޒަތްތެރިންނަށް ވުރެ ޖަލު ބަންދުގައި އުޅޭ އިއްޒަތްތެރިން ގިނައެވެ. ހަމައެކަނި އިޒަތްތެރިންނެއް ވެސް ނޫނެވެ. އާއްމު ދިވެހި ރައްޔިތުންނަށް ވެސް ނުހައްގުން އަނިޔާކުރަމުންދާއިރު، ދިވެހި ދައުލަތުގެ ސަލާމަތީ ހިދްމަތްތަކުގެ ހިދްމަތް ދިވެހި ރައްޔިތުންނަށް ހައްގު ނުވަނީ ތޯ އެވެ.\nދިވެހި ރައްޔިތުން ޓްރެފިކް ގަވާއިދާ ހިލާފްވެގެން ޖަހާ ސްޓިކާއާއި ކުރާ ޖޫރިމަނާ ފީ ދައުލަތުގެ ބަޖެޓްގައި ވަކި އަދަދެއް ކަނޑައަޅައިގެން އާމްދަނީ ހޯދާ ގައުމެއް މިނޫނިއްޔާ ނުދެކެވެ. ވެހިކަލް ތަކުގައި ސްޓިކާ ޖެހުމުގެ ކަންކަން ބަރާބަރަށް ޓްރެފިކް ފުލުހުން ކުރެ އެވެ.


Moomin Fuad | Mihaaru\nމި އަހަރުގެ ޖެނުއަރީ މަހުގެ ތެރޭގައި ބެލުންތެރިންނަށް ޓީޒާ ޓްރެއިލާއެއް ދައްކައިލި، ޑައިރެކްޓަރު މޫމިން ފުއާދުގެ ވެބް ސީރީޒް "ގަމިނި" އަންނަ މަހުގެ 25 ގައި ބައިސްކޯފުން ޕްރިމިއާކުރާ ގޮތަށް ހަމަޖައްސައިފި އެވެ.\nގެމިނީ: މޫމިން ފުއާދު މި ދަނީ މާޒީ އަށް\nދިވެހި ސިނަމާ އިން މާޒީގެ ތާރީހުގެ ތެރެއަށް ބެލުންތެރިން ގެންގޮސް ދިނުމަކީ ވަރަށް ނުވާ ކަމެކެވެ. އެކަމަކު ޕީރިއަޑް ޑްރާމާތަކަކީ ވަރަށް ޝައުގުވެރި އަދި އެ ބައެއްގެ ސަގާފަތާއި އާދަކާތަކުގެ ތެރެއަށް ވެސް ގެންގޮސްދޭ ވަރަށް މުހިއްމު ޖޯންރާއެކެވެ. މި ޖޯންރާގެ ކިތަންމެ ފިލްމަކާއި ސިލްސިލާއެއް ބޮލީވުޑާއި ހޮލީވުޑުން ބެލުންތެރިންނަށް...\nނިއުމާ މުހައްމަދުގެ ވަދާއީ ފިލްމު "ނިވައިރޯޅި" ގައި އޭނާ ކުޅޭ ކެރެކްޓާ އަށް ޑަބް ނުކުރެވިގެން ފިލްމު ފަސްކުރަން ޖެހުނަސް ފޭނުން ހާސްވާނެ ކަމެއް ނެތެވެ. އަޑު ހަލާކުވެގެން އެ ވޭނުގައި އުޅުމަށް ފަހު ރަނގަޅުވެ، އޭނާ ވަނީ ފިލްމު ޑަބް ވެސްކޮށް ނިންމައިފަ އެވެ.\nAugust 07, 2018 4\n"ނިވައިރޯޅި" ގެ ޕްރޮމޯޝަންތައް ފަށަން ބޮޑު އިވެންޓެއް\nއޮކްޓޯބަރު 15 ގައި ޕްރިމިއާ ކުރަން ނިންމާފައިވާ، ބަތަލާ ނިއުމާ މުހައްމަދުގެ ވަދާއީ ފިލްމް "ނިވައިރޯޅި" ގެ ޕްރޮމޯޝަނަލް ބޮޑު އިވެންޓެއް މި މަހުގެ 16 ވަނަ ދުވަހުގެ ރޭ ބާއްވަން ނިންމައިފި އެވެ.\n"ގޮށްރާޅު" ނޮވެމްބަރު5ގައި އަޅުވަން ނިންމައިފި\nޑިސެމްބަރު ގައި ރިލީޒްކުރަން ނިންމި، ޑާކް ރެއިން އެންޓަޓައިމަންޓްގެ ފިލްމް "ގޮށްރާޅު" ނޮވެމްބަރު މަހަށް އަވަސްކޮށްފި އެވެ.\n"ނިވައިރޯޅި" އަޅުވާނީ އަންނަ އަހަރު\nމަޝްހޫރު ބަތަލާ ނިއުމާ މުހައްމަދުގެ ވަދާއީ ފިލްމް "ނިވައިރޯޅި" ގެ ޝޫޓިން މިހާރު ވަރަށް ބާރަށް ރ. އިނގުރައިދޫގައި ކުރިއަށްދާ އިރު، ފިލްމް ސިނަމާ އަށް ގެންނާނީ އަންނަ އަހަރު ކަމަށް ނިއުމާ ބުނެފި އެވެ.\nނިއުމާގެ "ނިވައިރޯޅި"ގެ ޓީމް އިނގުރައިދޫގައި\nކުރިން ރޭވި ގޮތަށް ޝޫޓިން ނުފެށި ލަސްވަމުން ދިޔަ، މަޝްހޫރު ބަތަލާ ނިއުމާ މުހައްމަދުގެ ވަދާއީ ފިލްމް "ނިވައިރޯޅި" ގެ ޝޫޓިން އަށް އެންމެ ފަހުން ރ. އިނގުރައިދު އަށް އިއްޔެ ހިނގައްޖެ އެވެ.\nނިއުމާގެ "ނިވައިރޯޅި" ގައި ބޮޑު ކާސްޓެއް\nމަޝްހޫރު ބަތަލާ ނިއުމާ މުހައްމަދުގެ ވަދާއީ ފިލްމް "ނިވައިރޯޅި" ގައި މަޝްހޫރު ބައެއް ތަރިން ވެސް ހިމަނައިގެން، ފިލްމްގެ ކާސްޓް އިއުލާންކޮށް، މި މަހުގެ 26 ގައި ޝޫޓިން އަށް ރ. އަތޮޅަށް ފުރާ ގޮތަށް ނިންމައިފި އެވެ.\n"ނިވައިރޯޅި" ޝޫޓިން އަންނަ މަހުގެ 25 ގައި ފަށަނީ\n"ނިވައިރޯޅި" ގެ ހާއްސަ އިވެންޓެއް އަންނަ މަހުގެ 20 ގައި ބާއްވާނެ ކަމަށް ނިއުމާ ބުނޭ.\nމި އަހަރު އެންމެ އިންތިޒާރު ކުރެވޭ ފިލްމުތަކަކީ ކޮބާ؟\nމި އަހަރު ވެސް ގިނަ ފިލްމުތަކެއް ދިވެހި ސިނަމާ އަށް އަންނާނެ ކަމަށް ބެލެވެ އެވެ. ބައެއް ފިލްމުތައް މި އަހަރު ގެނެސް ދޭނެކަން ކަށަވަރުވެފައިވާ އިރު، ވަރަށް އުންމީދީ އަދި އެހާމެ އިންތިޒާރު ކުރެވޭ ފިލްމުތަކެއް އެބަ ހުއްޓެވެ.


ބްރައިލް އަކުރު ބޭނުންކޮށްގެން ކިޔަވައިދިނުމާއި ކިޔެވުމުގެ ހުނަރު ދިރުވާ އާލާ ކުރަންޖެހޭ - މިނިސްޓަރ ޒާހިރު ބްރައިލް އަކުރު ބޭނުންކޮށްގެން ކިޔަވައިދިނުމާއި ކިޔެވުމުގެ ހުނަރު ދިރުވާ އާލާ ކުރަންޖެހޭ - މިނިސްޓަރ ޒާހިރު\nބްރައިލް އަކުރު ބޭނުންކޮށްގެން ކިޔަވައިދިނުމާއި ކިޔެވުމުގެ ހުނަރު ދިރުވާ އާލާ ކުރަންޖެހޭ - މިނިސްޓަރ ޒާހިރު\nފެނުމުން މަޙްރޫމްވެފައިވާ ދަރިވަރުންނަށް ކީރިތި ޤުރުއާން ކިޔަވައިދިނުމަށް ދަސްކޮށްދިނުމަށް ހިންގި ބްރައިލް ވޯކްޝޮޕް ނިންމުމުގެ ރަސްމިއްޔާތުގެ ތެރެއިން / ފޮޓޯ: އިސްލާމިކް މިނިސްޓްރީ\nބްރައިލް އަކުރު ބޭނުންކޮށްގެން ކިޔަވައިދިނުމާއި ކިޔެވުމުގެ ހުނަރު ދިރުވާ އާލާ ކުރަންޖެހޭކަމަށް މިނިސްޓަރ އޮފް އިސްލާމިކް އެފެއާޒް ޑރ. އަޙްމަދު ޒާހިރު ވިދާޅުވެއްޖެއެވެ.\nމިނިސްޓަރ މިހެން ވިދާޅުވީ ފެނުމުން މަޙްރޫމްވެފައިވާ ދަރިވަރުންނަށް ކީރިތި ޤުރުއާން ކިޔަވައިދޭން ދަސްކޮށްދިނުމަށް ހިންގި ވޯކްޝޮޕް ނިންމުން ފާހަގަކުރުމަށް އިސްލާމިކް މިނިސްޓްރީގެ ޖަލްސާކުރާ މާލަމުގައި ބޭއްވި ރަސްމިއްޔާތު ޝަރަފުވެރިކޮށްދެއްވާ ވާހަކަފުޅު ދައްކަވަމުންނެވެ.\nމިނިސްޓަރ ވަނީ މިއީ ރާއްޖޭގެ ތާރީޚުގައި މިފަދަ ވޯކްޝޮޕެއް އަލަށް ބޭއްވުނު ފަހަރުކަން ފާހަގަކުރައްވާއެވެ. އަދި މިއީ ބްރައިލް އަކުރުން ލިޔެފައިވާ ސެޓްފިކެޓެއް މިހާތަނަށް ރާއްޖޭގައި ދެވުނު ފުރަތަމަ ފަހަރުކަންވެސް މިނިސްޓަރ ވަނީ ފާހަގަކުރައްވާފައެވެ. މިނިސްޓަރ ވިދާޅުވީ ސަރުކާރުން ޚާއްސަ އެހީއަށް ބޭނުންވާކުދިންނަށް އެހެން ކުދިންނެކޭވެސް އެއްގޮތަށް އެއްވެސް ތަފާތެއްނެތި ޢަމަލުކުރަމުން ގެންދާނެކަމަށާ، މި ވޯކްޝޮޕަކީވެސް އެގޮތުން ހިންގުނު ވޯކްޝޮޕެއްކަމަށެވެ. އަދި ކުރިއަށް އޮތްތަނުގައި ސަރުކާރާއި މިނިސްޓްރީ އޮފް އިސްލާމިކް އެފެއާޒް ގުޅިގެން އިތުރަށް މިފަދަ މަސައްކަތްކުރައްވާނެކަމަށްވެސް ވިދާޅުވިއެވެ.\nމީގެ އިތުރުން ލޯފަންކުދިންނަށް ވަޒީފާ ހޯދައިދިނުމުގެ މަސައްކަތްތަކެއްވެސް ކުރަމުން އަންނަކަމަށާއި، އެގޮތުން ލޯފަންކުދިން މުދިމުން ގޮތުގައި މަސައްކަތްކުރައްވާކަންވެސް މިނިސްޓަރ ފާހަގަކުރެވިއެވެ. އަދި ޚާއްސަ އެހީއަށް ބޭނުންވާ ފަރާތްތަކަށް އެހީތެރިވުމަށް މުޖުތަމައުގެ ހުރިހައި ފަރާތްތަކަށް އެމަނިކުފާނުވަނީ ގޮވާލައްވާފައެވެ. އަދި މިފަދަ ކަންކަމަށް ބޭރުގެ ބައެއް ޤައުމުތަކުން އެހީތެރިކަން ހޯދުމުގެ މަސައްކަތްވެސް ކުރައްވަމުން ގެންދަވާކަން މިނިސްޓަރ ފާހަގަކުރެއްވިއެވެ.\nބްރައިލް ވޯކްޝޮޕަކީ ލޯފަންކުދިންނަށް ކީރިތި ޤުރުއާން ކިޔަވަން ދަސްކޮށްދިނުމުގެގޮތުން އިސްލާމިކް މިނިސްޓްރީގެ ބެލުމުގެ ދަށުން، ކީރިތި ޤުރުއާނާބެހޭ ޤައުމީ މަރުކަޒުން ކުރިއަށްގެންދިޔަ ޕްރޮގްރާމެކެވެ. ފެނުމުން މަޙްރޫމްވެފައިވާ ދަރިވަރުންނަށް ކީރިތި ޤުރުއާން ކިޔަވައިދޭން ދަސްކޮށްދިނުމަށް ހިންގުނު މި ވޯކްޝޮޕްގައި ކިޔަވައިދެއްވީ އަލް ޤާރީ ޢަބްދުލް ރަޝީދު ޢަބްދުލް ޤާދިރުއެވެ. އެއް މަސްދުވަހުގެ މުއްދަތަކަށް ކުރިއަށްގެންދިޔަ މި ޕްރޮގްރާމުގައި ޢަރަބި އަކުރުތަކުން ފެށިގެން ޤުރުއާނުގެ ސޫރަތްތައް ކިޔަވާނެގޮތް ވަނީ ކިޔައިދީފައެވެ. ޖުމްލަ9ދަރިވަރުން މި ވޯކްޝޮޕް ފުރިހަމަ ކޮށްފައިވާއިރު، ލޯފަން6ކުއްޖަކާއި، އެ ދަރިވަރުންގެ އާއިލާގެ ތެރެއިން2މެމްބަރަކާއި، ޓީޗަރެއް މީގެ ތެރޭގައި ހިމެނެއެވެ.\nމި ވޯކްޝޮޕް ފުރިހަމަކުރި ދަރިވަރުންނަށް ސެޓްފިކެޓުގެ އިތުރުން ބައިވެރިންގެ ތެރެއިން ލޯފަން ދަރިވަރުންނަށް މިނިސްޓްރީ އޮފް އިސްލާމިކް އެފެއާޒްގެ ފަރާތުން ބްރައިލް ޚަތިމް ސެޓެއްވެސްވަނީ ހަދިޔާ ކުރައްވާފައެވެ. މި ތަކެތި ދަރިވަރުންނަށް ހަވާލުކޮށްދެއްވީ މިނިސްޓަރ އޮފް އިސްލާމިކް އެފެއާޒް ޑރ. އަހްމަދު ޒާހިރު ޢަލީއެވެ.\nމިމަހު ކުރީކޮޅު ކުރި ވިއްސާރައިގައި 1.4 މިލިއަން ރުފިޔާގެ ގެއްލުންވި - ސިފާ\nކޯވިޑް-19 : ފަރުވާއެއް ހޯދިއްޖެނަމަ ހުރިހާ ޤައުމަކަށް ހަމަހަމަކަމާއެކު ލިބެންވާނެ - މިނިސްޓަރ އަމީން\nރޭ ޕޮޒިޓިވް މީހުންގެ ތެރޭގައި7މަހުގެ ކުއްޖެއް\nކައުންސިލަރުން އަމަލުކުރަންޖެހޭ ޤާނޫނުގައި ބޮޑެތި ބާރުތަކެއް އެލްޖީއޭއަށް\nޤާނޫނު އަސާސީ އިސްލާހު ކުރަން މުޅި މަޖިލީހުގެ ކޮމެޓީން ފާސްކޮށްފި